
বাংলা শিশুসাহিত্যে উপেন্দ্রকিশোর এক যুগান্তর 
এনেছিলেন । গল্প, উপন্তাস, রূপকথা, দেশবিদেশের 
কাহিনী, হাসির গল্প, প্রবন্ধ, ধাধা, ছড়া, ছবি, কবিতা, 
গান__কিনা তিনি লিখে গিয়েছেন! 

উপেন্দ্রকিশোর বুঝেছিলেন যে কোন জাতির প্রাচীন 
সভ্যতা ও সংস্কৃতির অন্যতম ধারক ও বাহক হল তার 
পুরাণ ও ইতিকথা । এইগুলির সঙ্গে পরিচিত না হলে 
দেশকে জানা কখনও সম্পূর্ণ হয় না। 

বিভিন্ন পুরাণ থেকে কাহিনী সঙ্কলন করে তিনি তার 
আশ্চর্য সহজ ও সরস ভাষায় ছেলেমেয়েদের জন্য 
লিপিবদ্ধ করেছিলেন ও তার প্রিয় সন্দেশ পত্রিকায় 
প্রকাশ করেছিলেন। 

ইতিপূর্বে এই কাহিনীগুলি পুস্তকাকারে প্রকাশিত হয় নি। 

গার এক নাম ‘পাৰ্বতী’, অর্থাৎ, পর্বতের মেয়ে ।. তার পিতা 
হিমালয়, মা মেনকা । শিবের সঙ্গে যাতে তার বিয়ে হয়, 
এজন্য পাৰ্বতী অনেক দিন ধরে কঠিন তপস্তা করেছিলেন, তার ফলে 
শেষে শিবের সঙ্গেই তার বিয়ে হল । 
পার্বতীর তপস্তায় তুষ্ট হয়ে শিব তাকে বিবাহ করতে চাইলেন। 
কিন্তু বর যে, সেত আর নিজে কনের বাপের কাছে গিয়ে বিয়ে ঠিক 
করতে পারে না, তাহলে লোকে হাসে! কাজেই শিব সপ্তখিদের 
ডেকে পাঠালেন। সপ্তধিরাও তখনই সোনার বন্ধল পরে, যুক্তামালা 
গলায় দিয়ে, মণি মাণিকের গহনা ঝলমলিয়ে তার কাছে এসে জোড় 
হাতে বল্লেন, ‘আমাদের কি সৌভাগ্য! প্রভু আজ আমাদের স্মরণ 
করেছেন। আজ্ঞা করুন, আমাদের কি করতে হবে ॥ 
শিব বল্লেন, ‘আমি হিমালয় পর্বতের মেয়ে পার্বতীকে বিয়ে 
করতে চাই; তোমরা তীর কাছে গিয়ে সব ঠিকঠাক কর। দেখ যেন 
ভালমতে কাজটি করে আসতে পার ৷” 
সপ্তপ্বি তখন নিমেষের মধ্যে আকাশে উঠে, সেই ঝকঝকে 
হিমালয় পর্বতে গিয়ে উপস্থিত হলেন। হিমালয় দূরে থেকে তাদের 
দেখতে পেয়ে মেনকাকে বল্লেন 'না জানি এ সাতটি সূর্য কি করতে 
আমাদের এখানে আসছে! বলতে বলতেই তিনি দেখলেন, ওসব 
সুর্য নয়, সাতটি মুনি৷ তখন তিনি তাড়াতাড়ি তাদের কাছে গিয়ে, 
মুনি ঠাকুরেরা কি মনে করে আমাদের এখানে পায়ের ধূলো 

দিয়েছেন?” মুনিরা বল্লেন, ‘শিব তোমার কন্যা পার্বতীকে বিয়ে 
করতে চেয়েছেন, তাই আমরা এসেছি । এমন জামাই আর পাবে না 
রাজা, শিবের কাছে তোমার পার্বতীর বিয়ে দাও! 

তা শুনে হিমালয়ের আর আনন্দের সীমাই রইল না। তিনি 
তখনি ছুটে গিয়ে, পার্বতীকে সাজিয়ে গুজিয়ে এনে মুনিদের কোলে 
বসিয়ে দিয়ে বল্লেন, ‘এই নিন, আমার পার্বতীকে । এমন সুন্দর 
লক্ষ্মী মেয়ে আর কখনও হয়নি, হবেও ন| । পার্বতীকে দেখে স্নেহে 
মুনিদের মন গলে গেল ৷ তারা তার গায় হাত বুলিয়ে, তাকে কত 
আশীর্বাদ করে, বিয়ের সব কথাবাৰ্তা বলে সেখান থেকে পরম আনন্দে 
হাসতে হাসতে চলে এলেন। স্থির হল যে আর তিনদিন পরেই 
শিবের সঙ্গে পার্বতীর বিয়ে হবে । 

সপ্তধিরা শিবের কাছে এসে এসব কথা জানালে শিব যারপর 
নাই খুসি হয়ে বল্লেন ‘বেশ বেশ! বিয়ের সময় তোমরা আমার 
পুরুত হবে কিন্ত । তোমাদের শিষ্যদের নিয়ে আসবে ৷’ 

মুনিরা সে কথায় ‘যে আজ্ঞা" বলে চলে যেতেই শিব বিয়ের 
আয়োজন কুরবার জন্য তার ভূত প্রেত নিয়ে কৈলাস পর্বতে চলে 
এলেন ৷ তারপর তিনি নারদকে ডেকে বল্লেন, ‘নারদ বিয়ে ঠিক 
করেছি ; কনে হচ্ছেন হিমালয়ের মেয়ে পার্বতী। এখন তুমি একটি 
কাজ কর ত; দেবতাদের সকলকে নিমন্ত্রণ করে এস। মুনি খবিদেরও 
বলবে; যক্ষ গন্ধবেরাও যেন বাদ না পড়ে। সকলকেই আসতে 
হবে; যে না৷ আসবে তার সঙ্গে আমার ছাড়াছাড়ি হবে ৷’ 

নারদ মুনি যেমন তেমন চালাক লোক ছিলেন না, শিবের হুকুম 
মত সব কাজ করে ফেলেন ৷ 

ততক্ষণে কৈলাস পর্বতে খুবই ধুমধাম পড়ে গেছে; ভূতের! ঢাক, 
ঢোল, শিঙ্গা, শানাই, কীসর করতাল সব বাজিয়ে স্থষ্টি মাথায় করে 
ভুলেছে। তাদের মুখে আজ আর হাসি ধরে না। ক্রমে দেবতারাও 

একজন দুজন: করে এসে উপস্থিত হলেন। হাসে চড়ে ব্রহ্মা এলেন, 
গরুড়ে চড়ে বিষ্ণু এলেন। ইন্দ্ৰ, যম, কুবের, বরুণ, কেউ আসতে 
বাকি রইলেন না। গন্ধৰ্ব আর অপ্সরার| ত এর ঢের আগেই এসে 
গান বাজনা জুড়ে দিয়েছে । শিবও সেই কখন থেকে সেজে গুজে 
প্রস্তুত হয়ে আছেন । বরের বেশে তাকে কি সুন্দরই দেখা যাচ্ছে! 

তারপর সকলে শিবকে নিয়ে রওয়ানা হলেন । দেবতারা নিজ 
নিজ দল নিয়ে বরের আগে আগে যেতে লাগলেন, বাজানদারের৷ 
মাথা দুলিয়ে নাচতে নাচতে তাদের সঙ্গে সঙ্গে বাজিয়ে চল্প। 

এদিকে হিমালয় চুপ করে বসে থাকেন নি। পার্বতীতে নাইয়ে 
সাজিয়ে তারাও প্রস্তুত হয়ে আছেন। বাড়ি ঘর সাজিয়ে, তোরণ 
বানিয়ে, নিশান উড়িয়ে, স্বপ্নপুরীর মত সুন্দর করা হয়েছে । পর্বতেরা 
সকলে সেজে গুজে সপরিবারে এসে কাজে কর্মে ব্যস্ত রয়েছেন ৷ 
শিবকে এগিয়ে আনবার জন্য স্বয়ং গন্ধমাদন পৰ্বত কখন বেরিয়ে 
গেছেন। বর এলে তাকে আদর করে আনতে হবে, সে জন্য নিজে 
হিমালয় কটকে দাড়িয়ে । 

বাড়ির ভিতরেও অবস্থি কেউ চুপ করে নেই। মেয়েদের আজ 
বড়ই আনন্দ আর উৎসাহ পার্বতীর মা মেনকাদেবী ত আনন্দে 
মাথা ঠিকই রাখতে পাচ্ছেন না। তিনি এরি মধ্যে নারদ মুনিকে 
সঙ্গে করে গিয়ে ছাতে উঠে আছেন,_বার জন্যে মেয়ে এত তপস্তা৷ 
করলেন, সেই শিবকে সকলের আগে দেখতে হবে। সাধারণ 
দেবতারাই যখন দেখতে এত সুন্দর, শিব না জানি তবে কত সুন্দর । 

এমন সময় গন্ধবের রাজা বিশ্বাবস্ু এলেন। তিনি দেখতে খুবই 
সুন্দর ; তাকে দেখে মেনকা বল্লেন, ‘এই বুঝি শিব!’ নারদ তাতে 
হেসে বলেন “না, না-ও ত আমাদের বাজানদার ; ও কেন শিব 
হবে ? তা শুনে মেনকা ত থতমত খেয়ে চুপ করে গেলেন, ভাবলেন, 
“বাজানদারই দেখতে এমন, শিব না জানি তবে কেমন!’ 

তারপর এলেন যন্ষদের নিয়ে কুবের ; তিনি গন্ধর্বের রাজার চেয়ে 
দ্বিগুণ সুন্দর । মেনকা বল্লেন, ‘তবে এই শিব! নারদ বল্লেন, 
না!” শুনে মেনকা আরে। আশ্চর্য হলেন ৷ 

তারপর এলেন বরুণ, তিনি কুবেরের চেয়ে দ্বিগুণ সুন্দর ; তারপর 
এলেন বম, তিনি বরুণের চেয়ে দ্বিগুণ সুন্দর ; তারপর এলেন ইন্দ্র, 
তিনি বমের চেয়েও দ্বিগুণ সুন্দর । মেনকা এদের একেকজনকে দেখে 
ভারী খুসি হয়ে বল্লেন, ‘এ নিশ্চয় শিব!” নারদ তাতে ন৷ বলে, 
তিনি অপ্রস্তুত হয়ে মাথা চুলকাতে লাগলেন। 

এমনি করে সূর্য, চন্দ্র, ব্রহ্মা, বিষ্ণু, বৃহস্পতি সকলকে দেখেই 
মেনকা বল্লেন, এই শিব! যখন শুনলেন যে এদের কেউ শিব 
নন, শিব এদের চেয়েও বড়, তখন তার এতই আশ্চর্য বোধ হল 
যে, তিনি আর ভাবতেই পারলেন না, সেই শিব তবে কত 
সুন্দর | 

এমন সময় ভূত প্রেত ব্ৰহ্মদৈত্য সব নিয়ে শিব এসে উপস্থিত। 
এত ভূত আর মেনকা কখনো একসঙ্গে দেখেন নি; তাদের 
সেই বিকট ভেঙ.চি দেখেই তার মাথা ঘুরে গেল। তাদের সঙ্গে যে 
আবার পাঁচমুখে। একটা কে ষাড়ে চড়ে এসেছে, মাথায় জটা পরণে 
বাঘছাল, গায় ছাই মাখা, গলায় মড়ার মাথা__সে কথার খবর নিবার 
খেয়ালই তার রইল না। তখন নারদ সেই দেবতাকে আঙ্গুল দিয়ে 
দেখিয়ে বল্লেন--‘এই শিব ! 

যেই এই কথ| বলা, অমনি মেনকা, ‘ও লক্ষ্মীছাড়ী পোড়ারমুখী 
পাবতী ! করেছিস কি! বলে অজ্ঞান হয়ে পড়ে গেলেন। শিব 
সে কথা জানতে পেরে ছুটে এসে মেনকার মাথায় জল ঢেলে অনেক 
হাওয়া করতে শেষে তার জ্ঞান হল । 

তখন তিনি শিবকে আর নারদকে কি বকুনিটাই না বকলেন ! 
নারদের অপরাধ ছিল এই যে তিনি বলেছিলেন, “শিব বড় ভাল, তার 

সঙ্গে পার্বতীর বিয়ে হবে’ বকতে বকতে তার সেই সাত মুনির কথা 
মনে হল ধারা পার্বতীর বিয়ে ঠিক করতে এসেছিলেন। অমনি তিনি 
তাদের উপর যারপর নাই চটে বল্লেন, ‘বেটার! গেল কোথায় আজ 
তাদের দাড়ি ছি'ড়তে হবে !! আবার তখনই মাথায় চাপড় মেরে 
বল্লেন, ‘আর তাদেরই ব| দোষ কি! এ অভাগী মেয়েই তে! যত 
নষ্টের গোড়৷ ৫ এই বলে তিনি পার্বতীকে কত গালই দিলেন । 
শেষে তিনি বল্লেন যে ‘আমি কিছুতেই এই কদাকার বুড়োর কাছে 
মেয়ে দিব না। ওর না আছে টাকা, না আছে গুণ, না জানে 
লেখাপড়া, না পারে একটা ঘোড়! কিনে চড়তে ৷" 

তখন সকলে মিলে মেনকাকে কত বুঝালেন, কারো কথায় কিছু 
হল না। পার্বতী নিজে এসে একবার তাকে মিনতি করে ছুটো কথা 
বলেছিলেন, তাতে তিনি দাত কড়মড়িয়ে ক্ষেপে ইঠে পাৰ্বতীকে 
এমনি কীল আর কন্ুয়ের গুতো মারতে লাগলেন যে, নারদ মুনি 
তাড়াতাড়ি এসে তাকে ছাড়িয়ে না নিলে সেদিন ভারী মুস্কিলই হত 
আর কি! 

যা হোক শেষে বিষ্ণু এসে অনেক উপদেশ দিতে মেনকার মন 
একটু শান্ত হল। ঠিক সেই সময়ে নারদ শিবকে বুঝিয়ে স্মৃঝিয়ে 
তার চেহারা অনেকটা শুধরিয়ে এনে মেনকার সামনে উপস্থিত 
করলেন। তখন মেনকা দেখলেন যে শিবের মাথায় জটা আর গায় 
ছাই বলে তাকে একটু উদ্ধ খুস্ক দেখার বটে, কিন্তু আসলে তিনি 
সকল দেবতার চেয়ে সুন্দর । মেনকা যতই তার মুখের দিকে তাকান 
ততই তীর মনে যে, ‘আহা, কি মিষ্টি! কি সরল! 

এমনি ভাবে মেনকা অনেকক্ষণ অবাক হয়ে শিবের মুখের দিকে 
চেয়ে থেকে বললেন, “আহা ! আমার পাবতীর কপাল ভাল বে 
এমন স্বামী পেয়েছে! তা শুনে শিবের ভারী লজ্জা হওয়ায় তিনি 
জড়সড় ভাবে দেবতাদের কাছে চলে গেলেন। 

এদিকে মেয়েদের মহলে ভয়ানক ছুটাছুটির ধূম লেগে গেছে। 
সবাই বলছে, “আরে, দেখ এসে, পাৰ্বতীর কি সুন্দর বর হয়েছে৷? 
তার যে যেমন ছিল, তেমনি ভাবে, কেউ ব্লান্স৷ ফেলে, কেউ কলসী 
কাকে, কেউ চুল বাঁধতে বাঁধতে, কেউ ঘোমটা টানতে টানতে, কেউ 
আছাড় খেতে খেতে এসে উপস্থিত হল। শিবকে তারা চন্দন দিয়ে, 
খে দিয়ে, আরো৷ কত রকমে পুজা যে করল তা কি বলব। তাকে 
নিয়ে হাসি তামাসা কত হল, তার ত অন্তই নাই। মেনকা অবধি 
এসে তাতে যোগ না দিয়ে থাকতে পারলেন না। তিনি শিবের 
পিছনে গিয়ে, তার গলায় কাপড় জড়িয়ে টানতে আরম্ভ করেছিলেন, 
দেবতারা দেখে ফেলায় হাসতে হাসতে ঘরে পালিয়ে গেলেন । 
তারপর শিবকে রেশমী কাপড় পরিয়ে, তার গলায় সোনার 
ফুলের মালা কপালে তিলক দিয়ে তাকে আর পার্বতীকে বিয়ের 
জায়গায় নিয়ে যাওয়া হল। মুনিরা বেদ পড়তে লাগলেন। ব্রহ্মা 
তাদের দিয়ে বিয়ের সকল কাজ করিয়ে নিলেন। তারপর তার 
কথায় মেয়েরা এসে শিব আর পার্বতীর কপালে থৈ ছড়িয়ে দিতে 
লাগল। আর, গন্ধৰ অপ্পরারা মিলে গান ৰাজন| যে খুবই করল, 
তার ত কথাই নাই। 
এমনি করে শিব আর পার্বতীর বিয়ে হয়ে গেল। হিমালয় 
_ দেবতাদের সকলকে এমনি আদর অভ্যর্থনা করলেন যে, তাদের লাজে 
মাথা হেট করে থাকতে হল। তার! হিমালয়কে কত আশীর্বাদ যে 
করলেন, তার লেখ! জোখ| নাই। তখন মেনকা লাজে জড়সড় হয়ে 
তাদের কাছে এসে বললেন, ‘ঠাকুর! আপনাদের কাছে আমি ভারী 
পাগলামী করেছি, আমার বড় অপরাধ হয়েছে, আমাকে মাপ করতে 
হবে ৷; দেবতার! হেসে বললেন, “আপনার কোন চিন্তা নাই; আপনি 
বা করছেন তাতে আমরা আমোদই পেয়েছি। আপনার দিন দিন 
সৌভাগ্য বাড়তে থাকুক ৷’ 

তখন আবার বাজনা বেজে উঠল, সকলে সেজে প্রস্তুত হল, 
দেবতারা মনের সুখে বর কনে নিয়ে কৈলাস যাত্রা করলেন। 
হিমালয় আর মেনকা সকলকে নিয়ে এদের গন্ধমাদন পর্বত পর্যন্ত 
এগিয়ে দিয়ে, ঘরে ফিরে এসে ভাবলেন, হায়, সব ষে অন্ধকার ! 
কোথায় গেল আমাদের পার্বতী ? 

শি সঙ্গে যখন পার্বতীর বিবাহ হইল তখন পার্বতী কৈলাস 
পর্বতে আসিয়া ঘরকন্না করিতে লাগিলেন। শিৰ 
খেয়ালশুহ্য লোক, তাহাতে আবার ভুতের দল নিয়া থাকেন মেয়েরা 
বাড়িতে থাকিলে কেমন করিয়া চলা কেরা করিতে হর, সেদিকে 
তাহার নজর একটু কম। যখন তখন তিনি তাহার ভূতদের নিয় 
বাড়ির ভিতরে আসিয়া উপস্থিত হন, পার্বতী আর তার সখীদের 
তাহাতে বড় অসুবিধা হয়! দারোয়ান নন্দী তাহাকে মানা করিলেও 
তিনি তাহা শোনেন না, তাহাকে ধমকাইয়! ঠিক করিয়া দেন। 
পার্বতীর সখী জয়া আর বিজয়া ক্রমাগত বলেন, ইহার! সকলেই 
শিবের লোক, কাজেই তাহার ধমকে ভয় পায়। আমাদের নিজের 
একটি ভাল লোক হইলে বেশ হইত। এ কথায় পার্বতী কাদা দিয়া 
যারপরনাই সুন্দর একটা খোকা! তৈয়ের করিলেন, তাহার নাম হইল 
গণেশ | সেই খোকাটিকে তিনি সুন্দর পোষাক আর গহনা পরাইয়া 
দারোয়ান সাজাইয়া লাঠি হাতে দিয়! দরজায় বসাইয়| দিলেন। 
গণেশ জিজ্ঞাসা করিলেন, ‘এখানে বসে আমি কি করব?” পার্বতী 
বলিলেন, ‘বাবা, তুমি এখানে দারোয়ান হবে, কাউকে ঢুকতে 
দিবেনা! 
এই বলিয়া গণেশের মুখে বার বার চুমো খাইয়া, পার্বতী স্নান 
ৰ শেল আর তাহার খানিক পরেই শিব তাহার ভূত্রেত 
লইয়া আসিয়া! উপস্থিত হইলেন। কিন্তু গণেশ দরজা! ছাড়িবার 
লোক নহেন। তিনি বলিলেন, ‘কোথা যাচ্ছ? থামো, মা স্নান 

করছেন” বলিয়াই তিনি লাঠি তুলিলেন। শিব আশ্চর্য হইয়া 
বলিলেন, ‘আরে আমি শিব।” গণেশ বলিলেন, ‘শিব আবার কে? 
তুমি কেন যাবে?’ শিব বলিলেন, ‘এ ত দেখছি ভারী রোখা। 
আরে আমি পার্ধতীর স্বামী ৷ বলিয়া তিনি যেই টুকিতে যাইবেন, 
__ অমনি গণেশ ধাই করিয়া তার পিঠে লাঠি মারিয়া বসিয়াছেন। 

তখন ত বড়ই বিষম কাণ্ড উপস্থিত হইল। শিবের হুকুমে তাহার 
ভুতের৷ আসিয়! গণেশকে শাসাইতে লাগিল। গণেশ তাহাদের বিকট 
চেহারা দেখিয়া একটুও ভয় পাইলেন না। তিনি বলিলেন ‘বাঃ! 
মুখের ছিরী দেখ । যা বেটারা এখান থেকে ।” 

ভূতের! বড়ই মুস্ষিলে পড়িল। তাহাদের হাসিও পাইয়াছে। 
রাগও হইয়াছে, আবার ভয়ও হইয়াছে । তাহারা এক একবার শিবের 
কাছে কিরিয়। বার। আবার তাহার তাড়া খাইয়৷ গণেশের কাছে 
আসিয়া দাত খি'চায়। গণেশ লাঠি লইয়া তাড়া করিলে আবার 
শিবের কাছে ছুটিয়া যায় । যাহা হউক শেষে তাহার! শিবের কথায় 
খুব সাহস পাইয়া গণেশের সঙ্গে যুদ্ধ আরম্ভ করিল। নন্দী আর 
ভূঙ্গী দুজনে আসিয়া তাহার ছুই পা৷ ধরিয়া দিল টান, আর গণেশ 
ঠাস ঠাস করিয়! তাহাদের দুজনকে মারিলেন ছুই থাগ্নড়। তারপর 
দরজার হুড়কা লইয়া ভূতের দলকে তিনি এমনি ঠেঙ্গান ঠেঙ্গাইলেন 
যে কি বলিব। 

এদিকে নারদ মুনি গিয়া দেবতাদিগকে এই যুদ্ধের সংবাদ 
দিয়াছেন, দেবতারাও সকলে আসিয়া উপস্থিত হইয়াছেন। বন্ধ, 
বিষ্ণু, ইন্দ্ৰ প্ৰভৃতি দেবতা মুনি খবি, অদ্দরা, কেহই আসিতে বাকি 
নাই। শিব তখন ব্ৰহ্মাকে বলিলেন যে, “দেখ ত এ ছেলেটিকে 
বলিয়! কহিয়া শান্ত করিতে পার কিন| ।" 

শিবের কথায় ব্ৰহ্ম মুনি খবিদিগকে লইয়া গণেশকে শান্ত 
করিতে গেলেন। গণেশ তাহাকে দেখিয়া ভাবিলেন, বুঝি ভূত 

আসিয়াছে, কাজেই বুঝিতে পার ্রহ্মার মুখে যত দাড়ি ছিল, সব 
তিনি ছি'ড়িয়া ফেলিলেন। ব্রহ্মা যত চ্যাচান, “দোহাই বাবা, 
আমাকে মারিও না, আমি যুদ্ধ করিতে আসি নাই? গণেশ ততই 
আরো বেশি করিয়া তাহার দাড়ি ছিড়েন! তাহাতেও সন্তুষ্ট না 
হইয়া শেষে দরজার হুড়কা৷ লইয়া তাহাকে তাড়া করিলেন। তখন 
আর কাহারও সেখানে থাকিতে ভরসা হইল না, সকলে উধ্বশ্বাসে 
শিবের নিকট গিয়া উপস্থিত হইল । তারপর সকল দেবতা আর ভূত 
মিলিয়া গণেশের সঙ্গে যুদ্ধ করিল, সে বড়ই ভীষণ। 

পার্বতী দেখিলেন যে গণেশের বড়ই বিপদ উপস্থিত, এখন আর 
শুধু লাঠি হুড়কা লইয়| যুদ্ধ করিলে চলিবে না, তাই তিনি ছুইটা 
ভয়ঙ্কর শক্তি তৈয়ের করিয়া! গণেশকে দিলেন। 

তাহার একটার মুখ এমনি বিকট যে সে হা করিলে পাহাড় পর্বত 
গিলিয়া কেলিতে পারে। আর একটা বিজুলীর মত ঝলমল করে, 
আর তাহার যে কত হাজার হাত তাহ গণিয়| শেষ করা বায় ন| । 
সেই ছুই শক্তি দেবতাদের সকল অস্ত্রকে গিলিয়া ফেলিতে ‘লাগিল, 
কাজেই গণেশের গদার সামনে কেহই টিকিতে পারিলেন না। 
দেবতা আর ভূত সকলকেই পলাইর়! প্রাণ বাঁচাইতে হইল। তাহার! 
কত যুদ্ধ করিয়াছেন আরো কত যুদ্ধ দেখিয়াছেন, কিন্ত এমন বিপদে 
আর কখনও পড়েন নাই। তখন শিব আর বিষ্ণু পরামর্শ করিলেন 
সে এই ছেলেটাকে ছল করিয়া মারিতে না পারিলে আর উপায় 
নাই। বিষ্ণু শিবকে বলিলেন, “আমি সম্মুখ হইতে যুদ্ধ করিয়া 
ইহাকে ভুলাইয়| রাখিব। সেই সময় তুমি পিছন হইতে ইহার 
প্রাণ বধ করিবে ৷’ 

এই বলিয়া বিষ্ণু মায়ার বলে গণেশের শক্তি দুটিকে অবশ _ 
করিয়া দিলেন; কিন্ত গণেশ তাহাতে ভয় ন| পাইয়া এমনি গদা 
ছাড়িয়া মারিলেন যে--তাহ| সামলাইতে বিষ্ণু অস্থির। তাহা 

দেখিয়| শিব মহারাগে ত্ৰিশূল হাতে লইলেন। কিন্তু গণেশের গদার 
ঘায় তাহা তাহার হাত হইতে পড়িয়া গেল। তাহাতে তিনি পিণাক 
( শিবের ধনুক ) হাতে নিলেন, তাহাও গণেশের গদার ঘায় পড়িয়া 
গেল, আর সেই অবসরে গণেশ তাহার পীচখানি হাত কাটিয়া 


ফেলিলেন। তারপর গণেশ আবার বিষ্ণুকে গদা ছু'ডিয়া মারিলে-, 


বিষ্ণুর চক্রে ঠেকিয়া তাহা গুড়া হইয়া গেল ৷ এমনি করিয়া যেই 
গণেশ আবার বিষ্ণুর সঙ্গে যুদ্ধে ব্যস্ত হইয়াছেন, অমনি শিব পিছন 
হইতে আসিয়া ত্ৰিশূল দিয়া তাহার মাথা কাটিয়া ফেলিলেন। 

হায়। এই নিদারুণ শোক পার্বতী কিরূপে সহা করিবেন? 
তিনি রাগে আর দুঃখে অস্থির হইয়া এক হাজারটা এমন ত্রক্কর 
শক্তি তয়ের করিলেন যে, তাহার! দেখিতে দেখিতে সকল স্ষ্টি নাশ 
করিবার যোগাড় করিল। শিবের কোমর ভাঙ্গিয়া দিয়া, অন্ত 
দেবতাদিগকে মারিয়া ফেলিতে লাগিল; সে যে কি ভীষণ কাণ্ড 
তাহা তার বলিবার নয় । 

তখন শুধু আর হাতজোড় ভিন্ন উপায় কি, কিন্তু পার্বতীর কাছে 
আসিতে কাহারও ভরসা হয় না, তাই দুরে থাকিয়াই দেবতাগণ 
প্রাণপণে সে কাজ করিতে লাগিলেন। অনেক কান্নাকাটির পর 
শেষে পাৰ্বতী তাহাদিগকে বলিলেন, “আচ্ছা গণেশকে যদি 
বাঁচাইয়। দাও আর সকল দেবতার আগে তাহার পুজা হয়, তবে 
আমি তোমাদিগকে ক্ষম| করিব ।' 

একথা শুনিয়া শিব সকলকে বলিলেন, শীভ্র তাই কর, নহিলে 
আর রক্ষা নাই? অমনি সকলে গণেশকে বীচাইবার জন্য ব্যস্ত 
হইলেন। কিন্তু তাহার মধ্যে ভারী এক মুস্কিল উপস্থিত: গণেশের 
মাথাটি কোথাও খুজিয়া পাওয়া গেল না। তাহাতে শিব বলিলেন, 
“তোমরা গণেশের শরীর ধুইয়া তাহার পুজা কর, আর কয়েকজন 
উত্তর দিকে যাও। সে দিকে গিয়া প্রথমে যাহাকে 

পাইবে, তাহারই মাথাটা কাটিয়া আনিয়া গণেশের দেহের সঙ্গে 
জুড়িয়া দাও ৷’ 

তৎক্ষণাৎ উত্তর দিকে সকলে ছুটিল, আর অনেক দূর গিয়াই 
একটা এক দাতওয়ালা সাদা হাতী দেখিতে পাইল। হাতী হউক, 
আর যাহাই হউক, উহারই মাথা কাটিয়া নিয়া গণেশের দেহে জুড়িতে 
হইবে, কাজেই আর কি করা যায়? সেই হাতীর মাথা আনিয়। 
গণেশের দেহে জুড়িয়! মন্ত্র পড়িতেই গণেশ উঠিয়া বসিলেন। তখন 
পার্বতীরও রাগ দূর হইল, দেবতাদেরও বিপদ কাটিল। সেই 
অবধি গণেশের হাতীর মাথ৷, আর সেই অবধিই সকল দেবতার 
আগে গণেশের পুজা হয়। 


TBR dca, FFI 


গণেশের বিবাহ 

দা কেমন যুদ্ধ করিয়াছিল তাহা বলিয়াছি, গণেশের বিবাহ 
কেমন করিয়া হইয়াছিল আজ তাহা বলিব। 

যুদ্ধের পর হইতে শিব গণেশকে যারপর নাই স্নেহ করেন, আর 
পার্বতীর ত কথাই নাই। কান্তিক যেমন শিব আর পার্বতীর পুত্র, 
গণেশ তাহাদের তেমনি পুত্র হইলেন, আর তাহাদের নিকট তেমনি 
স্নেহ পাইতে লাগিলেন। 

কার্তিক আর গণেশ যখন বড় হইলেন, তখন একট! কথা লইয়া 
ছুজনের মধ্যে বড়ই তর্ক উপস্থিত হইল; কাতিক বলেন ‘আমি আগে 
বিবাহ করিব’ গণেশ বলেন, ‘আমি আগে বিবাহ করিব ! 

তাহাদের এইরূপ তর্ক শুনিয়া শিব আর পার্বতী বড়ই ভাবনায় 
পড়িলেন। দুই পুত্রকেই তাহারা সমান স্নেহ করেন; ইহাদের 
কাহাকে চটাইয়| কাহার বিবাহ আগে দেন? শেষে অনেক 
ভাবিয়া শিব স্থির করিলেন, “তোমাদের মধ্যে যে আগে এই পৃথিবী 
প্রদক্ষিণ কৰিয়| ( অর্থাৎ তাহার চারিদিকে ঘুরিয়া ) আসিতে পারিবে, 
তাহার বিবাহই আগে দিব! 

একথা শুনিয়া কাৰ্তিক তখনই পৃথিবী প্রদক্ষিণ করিতে বাহির 
হইলেন গণেশের এই বড় ভুঁড়ি, তাহা লইয়া ছুটাছুটি করিবার 
সুবিধা নাই; তিনি ভাবিলেন, “তাইত, এখন করি কি? ক্রোশ- 
খানেক যাইতে না যাইতেই আমার হাপ ধরে, পৃথিবীর চারিদিক 
আমি কি করিয়া ঘুরিব? 

যাহাই হউক, গণেশ বড়ই বুদ্ধিমান ছিলেন। তিনি মনে মনে 

এক চমৎকার যুক্তি স্থির করিয়া, স্নানের পর ছুইখানি আসন হাতে. 
পিতামাতার নিকট আসিয়া বলিলেন, “বাবা! মা! এই ছুইখানি 
আসনে আপনারা দুজন বস্থন, আমি আপনাদের পুজা করিব ৷’ 

এ কথার শিব আর পার্বতী সন্তুষ্ট হইয়া দুই আসনে দুইজন 
বসিলেন। গণেশও ভক্তির সহিত তাহাদের পুজা করিয়া, সাতবার 
তাহাদের চারিদিকে ঘুরিলেন। তারপরে জোড় হাতে তাহাদিগকে. 
বলিলেন, ‘এখন তবে আমার বিবাহ দিন ৷’ 

শিব কহিলেন, “বাবা, আমি ত বলিয়াছি, কার্তিকের আগে 
বদি পৃথিবীর চারিদিকে ঘুৰিয়| আসিতে পার, তবে তোমার বিবাহ্ই 
আগে হইবে ৷” 

তাহাতে গণেশ বলিলেন, ‘সে কি বাবা, আমি যে সাতবার, 
পৃথিবী প্রদক্ষিণ করিলাম, তবে কেন এমন কথ। বলিতেছেন ? 

শিব কহিলেন, ‘তুমি কখন পৃথিবী প্রদক্ষিণ করিলে ?’ 

গণেশ বলিলেন, এই যে আমি আপনাদের পূজ| করিয়া সাতবার 
আপনাদিগকে প্রদক্ষিণ করিয়াছি। বেদে আর শাস্ত্রে আছে যে, 
পিতামাতাকে পুজা করিয়া প্রদক্ষিণ করিলে তাহাতে পৃথিবী 
প্রদক্ষিণের ফল পাওয়া যায়, ইহাতে সংশয় নাই» বেদের কথা 
যদি সত্য হয়, তবে অবশ্য আমার পৃথিবী প্রদক্ষিণ করা হইয়াছে । 
সৃতরাং আমার শীঘ্ৰ বিবাহ দিন, নচেৎ বেদের কথ! মিথ্যা হইয়া 
যাইবে ৷’ 

এ কথায় শিব যারপর নাই আশ্চর্য হইয়| বলিলেন, ‘তাই ত 
বাবা, তুমি ত ঠিক কথাই বলিয়াছ। বেদে আর শাস্ত্ৰে যাহা আছে, 
তাহাই তুমি করিয়াছ, সুতরাং তোমার পৃথিবী প্রদক্ষিণ করা হইয়াছে 
বৈকি!’ ৷৷ 

তখনই গণেশের বিবাহের আয়োজন আরম্ভ হইল। ছুটি 


কণ্ঠাও পাওয়া গেল, রূপে গুণে কুলে শীলে সকলের চেয়ে ভাল » 

নাম সিদ্ধি আর বুদ্ধি। সুতরাং বিবাহ হইতে আর বিলম্ব 
হইল ন|। 

এদিকে হইয়াছে কি, গণেশের বিবাহের কিছুদিন পরে কাতিক 
প্রাণপণে পৃথিবীর চারিদিকে ছুটিয়া হাপাইতে হাপাইতে কৈলাসে 
উপস্থিত হইয়াছেন আর অমনি নারদ মুনি আসিয়া তাহাকে 
বলিয়াছেন, ‘দেখিলে ইহাদের কাজ? তোমাকে ফাকি দিয়া 
তোমার পিতামাতা পৃথিবী প্রদক্ষিণ করিতে পাঠাইলেন আর সেই 
অবসরে গণেশের বিবাহ দিলেন! শাস্ত্রে বলে এমন মা-বাপের মুখ 
দেখিতে নাই, এখন তোমার যেমন ভাল মনে হয়, কর ৷ 

এই বলিয়া যেই নারদ বিদায় হইলেন, অমনি কাতিকও শিব 
আর পার্বতীকে প্রণাম করিয়া রাগের ভরে ক্রৌঞ্চ পর্বতে চলিয়া 
গেলেন । 

শিব আর পার্বতী ব্যস্ত হইয়া বলিলেন, ‘কোথায় যাইতেছ বাছা ? 
তোমার যে বিবাহ ঠিক করিয়াছি ।? 

কার্তিক কি তাহাতে থামেন? তিনি বলিলেন, না, আমি 
এখানে আর থাকিব না ; আপনারা আমাকে ফাকি দিয়াছেন?” 

সুতরাং কার্তিকের আর বিবাহ হইল না; এই জন্যই তাহার 
আর এক নাম হইয়াছে ‘কুমার’ ৷ 

ইহাতে শিব আর পার্বতীর মনে কিরূপ কষ্ট হইল, বুঝিতেই 
পার। তাহারা কাতিককে ফিরাইতে না পারিয়া নিজেরাই সেই ক্রৌঞ্চ 
পর্বতে গিয়| বান করিতে লাগিলেন। কিন্তু কাতিকের কিনা বড়ই 
রাগ হইয়াছিল, তাই তিনি তাহার পিতামাতাকে আসিতে দেখিয়া! 
ক্ৰৌঞ্চ পর্বতে থাকিতে চাহিলেন না। দেবতারা অনেক বলিয়া 
কহিয়া সেখান হইতে বার ক্রোশের মধ্যে থাকিতে তাহাকে রাজি 
না করাইলে না জানি তিনি কোথায় চলিয়া যাইতেন। 


(জানে যিনি রাজা, তাহাকে বলে ইন্দ। তাহার কথা 
তোমর। অবশ্যই শুনিষাছ। তাঁহার এক 
সবুজ রঙের দাড়ি ছিল। তাঁহার আসল নীম শত্ৰু, 


উই সুখে থাকেন, আর অনেক সময়ই যে 
’ একথা সত্যও বটে। 
হইত না। দেবতাদের 


ববত্র নামে একটা অস্থুর ইন্্রকে ধরিয়া গিলিয়| ফেলিয়াছিল। 


জুস্তিকা" অস্ত 
ছড়িয়া মারেন, তাই ইন্দ্র রক্ষা পান, নচেং যে যা 


বিপদের সীমাই ছিল না। জত্তিকা অস্ত্রের গুণ অতি আশ্চর্য । 


ফাকে তাহার পেটের ভিতর হইতে বাহির হইয়া আসিলেন। 


এই যুদ্ধ ভাল করিয়া শেষ হইতে না হইতেই আবার ইন্দ্রের 
এক নূতন বিপদ উপস্থিত হইল । পুবে কোন কারণে তাহাৰ ভ্ৰহ্ম- 
হত্যার পাপ হয়। ববত্তের মৃত্যুর পরে সেই অ্ৰহ্মহত্যা তাহাকে 


ইন্দ্ৰ হওয়ার সখ ২৭ 


তাড়াইয়া বেড়াইতে লাগিল। বেচারা ভয়ে অস্থির হইয়৷ যেখানেই 
পলাইতে যান, ত্রন্মহত্যা তাহাকে তাড়াইয়| সেইখানে গিয়া উপস্থিত 
হয়। শেষে আর উপায় না দেখিয়া, তিনি একটা প্রকাণ্ড সরোবরের 
মধ্যে, পদ্মের মৃণালের ভিতর গিয়া স্থতা হইয়া লুকাইয়| রহিলেন। 
তখন কাজেই ব্রন্গহত্যা ঠকিয়া গেল। কিন্ত, তথাপি সে তাহাকে 
সহজে ছাড়ে নাই, সে প্রায় সাড়ে তিন লক্ষ বৎসর সেইখানে তাহার 
অপেক্ষায় বসিযাছিল ৷ 
সাড়ে তিন লক্ষ বছর ত আর একদিন দু'দিনের কথা৷ নয়, দেবতার 
হিসাবেও তাহা এক হাজার বৎসর ৷ কীজেই দেবতারা তাকে এত 
দিন দেখিতে না পাইয়া। ব্যস্তভাবে তাহাকে খুজিতে লাগিলেন। 
শেষে ব্রহ্মার কথায় যদিও তাহার সন্ধান পাইলেন তথাপি তাহাকে 
ঘরে আনিতে সাহস পান নাই, কারণ ব্ৰহ্মহত্যা তখনও তাহার জন্য 
| সেখানে বসিয়া আছে, সে তাহাকে সহজে ছাড়িবে কেন? তখন 
দেবতার! পরামর্শ করিয়া স্থির করিলেন যে, কোন পবিত্র নদীতে 
স্নান করাইয়া ইন্দ্রের শরীরের পাপ ধুইয়া ফেলিবেন, তাহা হইলেই 
|| ্রহ্মহত্যা তাহাকে ছাড়িয়া দিবে। এই বলিয়া তাহারা ইন্দ্রকে 
গৌতমী নদীতে স্নান করাইতে গেলেন। সেখানে মহধি গৌতমের 
আশ্রম ছিল। গৌতম যার পর নাই রাগিয়। তাহাদিগকে বলিলেন, 
সে হইবে না, এই পাগীকে এখানে স্নান করাইলে আমি তোমাদিগকে 
শাপ দিয়া ভস্ম করিব। তোমরা শীঘ্ব এখান হইতে যাও ৷’ 

এ কথায় দেবতারা নর্মদার জলে ইন্দ্রকে স্নান করাইতে গেলেন। 
সেখানে মাণুব্য মুনির আশ্রম ছিল। মাণ্ডব্য মুনি বিষম জকুটির 
সহিত তাহাদিগকে বলিলেন-_এখানে যদি ইহাকে স্নান করাও তবে 
এখনি তোমাদের শাপ দিয়া ভস্ম করিব ৷’ 

যাহা হউক, শেষে দেবতারা অনেক স্তুতি মিনতি করায় মাণ্ডব্য 
ইন্দ্রকে সেখানে স্নান করাইতে দিলেন। তারপর তাহাকে গৌতমীতে 

২ 


২৮ পৌরাণিক কাহিনী 


নিয়াও স্নান করান হইল ৷ ইহার পর আবার ব্রহ্মা তাহার কমণ্ডলুর 
জল দিয়া ইন্দ্ৰকে ধুইলেন, তবে সে যাত্রার মত তিনি একটু নিশ্চিন্ত 
হইলেন ৷ ৰ 

বাস্তবিক, ইন্দ্ৰ হওয়া আগাগোড়াই সুখের কথা ছিল ন| ৷ কিন্ত, . 
লোকে ভাবিত ইন্দ্র বড় সুখী । তাই অনেকে ইন্দ্র হইবার জন্য. 
কঠোর তপস্তা করিত। সেজন্য কাহাকেও খুব তপস্তা করিতে 
দেখিলেই ইন্দ্র ভাবিতেন_-র্বনাশ ! এইবার বুঝি বা আমার 
কাজটি যায়! তখন তিনি লোকটির তপস্তা ভাঙ্গিয়| দিবার জন্য 
প্রাণপণে চেষ্টা করিতেন ।০ কিন্তু, তাহা সত্বেও মাঝে মাঝে এক এক 
জন লোক ইন্দ্র হইয়! যাইত ৷ 

নহুব নামে এক রাজা একবার ইন্দ্র হইয়া কি হুলস্থলই বাধাইয়া 
ছিলেন! উচ্চৈঃশব৷ এরাবতে তাহার মন উঠিল না তিনি বলিলেন 
“আমি বড় বড় মুনিদের ঘাড়ে চড়িয়া বেড়াইব !’ 

অমনি এক আশ্চর্য পাল্ষী প্রস্তুত হইল, মুনিরা হইলেন তাহার 
বেহারা। সে বেচারাদের গায় জোর কম। ফলমূল খাইয়! থাকেন, 
পান্ধী বহার অভ্যাস কাহারও নাই তাহাদের কাজে নহুবের মন 
উঠিবে কেন? নহুষ তখন বেজায় চটিয়| মহত্ি অগস্ত্যের মাথায় 
ধাই শব্দে এক প্রচণ্ড লাথি লাগাইয়া দিলেন। তাহার ফলও 
পাইলেন হাতে হাতেই, কেননা, তাহার পরমুহূর্তেই মুনির শাপে 
ভাহার সেই সুখের ইন্দ্রগিরি ঘুচিয়া গেল, আর তিনি এক প্রকাণ্ড 
সাপ হইয়া হিমালয়ের নিকটে পড়িয়া গড়াগড়ি যাইতে লাগিলেন! 

আর একবার অস্ুরদের সঙ্গে দেবতাদের ভীষণ যুদ্ধ চলিয়াছে, 
কিন্ত কেহই জয়লাভ করিতে পারিতেছেন না। সেই সময়ে 
পৃথিবীতে রজি নামে একজন অতিশয় ক্ষমতাশালী রাজা ছিলেন । 
ছুই দলই ভাবিলেন_ এই রজিকে আনিয়া আমাদের সঙ্গে জুটাইতে 
পারিলে আমর! নিশ্চয় জিতিব ৷” 


| 


হজ্জ হওয়ার সুথ ২৯ 


এই ভাবিয়া দেবতারা রজিকে আসিয়া বলিলেন,_“হে রাজন, 
তুমি আমাদের সঙ্গে মিলিয়া অসুর বধ কর, নহিলে আমরা কিছুতেই 
তাহাদের সঙ্গে পারিয়া উঠিতেছি না! রজি বলিলেন, “আপনারা 
যদি আমাকে ইন্দ্র করেন, তবে আমি আপনাদের সঙ্গে মিলিতে 


পারি।' 


মুনিরা হইলেন তাহার বেহারা"' :- 


দেবতারা বলিলেন, “অবশ্য তোমাকে আমরা ইন্দ্ৰ করিব, তুমি 
শীঘ্র আইস !' 

এই বলিয়া দেবতারা সবে চলিয়া গিয়াছেন, অমনি অস্থরেরা 
আসিয়| রজিকে বলিল “মহারাজ, আপনি আমাদের পক্ষ হইয়া যুদ্ধ 
করুন” 


৩০ পৌবাণিক কাহিনী 


রজি দেবতাদিগকে যেমন বলিয়াছিলেন, তেমনি অসুরদিগকেও 
বলিলেন, “আপনারা যদি আমাকে ইন্দ্ৰ করেন, তবে আমি আপনাদের 
কথায় রাজি আছি ৷’ 

কিন্ত, অনুরেরা সে কথায় অতিশয় ঘবণার সহিত বলিল, ‘এমন 
সাহায্যের আমাদের প্রয়োজন নাই। আমাদের ইন্দ্র প্রহ্নাদ আর 
কোন ইন্দ্র আমরা চাই না । আপনি না হয় আমাদের পক্ষে নাই 
আসিলেন।” 

তখন রজি দেবতাদের সঙ্গে জুটিরা ভয়ানক রাগের সহিত অসুর 
মারিতে আরম্ভ করিলেন, আর তাহাতে অতি অল্প দিনের মধ্যেই 
দেবতাদের জয়লাভ হইল। ইন্দ্র দেখিলেন, এখন ত বড়ই বিপদ 
উপস্থিত, রজিকে এখন সিংহাসন ছাড়িয়া দিতে হইবে । তাই তিনি 
' কিছু বলিবার আগেই তাহাকে বলিলেন, “মহারাজ! লোকে বলে, 
যে রক্ষা করে, সে পিতা । আপনি আমাকে ভয় হইতে উদ্ধার 
করিয়াছেন, কাজেই আপনি আমার পিতা হইলেন। আর তাহাতেই 
আপনি ইন্দ্র হইলেন, কেন না ইন্দ্রের পিতা হইলে আর ইন্দ্র হওয়ার 
চেয়ে বেশি বই কম কি হইল ?’ 

রজিও ইন্দ্রের সেই ফীকিতে ভুলিয়া আহ্লাদের সহিত দেশে 
ফিরিয়। আসিলেন, স্বৰ্গে রাজ! হওয়ার কথা আর মুখে আনিলেন না । 


এই রজির পাঁচশত মহাবীর পুত্র ছিল। রজির মৃত্যুর পরে এই = 


পাঁচশত বীর মিলিয়৷ যুক্তি করিল যে “দেবতার! ফাকি দিয়া আমাদের 
পিতাকে ইন্দ্ৰপদ হইতে বঞ্চিত করিয়াছিল, আইস, আমরা তাহার 
শোধ লইব ৷’ 

এই বলিয়| তাহারা দেবতাদিগের সহিত ঘোরতর যুদ্ধ আরম্ভ 
করিল, আর দেখিতে দেখিতে দলবল সহিত ইন্দ্রকে তাড়াইয়! দিয়! 
স্বৰ্গ আর পৃথিবী ছুইই দখল করিয়া বসিল। 

এই পাঁচশত ভাই যেমন বীর, তেমনি যদি বুদ্ধিমান হইত তবে 

আর ইন্দ্রের নিজ রাজ্য ফিরিয়া পাইবার কোন উপায়ই থাকিত না ৷ 
কিন্তু ইহারা বুদ্ধিমানের মতন ধর্মপথে থাকিয়া রাজ্যপালন করার 
- বদলে, নানারপ অসৎ কার্ধে নিজেদের বিষয় ও বল নষ্ট করিয়া 
ফেলিল। তাহার ফলে, অল্প দিনের ভিতরেই ইন্দ্র তাহাদিগকে 
তাড়াইয়া আবার আসিয়া স্বর্গের রাজা হইলেন। 

ইন্দ্র হওয়ার যে কি সুখ, তাহার সম্বন্ধে আর একটা মজার গল্প 
আছে। একবার অসুরের! ঘোরতর যুদ্ধে দেবতাদিগকে যারপর নাই 
ব্যস্ত করিয়া তুলিলে, তাহারা সূর্ঘবংশের রাজা পরঞ্জয়কে আসিয়া 
বলিলেন, “মহারাজ তুমি আমাদের হইয়া অস্থরদের সঙ্গে যুদ্ধ কর। 

পৰরঞ্জয় কহিলেন, ‘আমি যুদ্ধ করিতে প্রস্তুত আছি যদি আপনারা 
আমার একটি কথায় রাজি হন। আপনাদের যিনি ইন্দ্র, আমি 
ডাহার কাধে চড়িয়া যুদ্ধ করিব ৷” 

এ কথায় ইন্দ্ৰ আর অন্য দেবতারা সকলেই বলিলেন, ‘হী, হা 
তাহাই হইবে, তুমি আইস ” 

তারপর আবার যুদ্ধ আরম্ভ হইলে, ইন্দ্ৰ বিশাল এক ষড় সাজিয়া 
পরপ্রয়কে কীধে করিয়া লইলেন, পরজয় তাহাতে ভারি খুশি হইয়া 
দুই দণ্ডের মধ্যে অস্থুর মারিয়| শেষ করিলেন। সেই ষাঁড়ের “ককুদ' 
অথবা কাধে চড়িয়| যুদ্ধ করায় তখন হইতে পরপ্রয়ের নাম হইল 
ককুৎস্থ। দশরথের পুত্র রাম এই বংশের লোক ছিলেন বলিয়া, 
তাহাকেও অনেক সময়ে বলা হয় 'কাকুংস্থ 

ইন্্রসিরির মজার আর একটা গল্প বলিয়া শেষ করিব ৷ একজন 
অতি বিখ্যাত মুনি ছিলেন তাহার নাম আত্রের ( অত্ৰি মুনির পুত্র )। 
ঠাকুরটি বিস্তর বাগবজ্ঞ করিয়াছিলেন, আর তাহাতে তাহার ইচ্ছামত 
সংসারের সর্বত্র চলা-ফেরার ক্ষমতা জন্মিয়াছিল ৷ 

একদিন তিনি বেড়াইতে বেড়াইতে ইন্দ্রের সভায় আসিয়া 
উপস্থিত হইলেন। সেখানকার শোভা দেখিয়া, সেখানকার গীত 

শুনিয়া, আর সেখানকার ময়রাদের তৈরি মিষ্টান্ন খাইয়া ঠাকুরের মন 
এমনই ভুলিয়া গেল যে, তিনি দিনরাতই কেবল ভাবিতে লাগিলেন, 
“আহা ! এই ত সুখ, এমনই ত চাই! 

তারপর আশ্রমে ফিরিয়া আর তাহার নিজের কুঁড়ে ঘরটি 
কিছুতেই তাহার পছন্দ হয় না ৷ 

ত্রাহ্মণীকে ডাকিয়া বলিলেন, ‘ওগো! এ সব কি ছাই খাবার 
আমাকে খাইতে দাও? এ সব কি খাইতে ভাল লাগে? ইন্দ্রের 
বাড়িতে যে চমৎকার মিঠাই খাইয়া আসিয়াছি, কল-মূলের তরকারি 
কিছুতেই তেমন করিতে পারিবে না !', 

এই বলিয়া তিনি বিশ্বকর্মীকে ডাকিয়া হুকুম দিলেন যে, “আমার 
এই আশ্রমটিকে ঠিক ইন্দ্রের পুরীর মত করিয়া দাও। নইলে তোমাকে 
শাপ দিয়া ভস্ম করিব! ঠিক তেমনি বাড়ি, তেমনি সভা, তেমনি 
বাগান, তেমনি হাতি, তেমনি ঘোড়া, তেমনি ঝাড় লণ্ঠন, তেমনি 
গান-বাজনা, তেমনি মিঠাই মণ্ডা, লোকজন-__সব অবিকল চাই! 
খবরদার! যেন কথার একটু তফাৎ হয় না! 

শাপের ভয়ে বিশ্বকর্মা তখনই তাড়াতাড়ি সেখানে এক ইন্দ্রপুরী 
তৈয়ার করিরা দিলেন। মুনি ঠাকুর সেই পুরীতে থাকেন, আর 
বলেন, ‘আহ| এই ত সুখ! এই ত চাই ৷’ 

এমনি ভাবে কিছুদিন যায়। ইহার মধ্যে অস্থরেরা সেই পুরীর 
দিকে জকুটি করিয়া তাকায় আর বলে “দেখ। ভাই, ইন্দ্র বেটা স্বর্গ 
ছাড়িয়া চুপিচুপি পৃথিবীতে আসিয়া ঘর বাধিয়াছে। চল, এই বেল 
উহাকে ধরিয়া বৃত্রকে মারিবার সাজাটা ভাল মতে দিই!” 

অমনি দলে দলে অসুর ‘ইন্দ্ৰ বেটাকে মার ! ইন্দ্র বেটাকে মার |’ 
বলিতে বলিতে আসিয়। সেই পুরী ঘিরিয়া বসিল। 

মুনি ঠাকুর মনের সুখে খাটের উপর বসিয়া আছেন, ইহার মধ্যে 
অস্থরদের বিকট চিৎকারে তাহার প্রাণ উড়িয়া গেল। দেখিতে 

দেখিতে লাখে লাখে শেল, শূল, মূষল, মুদ্‌গর, গাছ, পাথর, আসিয়া 
ভাহার সাধের পুরী চুরমার করিয়া দিতে লাগিল৷ দু’ একটা তীরের 
খোঁচ! যে ন| খাইলেন তাহাও নহে ! 

তখন তিনি তাড়াতাড়ি কাপিতে কীপিতে অস্বরদের সামনে 
আঁজির। জোড়হাতে বলিলেন, ‘দোহাই বাবা, আমি ইন্দ্ৰ নহি! আমি 
মুনি, ব্ৰাহ্মণ, অতি নিরীহ দীন হীন মানুষ ! আমার উপরে.তোমাদের 
এত ক্রোধ কেন ?' 

অন্ুরের৷ বলিল, ‘ইন্দ্ৰ নহ, তবে ইন্দ্র সাজিয়াছ কেন? শী 
তোমার এ সব সাজগোজ দূর করিয়া দাও ৷ | 

মুনি বলিলেন, ‘এই যে বাপু! এক্ষনি আমি এসব দূর করিয়৷ 
দিতেছি ৷ আমার নিতান্তই মাথা খারাপ হইয়াছিল তাই এমন বেকুৰী 
করিতে গিয়াছিলাম । আর কখনও এমন কাজ করিব না !' 

তখন আবার বিশ্বকর্মার ডাক পড়িল। 

বিশ্বকৰ্৷ আসিলে মুনি বলিলেন, ‘ভাই! নীঘ্জ এ সব দূর করিয়া 
আমার সেই রকম আশ্রম আবার আনিয়। দাও, নহিলে ত অসুরের 
হাতে আমার প্রাণ যায় দেখিতেছি ! 

বিশ্বকর্ণা৷ দেখিলেন মুনির বড়ই বিপদ, কাজেই তিনি তার কথা 
মত কাজ করিতে আর বিলম্ব করিলেন ন| ৷ দেখিতে দেখিতে সেই 
সোনার পুরীর জায়গায় আবার কুঁড়েঘর আর বন হইল ৷ অস্গুরদেরও 
রাগ থামিল, মুনিরও বিপদ কাটিল, বিশ্বকর্মীও হে হে| শবে হাসিতে 
হাসিতে ঘরে চলিয়া গেলেন । 


মহিষান্থুর 


HG উল সস হাতার 


ৰড” ভারি ভয়ঙ্কর অস্থর ছিল। সে মহিব সাজিয়| বেড়াইত 
তাই সকলে তাকে বলিত মহিবাস্থর । 

দেবতারা কিছুতেই মহিষাস্বরের সহিত আটিয়| উঠিতে পারিতেন 
না। একশত বৎসর ধরিয়া তাহারা তাহার সহিত যুদ্ধ করিলেন; 
তাহাতে সে তাহাদিগকে হারাইয়া স্বর্গ হইতে তাড়াইয়া দিয়া নিজে 
আসিয়া ইন্দ্র হইল। 

দেবতারা তখন আর কি করেন? তাহারা ব্ৰহ্মাকে সঙ্গে 
করিয়া মহাদেব আর বিষ্ণুর নিকটে গিয়া উপস্থিত হইলেন, বলিলেন 
‘হে প্রভু, মহিবান্থুর ত আমাদের বড়ই দুৰ্দদশ| করিয়াছে, আমাদিগকে 
যুদ্ধে হারাইয়| স্বৰ্গ হইতে তাড়াইয়| দিয়াছে; এখন আপনার৷ যদি 
আমাদিগকে রক্ষা না করেন, তবে আমাদের উপায় কি হইবে ?’ 

সম্রদের অত্যাচারের কথা শুনিয়া শিব ও বিষ্ণুর বড়ই রাগ 
হইল। সেই রাগে তাহাদের আর সকল দেবতাদের শরীর হইতে 
এমন একটা তেজ বাহির হইল যে সে বড়ই আশ্চর্য ; মনে হইল 
যেন আগুনের পর্বত আকাশ পাতাল ছাইয়| সকলের সামনে আসিয়া 
উপস্থিত হইয়াছে। দেখিতে দেখিতে সেই তেজ জমাট বাধিয়। একটি 
দেবীর মত হইল। 

তাহাকে দেখিয়| দেবতাদিগের আনন্দে আর সঁম। রহিল না। 
ইহারা সকলে মিলিয়া কেহ অস্ত্ৰ, কেহ বল, কেহ বর্ম, কেহ অলঙ্কার 
আনিয়া তাহাকে দিতে লাগিলেন। হিমালয় বিশাল একটা সিংহ 
আনিয়া তাহার বাহন করিয়| দিলেন । 

দেবীর হাজার খানি হাতে দশদিক ছাইয়! গিয়াছে, তাহার 

মুকুট আকাশ ভেদ করিয়া উঠিয়াছে, তাহার ভারে পৃথিবী বসিয়া 
পড়িয়াছে, ধনুর শব্দে আকাশ পাতাল কাপিতেছে তিনি যখন 
হাজার হাতে হাজার অস্ত্র লইয়| গৰ্জন করিলেন, তখন বিশ্বব্ৰহ্মাণ্ড 
কীপিয়া উঠিল ; অন্থুরেরা সেই গর্জন শুনিয়া ছুটিয়া আসিল ৷ 

তারপর কি যেমন তেমন যুদ্ধ হইল? মহিষাস্থর নিজে যেমন 
ভয়ঙ্কর, তাহার এক একটি সেনাপাতিও তেমনি । তাহাদের একটার 
নাম চিকুর, একটার নাম চামর, আরগুলির নাম উদগ্র, মহাধন, 
অসিলোমা, বাস্বল, পারিবারিত আর বিড়ালাক্ষ। এই সকল 
সেনাপতি আর কোটি কোটি অস্ুর লইয়া মহিবাস্থর দেবীর সঙ্গে যুদ্ধ 
করিতে আসিল । সকলে মিলিয়া অস্ত্র যে কত ছুশড়িল তাহার সীমা 
সংখ্যা নাই। কিন্ত সে অস্ত্ৰে দেবীর কিছুই হইল ন৷ ৷ তাহার 
এক এক নিঃশ্বাসে হাজার হাজার ভূত উপস্থিত হইয়া অস্থুরের 
দলকে ঠেঙ্গাইয়া ঠিক করিতে লাগিল । দেবীর সিংহও আচড়-কামভ 
দিয়| তাহাদিগকে কম নাকাল করিল না ৷ আর দেবীর নিজের ত কথাই 
নাই! তাহার হাজার হাতে হাজার অস্ত; সে অস্ত্ৰে তিনি অস্থর- 
দিগকে কাটিয়া, ফুঁড়িযা, পিষিয়া পুতিয়া শেষ করিতে লাগিলেন। 
সেনাপতিগুলির কোনটা দেবীর অস্ত্রের ঘায়, কোনটা তাহার কালে 
আর চাপড়ে, কোনটা বা সিংহের কামড়ে মারা গেল । তখন আর 
মহিবান্থুর চুপ করিয়া থাকিতে পারিল না। সে শিং নাডিয়া, লেজ 
ঘুরাইয়া, গর্জন করিতে করিতে দেবীর ভূতগুলিকে এমন তাড়৷ 
করিল যে তাহারা পালাইতে পারিলেই বাচিত, কিন্তু বাঁচিতে 
পাঁরিলে ত পালাইবে! দেখিতে দেখিতে সে ভূতের দলকে শেষ 
করিয়া দেবীর সিংহের পানে ছুটিয়াছে, তাহার লেজের ভাড়ায় 
সাগর লণ্ডভণ্ড, শিংএর নাড়ায় মেঘ সব খণ্ড খণ্ড হইতেছে, নিশ্বাসের 
চোটে পাহাড় পর্বত উড়িয়া যাইতেছে । এমন সময় দেবীর পাশ 
অস্ত্ৰ আসিয়| তাহাকে এমনি বাধন,বাধিল যে আর তাহার নড়িবার 

শক্তি নাই! কিন্তু, অসুরের মায়া, সে কি সহজ কথা? চোখের 
পলকে মহিবটা সিংহ হইয়া বাধন ছাড়াইয়| লইল! দেবী তখনই সেই 
সিংহকে কাটিলেন। অমনি দেখা গেল যে আর সিংহ নাই, তাহার 
জায়গায় খড়গ হাতে একটা মানুষ ক্ষেপিয়া আসিতেছে । মানুষ কাট! 
যাইতে না বাইতেই কোথা হইতে এক হাতি আসিরা দেবীর সিংহকে 
গুড় দিয়। জড়াইয়া ধরিয়াছে। দেবী খড়গ দিয়া হাতির শু'ড় কাটিলেন, 
অমনি হাতি আবার মহিষ হইয়া গেল, সেটা আবার শিং দিয়া 
দেবীকে পর্বত ছু'ড়িয়া মারিতে লাগিল! দেবী এক লাফে সেই 
মহিষের ঘাড়ে চড়িয়া তাহাকে এমনি শূলের ঘা মারিলেন যে 
তখন অস্থর মহাশয়কে সেই মহিষের ভিতর হইতে বাহির হইতেই 
হইল। কিন্ত তখনও তাহার তেজ কমে নাই, সে আধাআধি বাহির 
হইয়া যুদ্ধ আরম্ভ করিয়াছে! 

যাহা হউক, যুদ্ধ আর বেশিক্ষণ করিতে হইল না৷ কেন না, দেবী 
সেই মুহূর্তেই খড়গ দিয়া তাহার নাথা কাটিয়া ফেলিলেন। 

তখন ত দেবতাগণের খুব আনন্দ হইবেই। তাহার! দেবীকে 
প্রণাম করিয়া অনেক স্তব স্তুতি করিলেন। 

দেবী তাহাতে তুষ্ট হইয়! বলিলেন__“তোমরা কি বর চাও ?’ 

দেবগণ বলিলেন,--“আবার কি বর চাহিব? মহিযাস্থর 
নরিয়াছে। তাহাতেই আমাদের ঢের হইয়াছে। এখন শুধু এইটুকু 
বল যে আমাদের আবার যদি বিপদ হয় তখন ডাকিলে আসিবে ৷’ 

দেবী বলিলেন, “আচ্ছা, আমি আসিব ৷’ 

এই বলিয়| তিনি আকাশে মিলাইয়| গেলেন। 

অস্থর যতদিন আছে, ততদিন দেবতাদিগের বিপদের আর 
অভাব কি? 

কাজেই বুঝিতেই পার যে দেবীকে শীন্রই আবার তাহাদের ডাকে 
আসিতে হইয়াছিল । , 


পারিতেন না। বর দিয়া তারপর ধাক্কা সামলাইতে তাহাদের 
প্রাণান্ত হইত। 

একটা অস্থর ছিল তাহার নাম ময় বাহু, মায়া, ভেক্কীবাজী যত 
আছে, ময় তাহার সকলই জানিত; আর তাহার জোরে সময় সময় 


দেবতার্দিগকে ভারি নাকাল করিত। 
একবার যুদ্ধে হারিয়া ময় তপস্তা করিতে লাগিল; বিদ্যন্মালী 


আৰ্য তারক নামে আর দুইটা অন্থরও তাহার দেখাদেখি তন 
করিল। তাহার! উপবাস করিয়া শীতে ভূগিয়া, বৃষ্টিতে ভিজিয়া এমনি 
আশ্চর্য তপস্যা করিল যে, ব্রহ্মা আর তাহাদের কাছে না আসি 
থাকিতে পারিলেন না । 

ব্ৰহ্মা বলিলেন, ‘বাপু সকল, আমি তোমাদের তপস্তায় বড়ই তুষ্ট 
হইয়াছি, এখন, কি বর লইবে বল ৷" 

তখন ময় জোড় হাতে মিষ্ট কথায় তাহাকে বিনয় করিয়া বলিল, 
প্রভু, দেবতারা আমাদিগকে মারিয়া ধরিয়া তাড়াইয়। দিয়াছে, এখন 
আমরা কোথাও একটু থাকিবার জায়গা পাইতেছি ন| ৷ দয়া করিয়া 
আমাকে এমন বর দিল, যাহাতে আমি একটি খুব ভাল দুর্গ প্রস্তুত 

করিতে পারি। সে দুর্গের ভিতরে বসিয়া থাকিতে আর কেহই যেন 
আমাকে কিছু করিতে না পারে ৷’ 

ব্ৰহ্মা বলিলেন, “একেবারে কেহই কিছু করিতে পারিবে না, 
এমন কি হয়? 

ময় বলিল, “তাহা যদি না হয়, তবে এই বর দিন, যে একমাত্র 
শিব ছাড়া আর কেহ সে দুৰ্গ নষ্ট করিতে পারিবে না; আর শিবকে 
একটি মাত্র বাণ মারিয়া সে কাজ করিতে হইবে ৷ 

তখন ব্ৰহ্মা বলিলেন, আচ্ছা তাহাই হইবে। এই বলিয়া ব্ৰহ্মা 
চলিয়া গেলেন, ময়ও যারপর নাই খুসি হইয়া দুর্গ প্রস্তুত করিতে 
লাগিল। 

ময় বলিল, ‘আমি এমন দুৰ্গ বানাইব যে, তাহা তিন ভাগ হইয়া 
তিন জায়গায় থাকিবে। তাহা হইলে আর এক বাণে তাহাকে নষ্ট করা 
বাইবে না। খালি, একদিন সেই তিনটি ভাগ একত্র হইবে, যেদিন 
চন্দ্ৰ আর সূর্য এক সঙ্গে পুষ্য নক্ষত্রে থাকিবেন। সেইদিন যদি শিব 
আসিয়| বাণ মারেন, তবেই আমার এই দুৰ্গ তিনি নষ্ট করিতে 
পারিবেন, নহিলে নয় 

এমনি করিয়াই সে তাহার দুর্গ প্রস্তুত করিল। পৃথিবীর উপরে 
করিল একটি লোহার দুর্গ; সেটা তারকের জন্য ৷ স্বর্গে করিল 
একটা রূপার দুর্গ ; সেটা বিছ্যুন্ালীর জন্য ৷ আর স্বৰ্গেরও উপরে 
একটা সোনার দুর্গ; সেট! করিল তাহার নিজের থাকিবার জন্য ৷ 
এইরূপে তিনটি পুরী মিলিয়া দুর্গাটি প্রস্তুত হইল, তাই তাহার নাম 
হইল ত্রিপুর । 

তেমন দুর্গ আর কেহ কখনও দেখে নাই। যেমন বড়, তেমনি 
মঞ্জবুত, তেমনি সুন্দর! মাঠ, বাগান, পথ ঘাটি, হাট বাজার, নদী 
পুকুর সকলই তাহার ভিতরে আছে, কোন জিনিসের জন্যই দুর্গের 
বাহিরে যাইতে হয় না। অন্থুরেরা যে ।যেখানে ছিল, খবর পায়| 


ত্ৰিপুৰ ৩৯ 
সকলে আসিয়া! সেই দুর্গে বাস করিতে লাগিল। তাহাদের আর 


আনন্দের সীমা নাই। আর তাহাদের কিসের ভয়? 
তখন তাহাদের সাহস বাড়িয়া গেল। এতদিন দেবতাদের ভয়ে 


তপস্তা। মাটি করিয়া দেয় । 

ময় নিজে তেমন মন্দ লোক ছিল না কিন্তু অসুরের! তাহার কথা 
শুনিলে ত? তাহারা দল বাঁধিয়া সংসারময় ঘুরিয়া বেড়াইতে 
লাগিল। যাহাকে পায়, তাহাকেই ধরিয়া মারে; তাহাদের ভয়ে 
লোকে স্থির হইয়া ঘরে থাকিতে পারে না । 

তখন সকলে ব্রহ্মার নিকটে গিয়া জোড় হাতে বলিল, “হে 
পিতামহ ৷ আপনিত অস্বরদিগকে বর দিয়াছেন, এখন আমাদের 
কি উপায় হইবে? অস্মরের জালায় আমাদের প্রাণে বীচাই যে 
ভার হইয়াছে। আপনি যদি ইহাদের শাসন না করেন, তবে আর 
সংসারে দেবতা মানুষ বা জীবজন্ত কিছুই থাকিবে না ৷" 

ব্ৰহ্মা বলিলেন, ‘তোমরা ব্যস্ত হইও না। আমি বর দিয়াছি বটে 
কিন্তু উপায়ও রাখিয়া দিয়াছি। ইহাদের এ দুর্গ একটি বাণেই 
ভাঙ্গিয়| ফেলা যায়। কিন্তু তাহা তোমরা পারিবে না। চল শিবের 
কাছে যাই। তিনিই এ কাজের উপযুক্ত লোক ।' 

শিব তাহার ঘরে বসিয়া আছেন, এমন সময় তেত্রিশ কোটি 
দেবতা সকলে মিলিয়া তাহার নিকটে আসিয়া জোড় হাতে তাহার 
স্তৰ করিতে লাগিলেন । 

শিব বলিলেন, “তোমরা কি জন্য আসিয়াছ? বল আমি তোমাদের 
কি উপকার করিতে পারি; এখনি তাহা করিব ॥ 

দেবতারা বলিলেন, ‘অস্থরের| ত আর আমাদের কিছু রাখিল 

না, এখন আপনি আমাদিগকে রক্ষা করুন। আমাদের বাড়ি বাগান 
সব ভাঙ্গিয়া দিয়াছে, হাতি ঘোড়া ধরিয়া নিয়াছে, ধন রত্ব লুট 
করিয়াছে, এর পর প্রাণে মারিবে। দোহাই ঠাকুর। আমাদিগকে 
রক্ষা করুন ৷” 

তাহা শুনিয়া শিব বলিলেন, “তোমাদের কোন ভয় নাই, আমি 
ত্রিপুর দুর্গ পোড়াইয়া দিতেছি । একখানা ভাল রকম রথ আন ত ৷’ 

এ কথায় দেবতারা সকলে মিলিয়া সংসারের সকল ভয়ঙ্কর আশ্চর্য 
জিনিস দিয়া, এমনি চমৎকার এক রথ প্রস্তুত করিলেন সে কি বলিব! 
রথের দিকে চাহিয়া শিব অনেকক্ষণ ধরিয়া খালি ‘বাঃ। বাঃ।, 
বলিতে লাগিলেন। তারপর তিনি বলিলেন, ‘বেশ রথ হইয়াছে । 
এখন ইহার উপযুক্ত একটি সারথি চাই ৷’ 

দেবতারা ত বড়ই সংকটে পড়িলেন। এমন রথের সারথি ভ 
যেমন তেমন হইলে চলিবে না,_হায় এখন সারথি কোথায় পাই? 

তখন ব্ৰহ্মা বলিলেন, চিন্তা কি? আমিই সারথি হইব। এই 
বলিয়া ব্ৰহ্মা যখন রথে উঠিয়া রাশ ধরিয়া বসিলেন তখন সকলের 
কি আনন্দই হইল। শিবও তখন বারপর নাই সুখী হইয়া বলিলেন, 
‘এইবার ঠিক সারথি হইয়াছে ।” 

সেই রথে চড়িয়া শিব যুদ্ধ করিতে চলিলেন, সঙ্গে দেবতা! 
গন্ধৰ সকলে জয় জয় শব্দে ছুটিয়া চলিল। বাড়ে চড়িয়া নন্দী 
সাপে চড়িয়া বরুণ চলিলেন, মহিষে চড়িয়| যম চলিলেন। শিবের 
যত ভূত, তাহারাও শিবের রথ ঘথিব্লিয়| গর্জন করিতে করিতে চলিল, 
হাতির মত, পাহাড়ের মত তাহাদের শরীর, মেঘের মত তাহাদের 
ভাক। 

এদিকে অন্ুরেরা এ সকল দেখিয়! শুনিয়া বড়ই ব্যস্ত হইয়া 
উঠিয়াছে। যম তাড়াতাড়ি অস্বরদিগকে ডাকিয়া বলিলেন, ‘সাবধান, 


চর ও 
~~ 


ত্ৰিপুৰ ৪১ 


সাবধান। এ দেখ দেবতারা যুদ্ধ করিতে আসিতেছেন। দেখিয়ো, 
যেন উহাদিগকে সহজে ছাড়িয়ো না! 

এমনি করিয়া ক্রমে দেবতা আর অস্বরদিগের ঘোরতর যুদ্ধ আরম্ভ 
হুইল । অসুরগুলি দেখতে যেমন ভয়ঙ্কর, শিবের ভূত সকলও তেমনি 
বিকট ; আর তাহাদের যুদ্ধও হইল বড়ই সাংঘাতিক ৷ অসুরের! মনে 
করে যে তাহারা দেখিতে ভারি সুন্দর, তাই ভূতগুলির জানোয়ারের মত 
মুখ দেখিয়া, তাহার! আর হাসি রাখিতে পারে না। 

সেই ভূতদের সঙ্গে খানিক যুদ্ধ করিলেই আবীর তাহাদের সে হাসি 
শুকাইয়া যায়। তবু অস্থরেরা যেমন তেমন যুদ্ধ করে নাই। ময় 
তারক দুজনে নানারূপ মায়া খেলাইয়া ভূত আর দেবতা! সকলকেই 
বারপরনাই ব্যস্ত করিয়া তুলিয়াছিল। কোথা! হইতে যে তাহারা যত 
রাজ্যের আগুন, আর বৃষ্টি, আর ঝড়, আর বাঘ, আর সাপ, আর 
কুস্তীর আনিয়া দেবতাদের উপর ফেলিতে লাগিল, তাহা কেহই বুঝিতে 
পাৰিল না। তথাপি ক্রমে দেবতাদেরই জয় হইতে লাগিল, নন্দীর 
হাতে বিদ্যুন্মালী মার! গেল, আর সকল অস্থরই কাবু হইয়| পড়িল । 
তখন ময় দেখিল যে এখন একবার দুর্গের ভিতরে গিয়া একটু বিশ্রাম 
না করিলে আর চঠ্তেছে না। 

দুর্গের ভিতরে আসিয়া ময় ভাবিতেছে, এখন উপায় কি হয়? 
এমন দুর্গ করিয়াও দেবতাদের হাতে শেষে এত নাকাল হইতে হইল। 
বলিতে বলিতে চট করিয়া তাহার মাথায় বুদ্ধি যোগাইয়াছে, আর 
অমনি সে মায়ার বলে দুর্গের ভিতরে এক আশ্চর্য পুকুর তৈয়ার করিয়। 
ফেলিয়াছে। সে পুকুরের জল অমৃত, সে জল একবার খাইলে বা স্নান 
করিলে মরা যে সেও বাঁচির। উঠে। 

তখন আর কিসের ভয় ? হত অসুর মরে, সকলকেই আনিয়| সেই 
পুকুরে স্নান করায়। এমন করিয়া তাহারা বিছ্যন্মালীকে আবার 
বীচাইয়| তুলিল, আর কত মরা অস্থর যে বাঁচাইল তাহার ত লেখ! 

জোখাই নাই। বাচিয়া উঠিয়াই তাহারা আবার বলিল, “কোথায় 
গেল শিব? কোথায় নন্দী? কোথায় দেবতা? কোথায় ভূত? 
মার তাহাদের সকলকে ৷ 

এবারে দেবতারা বড়ই সঙ্কটে পড়িলেন। যত অস্গুর মারেন, 
সকলেই খানিক পরে আবার আসিয়া যুদ্ধ করিতে থাকে। 
একি আশ্চর্য ব্যাপার । মরিয়াও মরে না, বরং তাহাদের গায়ের 
জোর বেন আরে। বাড়ির যায়। দেবতাগণ আর ভাবিয়া পথ 
পাইতেছেন না। 

এমন সময় শিবের একটা ভূত ছুটিয়া আসিয়া বলিল, ‘কর্তা, অন্থুর 
মারিয়া আর কি হইবে? এদের ঘরে পুকুর আছে, তাহার জলে 
চোবাইলে মরাটি চাঙ্গ হয় ৷’ 

অস্থরের| তখন বড়ই ভয়ানক যুদ্ধ করিতেছিল। দেবতারা একে 
ইহাদের জ্বালায় অস্থির, তাহাতে আবার শিবের রথের চাকা মাটিতে 
বসিয়। গিয়াছে, সকলে প্রাণপণে টানাটানি করিয়া তাহাকে তুলিতে 
পারিতেছেন না । তখন যদি বিষ্ণু তাড়াতাড়ি এক বিশাল ধাড় সাজিয়া 
শিং দিয়া সেই রথ না উঠাইতেন, তবে না জানি সেদিন কি সর্বনাশই 
হইত। ইহারই মধ্যে তারকাস্ুর ঝড়ের মত ছুটিয়া আসিয়া ব্রহ্মাকে 
এমনি গু'ত| মারির। ছিল যে, তিনি হাতের রাশ রথে ফেলিয়া কেবলই 
হাপাইতেছিলেন। 

এদিকে বিঞ্ণু রথখানিকে শিং দিয়া উঠাইয়| দিয়াই অন্ুরদিগের 
দুর্গের দিকে ছুটিয়া চলিয়াছেন। অসুরের! তাহার বিশাল দেহ আর 
শিং নাড়া দেখিয়া আর গর্জন শুনিয়া, আর তাহাকে আটকাইতে 
সাহসই পাইল না। তিনি ছুটিতে ছুটিতে সেই পুকুরে গিয়া চৌ টো 
শব্দে সমস্ত জল খাইয়া ফেলিলেন। 

ইহার পর আর অসুরের! ভূতদের সঙ্গে কিছুতেই পারিয়া উঠিল 
না; তাহারা টিপ, ঢাপ, ভূতের কীল খাইতে খাইতে ছুটিয়| দুর্গের 

ভিতরে চুকিয়া গেল। তাহা দেখিয়া সকলে হাততালি দিয়া হাসিতে 
হাসিতে বলিল, ‘কোথায় শিব? কোথায় দেবতা? কোথায় ভুত? 
মার, সকলকে ৷” 

তখন আর অস্ুুরেরা ভূতের ভয়ে স্থির থাকিতে না পারিয়া 
তাহাদের দুর্গ শুদ্ধ সমুদ্রের উপর চলিয়া গেল। কিন্তু দেবতারা 
তাহাদিগকে এত সহজে ছাড়িবেন কেন? তাহারা সেইখানে গিয়া 
আবার তাহাদের সঙ্গে বিষম যুদ্ধ আরম্ভ করিলেন। দেখিতে দেখিতে 
তারকান্মুর নন্দীর হাতে মারা গেল, বিদ্যুন্মালীরও সেই দশ| হইতে 
আর অধিক বিলম্ব হইল না। 

তার পর ক্রমে সেই সময় আসিয়া উপস্থিত হইল, যখন চন্দ্ৰ আর 
সূর্য এক সঙ্গে পুষ্যা নক্ষত্রে আসিবেন। সেই পুণ্যযোগে ত্রিপুর 
দুর্গের তিনটি ভাগও এক জায়গায় আসিয়া মিলিবার কথা । তখন 
তাহার উপরে শিবের বাণ পড়িলে, এক বাণেই সেই দুৰ্গ নষ্ট হইয়া 
যাইবে । শিব তাহার জন্যই ধনুৰাণ লইয়া প্ৰস্তত আছেন। ঠিক 
সময়টি উপস্থিত হইবামাত্র ভীষণ শব্দে তিনি সেই বাণ ছাড়িয়া 
দিলেন, অমনি তাহা আকাশ পাতাল আলো করিয়া অস্বরদিগের 
দুর্গের উপর গিয়া পড়িল। সে বাণের তেজ এমনি ছিল যে দুর্গের 
উপরে তাহা পড়িবামাত্রই দেখিতে দেখিতে সেই দুর্গ পড়িয়া ছাই 
হইয়া গেল! 

এইরূপে ত্ৰিপুৰ দুর্গের শেষ হইল। অস্বরেরা আর সকলেই 
তাহার সঙ্গে পুড়িয়া মরিয়াছিল, কেবল ময় মরে নাই। সে শিবের 
ভক্ত ছিল, তাই শিব দয়া করিয়া নন্দীকে পাঠাইয়া আগেই তাহাকে 


সাবধান করিয়া দেন ৷ নন্দীর কথায় সে তাহার থাকিবার ঘরখানি 


শুদ্ধ পলাইয়। প্রাণ বীচাইয়াছিল। 


শুভ্ভ-নিশুস্ত 

LY আর তাহার ভাই নিশুম্ত, এই দুটা অসুর দেবতাদিগকে 
বড়ই নাকাল করিয়াছিল । তাহারা তাহাদিগকে স্বৰ্গ হইতে 
তাড়াইয়৷ দিয়া আর অস্ত্ৰ শস্ত্ৰ কাড়িয়া লইয়াই সন্তুষ্ট থাকে নাই, 
তাহাদের ব্যবসায় পর্যন্ত নিজেরা করিতে আরম্ভ করিল । চন্দ্র, সুর্য, 
কুবের, পবন, অগ্নি কাহারও ব্যবসাই তাহাদের হাতে রাখিল না। 

বিপাকে পড়িয়া দেবতারা বলিলেন, “আর কাহার কাছে যাইব ৷ 
মহিবাস্থরের হাত হইতে যে দেবী আমাদিগকে বাঁচাইয়াছিলেন ; সেই 
চণ্ডিকা দেবীকেই ডাকি” এই বলিয়া তাহারা হিমালয় পর্বতে গিয়া 
চপ্তিকা দেবীর স্তব করিতে লাগিলেন । সেই সময় পার্বতী সেই পথে 
যাইতেছি'লন, তিনি দেবতাদিগকে জিজ্ঞাসা করিলেন, ‘আপনারা 
কাহার স্তব করিতেছেন?” তাহার কথা শেষ হইতে না হইতেই 
তাহার শরীর হইতে চণ্ডিকা দেবী বাহির হইয়া বলিলেন, ‘দেবতারা 
আমাকেই ডাকিতেছেন, শুম্ত নিশুস্ত তাহাদিগকে তাড়াইয়া দিয়াছে ৷ 
এই বলিয়া চণ্ডিক| দেবী যার পর নাই সুন্দর একটি মেয়ে সাজিয়া 
হিমালয় পর্বতে বসিয়া রহিলেন। 

চণ্ড আর মুণ্ড নামে ছুটা অসুর সেইখানে কি করিতে আসিয়াছিল, 
তাহার! সেই মেয়েটিকে দেখিতে পাইয়া! শুস্তকে গিয়| বলিল যে 
৷. মহারাজ, হিমালয় পর্বতে কি আশ্চর্য সুন্দরী একটি মেয়েকে দেখিয়া 
আসিয়াছি, কি বলিব। এমন আর কেহ কখনে! দেখে নাই। 
মহারাজ, সংসারে যত ভাল ভাল জিনিস, সব আপনারা আনিয়াছেন, 
কিন্তু এই মেয়েটিকে রাণী করিতে না! পারিলে সবই মাটি ৷’ 


শুভ-নিশুস্ত ৪৫ 


একথা শুনিয়া শুস্ত তখনই সুগ্রীব নামে একটা অস্থরকে ডাকিয়া 
বলিল ন্তুগ্রীর শীঘ্র যাও। যেমন. করিয়া পার সেই মেয়েটিকে 
খুশি করিয়া এখানে লইয়া আইস ৷’ 

সুগ্রীব হিমালয়ে গিয়া দেবীকে বিশেষ করিয়া বুঝাইতে লাগিল 
“আমার প্রভূ যে শুম্ভ আর নিশুস্ত, তাহাদের মতন আর জগৎ 
সংসারে কেহই নাই। হে দেবি, ইহাদের একজনকে বিবাহ করিলে 
তোমার আর সুখের সীমা থাকিবে না।? 

দেবী বলিলেন, “আহা ৷ তুমি বড় ভাল কথা বলিয়াছ, তোমার 
যে প্রভু, তাহাদের মতন আর কোথাও কেহ নাই। কিন্ত আমার 
ছেলেমানুবী খেয়াল হইয়াছে, আমাকে যুদ্ধে হারাইতে না পারিলে 
কেহ আমাকে বিবাহ করিতে পারিবে না। তোমার প্রভুকে গিয়া 
বল শীত্র আসিয়া আমাকে যুদ্ধে হারাইয়া বিবাহ করুন 

এ কথা শুনিয়া শুন্ত কি ভয়ানক চটিল, বুঝিতে পার। সে 
অমনি তাহার সেনাপতি ধূমলোচনকে বলিল, “যাও ত ধূত্রলোচন, সেই 
ঠেঁটা মেয়েটাকে চুলে ধরিয়া নিয়া আইস ৷’ ধূমলোচন অনেক লোক 
আইয়| ভারি ঘটা করিয়া দেবীকে আনিতে গেল। কিন্ত সে তাহাকে 
ধরিয়। আনিবে কি, তিনি কেবল একটি বার হু” করিয়া তাহার 
দিকে চাহিবামাত্রই পুড়িয়| ছাই, তাহার সঙ্গে আর বত অস্থুর 
আসিয়াছিল, দেবীর সিংহই তাহাদিগকে শেষ করিয়া দিল । 

তখন শুস্ত আরো অনেক সৈন্য, রথ, হাতি, ঘোড়া সঙ্গে দিয়া 
সেই চণ্ড আর মুণডকে পাঠাইল। তাহারা খাড়া ঢাল হাতে হিমালয়ে 
গিয়া বিষম কাই মশাই শব্দে যেই দেবীকে ধরিতে যাইবে অমনি দেবী 
ভ্ৰকুটি করিয়া তাহাদের দিকে তাকাইলেন। জ্রকুটি করিবামাত্র 
তাহার কপাল হইতে আর একটি দেবতা বাহির হইয়া আসিলেন, 
তাহার নাম চামুণ্ডা । তাহার চেহারা বড়ই ভয়ঙ্কর | রং কালো, চোখ 
লাল, শরীরে মাংস নাই, খালি হাড় আর চামড়া । হী করিলে 

মাথা ঘুরিয়া যায়। চামুণ্ডা গদ! খড়গ পাশ হাতে আসিয়াই অস্থর- 
দিগকে ধরিয়া মুড়ি মুড়কীর মত মুখে পুরিতে লাগিলেন। : হাতি রথ, 
ঘোড়া, মাহুত, সারথী, অঙ্কুশ, জাঠা, গদা, যাহ! হাতে উঠে, মনের 
সুখে চিবাইয়। খান,__বাছিবার দরকার হয় না। অস্থরদের যত অস্ত 
আসে, সব গিলিয়| ফেলেন আর হি, হি, হি, হি করিয়া হাসেন। 
দেখিতে দেখিতে চামুণ্ডা সকল অসুর খাইরা শেষ করিলেন। বাকি 
রহিল কেবল চণ্ড আর মুণ্ড তাহাদের চুলে ধরিয়া মাথা কাঁটিতেও 
মুহুর্তেক মাত্র লাগিল । ন 

ইহার পর শুস্ত আর নিশুম্ত যুদ্ধ করিতে আসিল। তাহাদের 
সঙ্গে অতি ভয়ঙ্কর, ভয়ঞ্কর অসুর যে কত আসিল, আর হাতি, ঘোড়া, 
রথ, অস্ত্ৰ যে কত রকম আসিল, তাহার সীমা সংখ্যা নাই। আর যুদ্ধ 
যাহ| হইল, তাহার কথা কি বলিব। দেবীর সঙ্গে চামুণ্ডা আছেন, 
আর অন্য দেবতারাও নানা রকমে তাহাকে সাহায্য করিতেছেন, আর 
দেবীর সিংহ ত আছেই । সে সময়ে দেবী এমন বিকট হাজি 
হাসিতেছিলেন; যে অনেক অস্থর তাহাতেই মাথা ঘুরিয়| পড়িয়া 
যাইতেছিল, আর তখন চামুগ্ডার মতন দেবী নিজেও তাহাদিগকে ধরিয়। 
মুখে দিতেছিলেন। ইহার পর আর টিকিতে না পারিগা, অসুরের! 
ছুটিয়া পলাইতে লাগিল। 

অন্নুরদের মধ্যে একজন ছিল, তাহার নাম রক্তবীজ সে বেটা 
বড়ই ভয়ঙ্কর ; তাহার এক বিন্দু রক্ত মাটিতে পড়িলেই সেখান হইতে 
একটা বিশাল অনুর দাত খি'চাইয়। উঠিয়া দীড়ায়। সেই রক্তবীজকে 
লইয়া দেবী প্রথমে একটু মুস্কিলে পড়িলেন। তাহাকে যত কাটেন, 
ততই রক্ত পড়ে, আর ততই হাজার হাজার অস্থর উঠিয়া দাড়ায় । 
অস্থরে ত্ৰিভুবন ছাইয়া গেল, তাহাদের চীৎকারে. পাতালের লোক 
অবধি কাল! হইয়৷ গেল ৷ দেবতার! ত ভাবিলেন, সর্বনাশ বুঝি হয়। 

তখন দেবী চামুণ্ডা বলিলেন, এক কাজ কর। অস্থুরের গায় খোচা 
লাগিতে না লাগিতেই তাহার রক্ত চাটিয়া খাইবে। আর সেই রক্ত 
হইতে অস্থর হইতে না হইতেই তাহাকে গিলিয়া ফেলিবে। চামুণ্ডা 
বলিলেন, “আচ্ছা”, ইহার পর আর রক্তবীজের বেশি বাড়াবাড়ি করিতে 
হয় নাই। গিলিয়| খাইলে আর অস্বুর হইয়াই কি করিবে? 
কাজেই দেখিতে দেখিতে অস্থরের দল কমিয়া গেল, রক্তবীজের গায়ের 
রক্তও ফুরাইয়া আসিল। এতক্ষণ সে ভয়ানক যুদ্ধ করিতেছিল, 
কিন্তু রক্ত ফুরাইয়া গেলে আর তাহার কিছু করিবার শক্তি 
রহিল না। দেখিতে দেখিতে দেবী নানা অস্ত্রে তাহাকে মারিয়া 
ফেলিলেন। 

তখন বাকি রইল কেবল শুস্ত আর নিশুস্ত। নিশুস্ত এ 
খুব যুদ্ধ করিয়া অজ্ঞান হইয়া গেল। তারপর শুস্ত একাই যুদ্ধ করিতে 
লাগিল। শুস্তের আটটা হাত ছিল গায় জোরও ছিল তেমনি; সে 
যুদ্ধও করিল খুব। কিন্তু শেষে সেও অজ্ঞান হইয়া গেল। 

ততক্ষণে নিশুস্তের আবার জ্ঞান হইয়াছে। নিশুম্ভের দশ হাজার 
হাত। সেই দশ হাজার হাতে দশ হাজার অস্ত্র লইয়া সে দেবীর সঙ্গে 
বিষম যুদ্ধ করিতে লাগিল। মরিবার সময়ও সে সহজে মরিল না। 
দেবী শূল দিয়া তাহার বুক ভেদ করিয়া ফেলিলেন, সেই বুকের ভিতর 
হইতে আবার দাড়া, দাড়”, বলিয়া একটা বিকট অস্থর বাহির হইয়া 
আসিল। যাহা হউক, সে ভাল করিয় বাহির হইতে না হইতেই দেবী 
হাসিতে হাসিতে তাহার মাথা কাটিয়| ফেলাতে, বেচার৷ যুদ্ধ করিবার 
অবসর পায় নাই। 

শুস্ত ইহার মধ্যেই আবার উঠিয়। যুদ্ধ আরম্ভ করিয়াছে । ইহাই 
তাহার শেষ যুদ্ধ। সে অনেক্ষণ ধরিয়া বিধিমতে দেবীকে মারিবার 
চেষ্টা করিল। একটি একটি করিয়া! তাহার সকল অস্ত্ৰই দেবী কাটিয়া 
ফেলিলেন তারপর বাকি রহিল খালি কীল আর চাপড় । একবার 

দেবীর চড় খাইয়া সে চিং হইয়া পড়িয়া গিয়াছিল। কিন্তু তখনই 
আবার উঠিয়া দেবীকে ধরিয়া এক লাফে আকাশে উঠিয়া গেল ৷ 
তারপর আকাশে থাকিয়াই দুজনের কম যুদ্ধ হইল না। যুদ্ধ করিতে 
করিতে দেবী তাহাকে বন্‌ বন্‌ করিয়া ঘুরাইয়া মাটিতে আছড়াইয়া 
ফেলিলেন ; তাহাতেও কি সে মরে? সে তখন উঠিয়া কীল বাগাইয়। 
দেবীকে মারিতে চলিয়াছে। তখন দেবী তাহার শূল দিয় 
তাহার বুকে এমনি ঘা মারিলেন যে তাহার পর আর তাহাকে 
উঠিতে হইল ন| । 


তখন যে দেবতারা দেবীর স্তব খুব ভাল করিরাই করিয়াছিলেন, 
তাহা আমি না বলিলেও তোমরা বুঝিরা লইতে পারিবে । দেবী তুষ্ট 
হইয়া! বলিলেন, “তোমরা কি চাও?’ দেবতারা বলিলেন, ‘এমনি 
করিয়া আমাদের শক্রদিগকে বধ করিও ৷’ 


পিপ্পলাদ 

52878 শুনিয়াছ । তাহার 
মতন তপস্ত। অতি অল্প লোকেই করিয়াছে ৷ মহধি দধীচি 
অতিশয় শান্ত আর পরম দয়ালু ছিলেন। গঙ্গার ধারে নিজের 
আশ্রমে থাকিয়া পত্নী প্রাতিথেয়ীকে লইয়া ভগবানের নাম করা, 
গাছপালার প্রতি যত্ন সকল জীবে দয়া আর অতিথি আসিলে 
তাহার সেবা করা, এ সকল ছাড়া তাহার আর কাজ ছিল না। 
কিন্ত এই নিরীহ লোকটির তপস্তার এমনি তেজ ছিল যে, তাহার 
ভয়ে অসুরেরা তাঁহার আশ্রমের কাছে আসিতেই থর থর করিয়া 
কীপিত। অথচ দেবতাদিগকে সেই অসুরের আলাতনের একশেষ 
করিত। কত কাল ধরিয়া যে ইহাদের যুদ্ধ চলিয়াছিল, তাহার 
ঠিকানাই নাই। সেই যুদ্ধে কখনও দেবতারা জিতিতেন, কখনও 
বা অনুরদিগের নিকট হারিয়া বিধিমতে নাকাল হইতেন। যাহা 
হউক, একবার দেবতারা নানা রকমের আশ্চৰ্য আশ্চৰ্য অস্ত্র সংগ্রহ 
করিয়া অস্থরদিগকে খুবই হারাইয়া দিলেন। তারপর তাহাদের 
এই চিন্তা হইল যে, এ সকল অস্ত্রের কাজ ত ফুরাইল, এখন 
এগুলোকে কোথায় রাখ! যায়? যুদ্ধ করিয়া শরীর অত্যন্ত কাহিল 
হইয়াছে, এগুলোকে আর স্বর্গে বহিয়া নেওয়ার শক্তি নাই, সেখানে 
লইয়া গেলেও হয়ত আবার কোন দিন অসুরের আসিয়া কাডিয়া 
নিবে। 

শেষে অনেক ভাবিয়া চিন্তিয়া তাহারা দধীচির নিকট আসিয়া 
বলিলেন, ‘মুনিঠাকুর, আমাদের এই অস্তগুলি যদি দয়া করিয়া 

আপনার নিকট রাখেন, তবে আমাদের বড় উপকার হয়। আপনার 
কাছে থাকিলে আর দৈত্যেরা৷ এগুলি চুরি করিতে পারিবে ন| ৷’ 
এ কথায় দধীচি সবে বলিয়াছিলেন, ‘যে আজ্ঞা । অমনি প্রাতি- 
থেয়ী তাহাকে বাধা দিয়া বলিলেন, “ওগো, তুমি এই ফ্যাসাদের 
ভিতর যেয়ো না। দেবতা মহাশয়ের! এখন মিষ্টি কথ! কহিতেছেন, 
কিন্ত, আমাদের এখানে থাকিয়া যদি' জিনিসগুলি নষ্ট হয় বা চুরি 
যায়, তখন ইহারা বড়ই চটিবেন ৷ দধীচি বলিলেন, “তাই ত এখন 
আর কি করা যায়? ‘যে আজ্ঞা’ বলিয়া ফেলিয়াছি, এখন ত 
আর “না” বল৷ যাইতে পারে না” 

কাজেই অনস্তগুলি দধীচির আশ্রমেই রহিল, আর দেবতারা 
তাহাতে যারপর নাই তুষ্ট হইয়া নিজের নিজের ঘরে চলিয়া গেলেন। 
তারপর এক বৎসর যায়, ছু বৎসর যায়, ক্রমে সাড়ে তিন লাখ 
বৎসর কাটিয়া গেল, তবুও দেবতাদের আর কোন খোঁজ খবর 
নাই। ততদিনে অস্ত্ৰে মরিচা ত ধরিয়াছেই, তাহা ছাড়া অস্থরদের 
আবার বেজায় তেজ বাড়িয়া উঠিয়াছে। দিনরাত কেবল ওই 
অন্তগুলির উপর তাহাদের চোখ; না জানি কখন কোন ফাকে 
সেগুলিকে লইয়া যাইবে। তখন দধীচি ভাবিলেন যে, দেবতারাও 
আঙিলেনই না, এখন অস্্রগুলি যাহাতে অস্থুরদের হাতে না পড়ে, 
তাহার উপায় দেখিতে হয়| 

সে বড় আশ্চর্য উপায়। জলে মন্ত্র পড়িয়া অস্ত্রগুলিকে তাহা 
দ্বার! ধুইবামাত্র, তাহাদের সকল তেজ সেই জলে গুলিয়| গেল। 
সে জল দধীচি তখনই খাইয়া ফেলিলেন, কাজেই আর কোন 
চিন্তার কথাই রহিল না। তারপর দেখিতে দেখিতে অন্তগুলি 
আপনা হইতেই ক্ষয় হইরা গেল, তখন অস্মরেরা আর কি নিবে? 

দধীচি সবে কাজটি করিয়া একটু নিশ্চিন্ত হইয়াছেন, আর 
ঠিক সেই সময়ে দেবতাদেরও অস্ত্রুলির কথা মনে পড়িয়াছে। 


দর্ধীচি দেহত্যাগের জন্য যোগাসনে বাঁসয়াছেন । 

এতদিন বাদে, এত কাণ্ড কারখানার পরে, তাহারা আসিয়া দধীচিকে 
বলিলেন, ‘ঠাকুর, অসুরেরা ত আবার ভারি মুস্কিল বাধাইয়াছে। শীঘ্ৰ 
আমাদের অস্ত্রগুলি দিন ৷’ ৰ 

দধীচি বলিলেন, ‘তাই ত আপনারা এতদিন আসেন নাই, তাই 
আমি দৈত্যদের ভয়ে সেগুলি খাইয়া ফেলিরাছি। এখন কি করি 
বলুন ?' 

তাহা শুনিয়া দেবতারা বলিলেন, ‘আমরা আর কি বলিব ? আমরা 
বলি আমাদের অস্তগুলি দিন। অস্ত্র না পাইলে আর আমাদের 
বিপদের সীমাই থাকিবে না !? 

দধীচি বলিলেন, ‘সে সকল অস্ত্র ত এখন আমার হাড়ের সহিত . 
মিশিয়। গিয়াছে । আপনারা ন| হয় সেই হাড়গুলি নিন ৷” 

দেবতারা বলিলেন, “আমাদের অস্ত্রেই দরকার, আপনার হাড় 
লইয়া আমরা কি করিব ?' 

দধীচি বলিলেন, ‘আমার হাড় দিয়া অতি উত্তম অস্ত্র প্রস্তুত হইবে ৷ 
আমি এখনই দেহত্যাগ করিতেছি ৷” 

কাজেই তখন দেবতারা আর কি করেন? তাহারা বলিলেন, 
“আচ্ছা তবে একটু শীঘ্র শীপ্ তাহাই করুন ৷' 

দেবী প্রাথিতেয়ী তখন ঘরে ছিলেন না, স্নান করিতে গিয়াছিলেন। 
দেবতারা সেই বুদ্ধিমতী, তেজস্বিনী মেয়েকে বড়ই ভয় করিতেন, তাই 
তাহারা ভাবিলেন যে তিনি ফিরিয়া আসিবার পূর্বেই কাজ শেষ 
করিতে হইবে। দধীচি যোগাসনে বসিয়া একমনে ভগবানের চিন্তা 
করিতে লাগিলেন ; দেখিতে দেখিতে তাহার পবিত্র আত্মা দেহ ছাড়িয়া 


চলিয়! গেল। 
তখন দেবতারা বিশ্বকর্মাকে বলিলেন, “এখন তুমি ইহার হাড় দিয়া 


অস্ত্র শন্ত্র তোয়ের কর lH 
বিশ্বকর্মা বলিলেন আমি কি করিয়া অস্ত্ৰ তোয়ের করিব? ইহার 

দেহ কাটিলে তবে ত হাড় পাওয়া যাইবে । বাপরে! সে কাজ 
আমা দ্বারা হইবে না! হাড়গুলি পাইলে আমি এখনই তাহা দিয়া 
অস্ত্র গড়িরা দিতে পারি ৷’ 

তখন দেবতাদের কথায় গরুর দল আসিয়া গু'তাইয়| মুনির দেহ 
হইতে হাড় বাহির করিয়া দিল, দেবতারা মহানন্দে তাহা! লইয়া প্রস্থান 
করিলেন। সেই হাড় দিয়া শেষে বিশ্বকর্মা বজ্ৰ প্ৰভৃতি নানা রূপ 
আশ্চর্য অস্ত্র প্রস্তুত করিয়াছিলেন । 

এদিকে প্রাতিথেয়ী স্নান আহ্কিকের পর কলসী হাতে আশ্রমে 
ফিরিয়া দেখেন, মহধি নাই, তাহার মাংস, লোম আর চামড়া মাত্র 
পড়িয়া আছে। ঘরে অগ্নি ছিলেন, তাহাকে জিজ্ঞাস! করিয়া দেবী 
সকল কথাই জানিতে পারিলেন। সেই দারুণ সংবাদ বজ্রাঘাত্রে 
ন্যায় তাহার চেতনা হরণ করিয়া লইল; তাহার দেহ ধুলায় লুটাইয়া 
পড়িল। জ্ঞান হইলে পর অনেক কষ্টে শোক সন্বরণপূর্বক তিনি 
দধীচির দেহের অবশিষ্টটুকু লইয়া আগুনে ঝাপ দিলেন। যাইবার 
সময়ে নিজের নিতান্ত শিশুপুত্রটিকে গঙ্গার নিকটে আর গাছপালার 
নিকটে ঈপিয়। দিয়া বলিয়া গেলেন, “এই পিতৃমাতৃহীন শিশুটিকে 
তোমরা দয়। করিয়। দেখিবে ৷) 

দধীচিও গেলেন, প্রাতিথেরীও গেলেন। আশ্রম অন্ধকার হইল । 
তপোবনের পশু পক্ষী আর বৃক্ষলতার। তখন কীদিয়| বলিল, ‘হায়! 
ধাহারা আমাদের পিতা-মাতার মতন ছিলেন, তাহাদের দুজনকেই 
হারাইলাম। আমাদের কি দুর্ভাগ্য ! আর ত আমরা তাহাদের সেই 
পবিত্র মুখ দেখিতে পাইব না। এখন তাহাদের এই শিশুটিকে 
দ্েখিয়াই আমাদের মন শান্ত থাকিবে ৷’ 

এখন হইতে এই শিশুটিকে পালন করাই হুইল তাহাদের একমাত্র 
কাজ। চন্দ্রের নিকট হইতে অমৃত চাহিয়া আনিয়া তাহারা শিশুটিকে 
খাইতে দিল, সেই অমৃতের গুণে শিশু দেখিতে দেখিতে শুরূপক্ষের 

পিপ্ললাদ 
চাদের মত বাড়িয়৷ উঠিল ৷ পিপুল ( অশ্বত্থ ) গাছেরা তাহার বড়ই 


গাছের! বলিল, ‘বাছা, তুমি ত আমাদের ছান| নও । তুমি মুনির 
পুত্র, তোমার পিতা মহঞ্বি দধীচি, মাত৷ দেবী প্রাতিথেয়ী ৷" 
পিপ্ললাদ বলিল, ‘আমার বাবা আর মা তবে কোথায় গেলেন? 


দিয়াছেন ৷” 
এমনি করিয়া গাছেরা সকল কথাই পিপ্ললাদকে বলিল । তাহা 


শুনিয়া সে আগে গড়াগড়ি দিয়া কাদিল, তারপর গাছেদের মিষ্টি কথায় 
একটু শান্ত হইয়া রাগে কাপিতে কাপিতে বলিল, ‘আমার পিতাকে 
যাহারা মারিয়াছে, তাহাদিগকে আমি মারিব !' 

তখন গাছের! সেই ছেলেটিকে চন্দ্রের নিকট লইয়া গিয়া সকল 
কথা বলিল। 

তাহা শুনিয়া চন্দ্ৰ বলিলেন, বৎস পিপ্রলাদ ! বল, বুদ্ধি, বিদ্যা 
ধন, রূপ, গুণ, সুখ, মান, যশ, পুণা, সকলই আমি তোমাকে দিতেছি, 

গ্রহণ কর |” 

পিগ্ললাদ বলিল, 


বদি মারিতে না পারিলাম 
বলুন, কোথায়, কোন্‌ দেশে, 


“আমার পিতাকে যাহারা মারিয়াছে, তাহাদিগকে 
তবে এসব লইয়া আমার কি হইবে ? আগে 
কোন্‌ তীর্থ গিয়ে, কি মন্ত্র বলিয়া, কোন্‌ 

দেবতাকে ডাকিয়া আমি এ কাজ করিতে পারিৰ ?’ 

চন্দ্ৰ বলিলেন, “শিবকে ডাক, তোমার কাজ হইবে ৷ 

পিগ্ললাদ বলিল, ‘আমি যে ছেলেমানুষ, আমি ত কিছুই জানি না 
শুনি না, আমি কেমন করিয়া তাহাকে ডাকিব ? 

চন্দ্র বলিলেন, “তুমি চক্রেশ্বর তীৰ্থে গিয়া ভক্তিভরে তাহার কথা 
ভাব, আর তাহাকে ডাক, তবেই তিনি আসিবেন | 

পিগ্ললাদ তখনই সেই তীৰ্থে গিয়। প্রাণপণে শিবকে ডাকিতে 
লাগিল। সেই ডাকে শিব তাহার সন্মুখে আসিয়া বলিলেন, ‘পিপ্ললাদ 
কি চাহ?’ 

পিপ্ললাদ বলিল, ‘আমার দেবতুল্য ধামিক পিতামাতাকে যাহারা 
মারিয়াছে, আমি তাহাদিগকে মারিতে পারি এমন ক্ষমতা আমাকে 
দিন! 

শিব কহিলেন, “আচ্ছা, তুমি যদি আমার তিনটা চোখই দেখিতে 
পার, তাহা হইলে দেবতাদিগকে মারিতে পারিবে? 

কিন্ত পিপ্ললাদ অনেক চেষ্টা করিয়াও তাহার ছুইটা বই তিনটা 
চোখ দেখিতে পাইল না । 

তখন শিব বলিলেন, ‘আর কিছুদিন তপস্তা কর, দেখিতে 
পাইবে ৷? 

এ’ কথায় পিগ্ললাদ এমন ভয়ঙ্কর তপস্তা আরম্ভ করিল যে, 
অল্পদিনের ভিতরেই সে দেখিল, শিবের কপালে আর একটি চোখ 
আছে। তখন শিবের সেই চোখ হইতে আগুনের ঘোড়ার মতন একটা 
অতি ভয়ঙ্কর কৃত্য’ ( ভূত) বাহির হইয়া ঘোরতর শবে পিপ্ললাদকে 
বলিল, ‘কি করিব? 

পিপ্ললাদ বলিল, ‘দেবতাদিগকে ধরিয়া খাও ৷, 

বলিতে বলিতেই সেটা: খপ করিয়া পিপ্ললাদকে ধরিয়া মুখে 
দিতে গিয়াছে ! 


পিপ্রলাদ ৫৫ 


আরে, আরে, ও কি কর? 

সেটা বলিল, “দেবতাদিগকে খাইতে হইলে, তাহারা যে তোমার 
শরীর গড়িরাছে, তাহাও খাইব ৷’ 

এ কথায় পিগ্ললাদ আবার শিবের স্তব করিলে, শিব সেই ভয়ঙ্কর 
জিনিসটাকে বলিলেন, ‘এ স্থানের এক যোজনের মধ্যে তুমি কাহাকেও 
খাইতে পারিবে না! তখন সেই ভুতটা সেখান হইতে দূরে গিয়া 
এমনই সর্বনেশে আগুন জালাইয়া বসিল যে, আর একটু হইলেই সে 
দেবতার দলকে পোড়াইয়| শেষ করিত! দেবতারা প্রাণের ভয়ে 
কাপিতে কাপিতে শিবের নিকট আসিয়া বলিলেন, রক্ষা করুন প্ৰভো ! 
আপনার ভূত আমাদিগকে পোড়াইয়া মারিল। আপনি রক্ষা না 
করিলে এ-যাত্রা আর আমাদের উপায় নাই !? 

শিব তাহাদিগকে বলিলেন “তোমরা এইখানে আসিয়া বাস কর ৷ 
এখানে ওটা তোমাদের কিছু করিতে পারিবে না !? 

দেবতারা বলিলেন, ‘স্বৰ্গ আমাদের বাসস্থান, তাহা ছাড়িয়া এখানে 
কি করিয়া থাকি?’ 

শিব কহিলেন, “তবে এক কাজ কর; সুর্যই হইতেছেন এই 
সংসারের পিতা ৷ তিনি আসিয়া এখানে বাস করুন, তাহাতেই সকল 
দেবতার বাস করা হইবে।' এইরূপে তখনকার মত বিপদ কাটিয়৷ 
গেল ৷ 

তারপর শিবের উপদেশে পিপ্ললাদের রাগও দূর হইল। তখন 
শিব অনেকবার পিগপ্ললাদকে বর লইতে বলিলেন। পিগ্ললাদ এমন 
সব বর প্রার্থনা করিল, যাহাতে জগতের উপকার হয়। নিজের জন্ত 
সে কিছুই চাহিল না । 

ইহাতে দেবতাগণ যারপর নাই তুষ্ট হইয়া তাহাকে বলিলেন, 
‘বাছা, তুমি ত তোমার নিজের জন্য কিছুই চাহিলে না। আমরা 
তোমাকে বর দিব, তুমি তোমার নিজের জন্য কিছু চাহিয়া লও ৷’ 

তখন পিধলাদ যোড হাতে দেবতাদিগকে নমস্কার করিয়া বলিল... 
“আমার পিতামাতার পবিত্র নাম কানে শুনিয়াছি মাত্র, তাহাদিগকে 
দেখিবার সুখ এই অভাগার ভাগ্যে ঘটে নাই, ইহাতে আমার মন 
বড় অস্থির থাকে ৷” 

দেবতারা বলিলেন, ‘সেজন্য তুমি কিছুমাত্র দুঃখিত হইয়ো না, 
এখনই তোমার পিতামাকে দেখিতে পাইবে ৷) 

এ কথা শেষ হইতে না হইতেই পিপ্পলাদের পিতামাত৷ দিব্য 
বেশ পরিরা, সোনার রথে চড়িয়া স্বৰ্গ হইতে আসিয়া উপস্থিত 
হইলেন ৷ পিপ্ললাদ অমনি তাহাদের পার লুটাইয়া পড়িল, কিন্ত 
তাহাদের মুখের দিকে চাহিয়া ক্রমাগত চোখের জল ফেলা ভিন্ন আর 
একটিও কথা কহিতে পারিল না। 

দধীচি ও প্রাতিথেরী তাহাকে অনেক আদর, অনেক আশীবাদ 
করিয়া, তাহার মনের সকল দুঃখ দূর করিয়া, আবার স্বৰ্গে চলিয়া 
গেলেন । 

এইভাবে সকল দিকেই সুখ হইল, এখন পিপ্ললাদের সেই ভয়ঙ্কার 
ভূতট| থামিলেই আর কোন কথা ছিল না । 

দেবতার! বলিলেন, “পিগ্ললাদ, তোমার এটাকে থামাও ৷’ 

পিগ্ললাদ বলিল, “সে সাধ্য ত আমার নাই। আপনারা গিয়া 
উহাকে থামিতে বলুন; আমাকে দেখিলে আবার কিনা কি করিতে 
চাহিবে ৷’ 

সে কথায় দেবতার| সেই ভয়ঙ্কর জিনিসটার কাছে গিয়| তাহাকে 
থামিতে বলিলেন। সে তাহাকে থেকাইয়া বলিল, ‘তাহা হইবে ন| !; 
সকলকে খাইব, তবে ত থামিব। তাহার আগে আমার এ আগুন 
কিছুতেই নিভিবার নয়।’ বাস্তবিক, ইহাকে থামাইতে দেবতাদের, 
“বড়ই বেগ পাইতে হইয়াছিল। 


পৃথিবীর পিতা 


কা কা ১৩৬-৯৩ ২-৯৩ কক কক পাপা সা 


2১21৯, লোকে রাজা বলিয়াছিল, তাহার নাম 
ছিল পৃথু ৷ তিনি স্থৰ্যবংশের লোক ছিলেন, তাহার পিতার 
নাম ছিল বেণ। 

রাজা? কিনা, যে ‘রঞ্জন’ করে অর্থাৎ খুশি রাখে। পৃথু নানা রকমে 
প্রজাদিগকে খুশি করিয়াছিলেন, তাই সকলে মিলিয়া তাহাকে ‘রাজা’ 
নাম দিয়াছিল। পৃথুর পূর্বে লোকের দিন বড়ই কষ্টে বাইত। সেকালে 
গ্রাম নগর পথ ঘাট কিছুই ছিল না, ঝোপে জঙ্গলে, পর্বতের 
গুহায় সকলে বাস করিত। পৃথু তাহাদিগকে বাড়ি বাঁধিয়া 
এক জায়গায় থাকিতে শিখান। আর পথ বানাইয়া চলাফেরার 
স্ুবিধ| করিয়া দেন। সেই হইতে শহর বস্তির সৃষ্টি হইল। সে 
কালের লোকে চাববাস করিতে জানিত না। ফলমূল খাইয়া অতি 
কষ্টে দিন কাটাইত। 

জমিতে কীকর, আকাশে মেঘ নাই; শুকনো মাটি কাটিয়া চৌচির 
হইয়া আছে, তাহাতে শস্ত জন্মাইতে গেলেও তাহা হয় ন৷ প্রজারা 
পৃথুকে বলিল, ‘হে রাজা! পৃথিবী সকল শস্য খাইয়৷ বসিয়াছে, আমরা 
কেমন করিয়া! বাঁচি? ক্ষুধায় বড় কষ্ট পাইতেছি আমাদিগকে শস্ত 
আনিয়া দাও। 

পৃথ বলিলেন, ‘বটে পৃথিবীর এমন কাজ? শস্ত সব খাইয়া 
বসিয়াছে? আচ্ছা এখনি ইহার সাভ] দিতেছি । আন তরে ধনুক, 


নিয়ে আয় ত তীর” 
পৃথিবী ভাবিল ‘ম.গো, মারিয়াই ফেলে বুঝি ৷" 

সে প্রাণের ভয়ে গাই সাজিয়া লেজ উঁচু করিয়া ছুটিয়া পালাইতে 
লাগিল। ব্ৰহ্মলোক অবধি ছুটিয়| গেল; কিছুতেই সে তাহাকে 
এড়াইতে পারিল না । তখন পৃথিবী কাগিতে কীপিতে বলিল ‘দোহাই 


মহারাজ । আমি স্ত্রীলোক, আমাকে মারিলে আপনার পাপ 
হইবে ৷? 


প্রাণের ভয়ে চুটিয়া পালাইতে লাগিল । 
পৃথু বলিল, ‘তুমি ভাৱি দুষ্ট ৰ তোমাকে মারিলে অনেক উপকার 
ইইবে। কাজেই ইহাতে পাপ নাই, এবং পুণ্য আছে 
পৃথিবী বলিল, ‘প্রজাদের যে উপকার হইবে বলিতেছেন, আমি 
মরিলে তাহার! থাকিবে কোথায় ?” 


পৃথু বলিলেন, ‘কেন? আমি তপস্ত করিয়া তাহাদের থাকিবার 
জায়গা করিব ৷} 


পৃথিবীর পিতা ৫৯ 

পৃথিবী বলিল, “আমাকে মারিলে শস্ত পাওয়া যাইবে না; শণ্ত 
পাইবার উপায় আমি বলিতেছি। সে আর এখন শস্ত নাই, আমার 
পেটে হজম হইয়া দুধ হইয়| গিয়াছে। আমাকে দোহাইলে সেই দুধ 
পাইতে পারেন। কিন্ত একটি বাছুর চাই, নহিলে দুধ বাহির হইবে না। 
আর জমির উঁচু নিচু দুর করিয়া দিন, যেন দুধ দাড়াইতে পারে, 
গড়াইয়া না চলিয়া বায় ৷’ 

রাজা তখনই ধনুকের আগা দিয়! জমির উপরকার চিপি সরাইয়া 
দিলেন। তাহাতে জমি সমান হইল, আর টিপি সকল এক এক 
জায়গায় জড় হইয়া পর্বতের সুষ্টি হইল ৷. সমান জমির উপরে লোকে 
ঘর বাড়ি বাধিল। সেই হইতে গ্রাম নগরের স্থ্টি। তাহার আগে এ 
সব ছিল না। 

জমি সমান হুইল, এখন একটি বাছুর হইলেই গাই দোহাইয়া সেই 
জমির উপরে দুধ ছড়ান যাইতে পারে। সেই বাছুর হইলেন স্থায়্তুব 
মনু ! এমন বাছুর ত আর সহজেই পাওয়া যায় না”_তীহাকে 
দেখিয়াই গাইয়ের বাট দিয়! দুধ ঝরিতে লাগিল । 

তখন পৃথু নিজ হাতে গাই দোহাইতে লাগিলেন। সে আশ্চর্য গাই 
না জানি কতই দুধ দিয়াছিল। সংসারে যত শস্ত, সকলই তাহাকে 
দোহাইয়া পাওয়া গেল, সেই শস্য খাইয়| এখনও আমরা বাচিয়া আছি। 
শুধু তাহাই নহে, পৃথুর পরে দেব, দানা, যক্ষ, রাক্ষস প্রভৃতি সকলে 
আসিয়| সেই গাই দোহাইতে লাগিল । সকলেই নিজের নিজের বাসন 
আনিল। নিজেদের এক একটি বাছুর ঠিক করিয়া আনিল, দোহাইবার 
লোক আনিতেও ভূলিল ন৷ ৷ কেহ সোনার বাসে, কেহ বূপীর 
বাসনে, কেহ লোহার হাঁড়িতে, কেহ পাথরের বাটিতে কেহ লাউয়ের 
খোলায়, কেহ পদ্ম পাতায় এমন করিয়া তাহারা কত 
রকমের জিনিসে যে দোহাইয়া নিল, তাহা বলিয়া শেষ করা যায় না। 
তথাপি দুধে কম পড়ে নাই। 

পৃথিবীও বাচিয়া গেল। এত জিনিস যাহার কাছে পাওয়া যায়, 
তাহাকে কি বুদ্ধিমান লোকে মারে? কাজেই পৃথু তাহাকে ছাড়িয়া 
দিলেন। 

পৃথু তাহাকে প্রাণদান করিয়াছিলেন, তাই আজও পৃথিবী বাচিয়া 
আছে_-আর, প্রাণ দিয়াছিলেন বলিয়াই পৃথু পৃথিবীর পিতার তুল্য 
হইলেন। সেই জন্যই পৃথিবীকে পৃথুর্ত কন্তা, বল৷ হয়, আর তাহার 
নান হইঝাছে ‘পৃথিবী? বং পুৰব । 

বাহ হউক, পূথিবীর নামের অন্যরূপ অর্থও দেখা বায় ৷ পৃথ্বী 
বলিতে খুব বড়ও বুঝায়। পৃথিবী যে খুবই বড় তাহাও ত আমরা 
দেখিতেই পাইতেছি। সুতরাং পৃথিবী নাম যথাৰ্থ ই হইয়াছে। 

পি কক একক -*++--> একক লোকক একক লাগক লাক কক তক একক পাকি --=শ-শীীী্"পতমীু- 


[বীর নাম তোমরা সকলেই শুনিয়াছ। বিশ্বকর্ম। দেবতাদের 
কারিগর, আর, কারিগরদের দেবতা । এই দেবতার একটি 
মেয়ে ছিল, তাহার নাম সংজ্ঞা; কেহ কেহ তাহাকে উষ। আর স্থরেণু 
বলিয়াও ডাকিত। 

বাপের ঘরে সংজ্ঞা সুখেই ছিলেন। কিন্তু, শেষে তাহার পিতা 
যখন সূর্ধদেবের সহিত তাহার বিবাহ দিলেন, তখন হইতে বেচারীর 
' দুঃখের দিন আরম্ভ হইল। সুর্যের যে কি ভয়ানক তেজ, তাহা 
তোমরা সকলেই দেখিতেছ। দূরে থাকিয়াই এত তেজ, কাছে গেলে 
সে কি রকম হইবে, তাহ| ত আমরা ভাবিয়াই উঠিতে পারি না। এর 
উপর আবার সেকালে নাকি স্থর্যের তেজ এখনকার চেয়ে ঢের বেশি 
ছিল। তখন স্ুর্ধের দেহ এমন সুন্দর গোল ছিল না কদম ফুলের 
কেশরের মত, তাহার চারিদিকে কিরণের ছটা বাহির হইত, তাহার 
সে কি ভয়ঙ্কর তেজ, তাহা বেচারী সংজ্ঞাই বুঝিতে পারিয়াছিলেন। 

তবু সে তেজ সহিয়া থাকিতে সংজ্ঞা চেষ্টার ত্রুটি করেন নাই। 
ঝলসিয়া পুড়িয়া ফোস্ক! পড়িয়া, তাহার দুর্দশার একশেষ হইল, 
তবু তিনি অনেক দিন ধরিয়া সূর্যের সেবা করিলেন। ক্রমে, মন্নু, 
যম, আর যমুনা বলিয়া তাহার তিনটি খোকা খুকী হইল। খোকা 
খুকীরা দূরে দূরে খেলা করিয়া বেড়ায় তাহাদের কোন কষ্ট নাই। 
যত কষ্ট সংজ্ঞার, কেন, না, তাহাকে সূর্যের কাছে থাকিয়! তাহার 
সেবা করিতে হয়। এতদিন সে কষ্ট সহিয়া তাহার শরীর মাটি 


হইয়া গেল, আর সহিতে পারেন না। 

তখন সংজ্ঞা অনেক ভাবিয়া এক বুদ্ধি বাহির করিলেন। বিশ্ব- 
কর্মীর মেয়ে, কাজেই অনেক রকম কারিকুরী তাহার জান! ছিল। 
আর সেই কারিকুরীতে এখন তাহার বড়ই সুবিধা হইল । তিনি 
সকলের অসাক্ষাতে এমন একটি মেয়ে তয়ের করিলেন যে, সে দেখিতে 
অবিকল তাহার নিজেরই মতন, কিন্তু সূর্যের তেজে তাহার কিছুই 
হয় না। মেয়েটির নাম রাখিলেন ছায়া ৷ 

ছায়া তয়ের হওয়া মাত্র হাত যোড় করিয়া সংজ্ঞাকে বলিল, 
‘আমাকে কি করিতে হইবে? সংজ্ঞা বলিলেন, ‘আমি বাপের বাড়ি 
যাইতেছি। তুমি এখানে থাকিয়া ঘরকন্না কর। আমার খোকা 
খুকীদের যত্ন করিয়া! খাইতে পরিতে দিয়ো । আর, আমি যে চলিয়া 
গেলাম, একথা কাহাকেও বলিয়ে। না | 

ছায়৷ বলিল, “আমি সবই করিব, কিন্ত, যদি আমার চুল 
ধরিতে আসে, বা শাপ দিতে চায়, তবে আমি চুপ থাকিতে 
পারিব না? 

এইরূপ কথা বার্তার পর সংজ্ঞা ছায়াকে রাখিয়! ভয়ে ভয়ে, তাহার 
পিতার নিকট গিয়া উপস্থিত হইলেন। বিশ্বকৰ্মা কিন্তু, কন্যার দুখে 
বুঝিতে. পারিলেন না । তিনি সংজ্ঞাকে দেখিয়া আশ্চর্য ত হইলেনই 
বিরক্ত হইলেন তাহার চেয়ে বেশি। তিনি বলিলেন, ‘তুমি ভারী 
অন্যায় করিয়াছ, এখনি ফিরিয়া যাও ৷’ 

বাপের বাড়িতে আসিয়াও সংজ্ঞার দুঃখ ঘুচিল না। বকুনির 
জ্বালায় সেখানে টিকিয়া থাকাই তাহার দায় হইল। কাজেই 
তখন আর কি করা যায়? সংজ্ঞা একটি ঘোটকী সাজিয়| সেখান 
হইতে উত্তর মুখে ছুটিয়া পলাইলেন। সকল দেশের উত্তরে কুরুবর্ষ 
বা উত্তর কুরু। সেখানকার সুন্দর সবুজ মাঠে কচি কচি ঘাসগুলি 
খাইতে বড়ই মিষ্ট। সংজ্ঞা ছুটিতে ছুটিতে সেই দেশে গিয়া, সেখান- 
কার সুন্দর মাঠের মিষ্ট ঘাস খাইয়| মনের আনন্দে কাল কাটাইতে 

লাগিলেন। সেখানে পুড়িয়াও মরিতে হয় না, বকুনিও খাইতে 
হয়না। 

এদিকে কূর্যদেবের ঘরে কাজ কর্ম সুন্দর মতেই চলিতেছে ছায়া 
দেখিতে ঠিক সংজ্ঞারই মত, আর কাজে কর্সেও বেশ ভাল ৷ স্থৃতরাং 
সুর্যদের টেরই পান নাই যে একটা কিছু হইয়াছে। খোকা খুকীরা 
কিন্তু ইহার মধ্যে বুঝিতে পারিয়াছে যে তাহাদের মা আর তাহাদিগকে 
ভালবাসে না। তাহারা জানুক আর নাই জানুক, ছায়া ত আর 
তাহাদের ম| নয়।--সে তাহাদিগকে মার মত ভালবাসিবে কি 
করির? মনু শান্ত ছেলে, সে আদর না পাইয়াও ঢুপ করিয়া 
রহিল। যম রাগী, সে অভিমানের ভরে ছায়াকে পা! দেখাইয়া 
বলিল, “তোমাকে লাথি মারিব।” ছায়াও তখন রাগে অস্থির হইয়া 
বলিল ‘বটে ? এত বড় আম্পর্দা? তোর এ পা খসিয়া পড়ক ৷" 

শাপের ভয়ে যম কীদিতে কাদিতে সূর্যের নিকট গিয়া নালিশ 
করিল, 'বাবা, মা আমাদের ভালবাসেন না বলিয়া আমি তাহাকে 
পা দেখাইয়াছিলাম, তাহাতে বলিয়াছেন, আমার পা খসিয়া পড়িয়া 
যাইবে । বাবা আমি ত লাথি মারি নাই, তুমি আমার পা! খসিয়া 
পড়িতে দিয়ো না।” সূর্য বলিলেন, ‘বাবা, তোমার মা যখন 
শাপ দিয়াছেন, তখন ত আর তাহা আটকাইবার উপায় নাই। 
তবে, এইটুকু করা যাইতে পারে যে পোকায় তোমার পায়ের 
মাংস অল্পে অল্পে লইয়া খাইবে, আস্ত পা খসিয়া পড়ার দরকার 
হইবে ন| ৷’ 

তারপর স্র্ধদেব ছায়ার নিকট গিয়| জিজ্ঞাসা করিলেন, ‘তুমি 
মা হইয়| ছেলের সঙ্গে এমন ব্যবহার কেন করিতেছ ?' ছায়া প্রথমে 
চুপ করিয়| রহিল কিন্তু তারপরই যখন সূর্য বিষম রাগের ভরে তাহার 
চুল ধরিয়া শাপ দিবার আয়োজন করিলেন, তখন আর সে না 


বলিয়। যায় কোথায়? 

সে কথা শুনিয়া সূর্য যে কিরূপ ব্যস্তভাবে তাহার শ্বশুরের নিকট 
ছুটিয়া আসিলেন, তাহা কি বলিব। বিকর্মা দেখিলেন, ঠাকুর 
বড় বেজায় রকমের চটিয়াছেন, তাহার মুখ দিয়া ভাল করিয়া 
কথাই বাহির হইতে পারিতেছে না। তখন তিনি তাহাকে অনেক 
মিষ্ট কথায় শান্ত করিয়া বলিলেন, ঠাকুর জানেন ত আপনার তেজ 
কি ভয়ঙ্কর । আমার মেয়ে সে তেজ কিছুতেই সহিতে না পারিয়া 
পলায়ন করিয়াছে। তবে, আপনি যদি চাহেন ত আপনার এই তেজ 
আমি অনেকটা কমাইয়া দিতে পারি। তাহ! হইলে সংজ্ঞারও 
আপনার নিকট থাকিতে কষ্ট হইবে না। আর আপনার চেহারাটাও 
অনেক মোলায়েম হইয়া যাইবে ৷’ 

সুর্য বাস্তবিকই সংজ্ঞাকে অতিশয় ভালবাসিতেন। কাজেই 
তিনি তৎক্ষণাৎ বিশ্বকর্মার কথায় রাজি হইলেন। বিশ্বকর্মা আর 
দেরী না করিয়া তাড়াতাড়ি ঠাকুরকে কুদে চড়াইয়া দিলেন। আগেই 
বলিয়াছি, সূর্য সে সময়ে তেমন গোল ছিলেন ন| | কুঁদে চড়াইয়া 
শে! শো শব্দে কয়েক পাক দিতেই তাহার উক্বখুস্ক কিরণগুলি 
বাটালির মুখে উড়িয়া গেল আর তাহার ভিতর হইতে তাহার স্ুন্দর 
গোল মুখখানি দেখা দিল, তখন সকলেই বলিল ‘বাঃ বেশ হইয়াছে। 
এখন ঠাকুর যেমন ঠাণ্ডা, তেমনি দেখিতেও ভাল ৷’ 

এ কথায় স্থর্যদেব যারপর নাই সন্তুষ্ট হইয়া সংজ্ঞাকে খু'ঁজিতে 
বাহির হইলেন। তিনি শুনিয়াছিলেন, সংজ্ঞা ঘোটকী সাজিয়া উত্তর 
দিকে পলায়ন করিয়াছেন। কাজেই তাহাকে কোন দিকে যাইতে 
হইবে তাহা আর বুঝিতে বাকি রহিল না। সংজ্ঞা সাজিয়াছিলেন 
ঘোটকী, তিনি সাজিলেন ঘোড়া । তারপর যে সেখান হইতে 
তিনি চি-হি' হী’ হী" শব্দে ছুট দিলেন, আর একেবারে সংজ্ঞার 
সন্মুখে উপস্থিত না হইয়| থামিলেন না। কিন্তু সংজ্ঞাকে তিনি 
সহজে ধরিতে পারেন নাই, কারণ সে বেচারী কি করিয়া জানিবেন 


সুর্যের গৃহিণী ৬৫ 
যে, এ যেচি-হি হী" হী" শব্দে ঘোড়াটি ছুটিয়া আসিতেছে সেই 
হইতেছে তাহার স্বামী? কাজেই তিনি তাহাকে দেখিয়া প্রাণপণে 
ছটিয়া পলাইয়াছিলেন। যাহা হউক, শেষে সকল গোলমাল চুকিয়া 
গেল, আর তখন ত সুখের সীমাই রহিল না। 


রেবতীর বিবাহ 


C+ পা দিশা উপ িপিশ শি শিশা শিশ ৯ শশা ৯ _*ঁ পাশ? 2== 


ক রাজ৷ ছিলেন, তাহার নাম ছিল রৈবত ককুমী। পশ্চিম 

এ সমুদ্রের ধারে, কুশস্থলী নামক নগরে তিনি বাস করিতেন। 
রৈবতের একটি কন্যা ছিল, তাহার নাম রেবতী। রেবতীর গুণের 
কথা আর বলিয়া শেষ করা যায় না। মেয়েটি দেখিতে যেমন অপরূপ 
সুন্দরী, তেমনি সুশীলা ও মিষ্টভাবিনী, আর বুদ্ধিমতিও যতদূর 
হইতে হয়। 

রেবতী যতই বাড়িয়। উঠিলেন, রাজার মনেও ততই ভাবনা হইল 
যে, ‘আহ|! আমার এই স্নেহের মেয়েটিকে এখন কাহার হাতে 
সমৰ্পণ করি ? 

সংসারের যত ভাল ভাল রাজপুত্র একে একে সকলের সংবাদই 
রাজা লইলেন, কিন্তু কাহাকেও তাহার পছন্দ হইল না। মন্ত্ৰী, 
পুরোহিত, আত্মীয়-স্বজন, বন্ধুবান্ধব সকলকেই বলিলেন, কেহই তেমন 
ভাল একটি পাত্রের সন্ধান দিতে পাৰিল না । 

শেষে আর কোন উপায় না দেখিয়া তিনি ভাবিলেন_ ব্রহ্মার 
কাছে যাই, তিনি অবশ্যই আমার মনের মতন একটি ছেলের কথ 
বলিতে পারিবেন |” 

এই ভাবিয়া রাজা কন্যাটিকে লইয়| ব্রহ্মার সভায় গিয়া উপস্থিত 
হইলেন। তখন হাহা আর হহ নামে দুইজন গন্ধৰ্ব সেইখানে বসিয়। 
অৰহ্মাকে গান শুনাইতেছিলেন। হাহা আর হুহুর মত ওস্তাদ আর 
এই ত্ৰিভুবনে কখনও দেখা যায় নাই, তাহাদের সেই বিচিত্র সঙ্গীত 
শুনিতে যে কি মিষ্ট লাগিতেছিল, তাহা কি বলিব! সে গান একবার, 


বেবতীর বিবাহ ৬৭ 


শুনিতে আরম্ভ করিলে আর সকল বিষয়ের কথা ভুলিয়া যাইতে হয়। 
যতক্ষণ সে গানের শেষ না হয় ততক্ষণ আর উঠিয়া আসিবার যো 
থাকে না। সে আশ্চর্য গান একবার আরম্ভ হইলে আর শীভ্র শেষ 
হইতে চাহে না । সেটা ছিল ত্রেতাযুগের আরম্ভ ৷ গাহিতে গাহিতে 
‘সে যুগ শেষ হইয়া গেল, তারপর দ্বাপর আসিল, তাহাও প্রায় শেষ 
হইতে চলিল, তবে হাহা হৃহু গান শেষ করিয়া তথুরা নামাইলেন ৷ 
এত কাল যে চলিয়া গিয়াছে, রাজার কিন্ত সে খেয়ালই নাই। 
তিনি ভাবিতেছেন__“আহা, এমন সুন্দর গান মুহূর্তের মধ্যেই 
ফুরাইয়া গেল ?’ 

যাহা হউক, এখন নিজের কাজ সারিয়া লইতে হইবে আর বিলম্ব 
কর! ভাল নহে। এই ভাবিয়া রাজা ব্রহ্মার সিংহাসনের সামনে 
গিয়া ভক্তিভরে প্রণামের পর যোড়হাতে বলিলেন__“ভগবান্‌ ! 
আমার এই কন্াির বিবাহ কাহার সঙ্গে দিব, দয়! করিয়া 
আমাকে বলিয়া দিন। আমি অনেক রাজপুত্রের সন্ধান 
লইয়াছি, কিন্তু ইহাদের কোন্টি যে সকলের চেয়ে ভাল, তাহা স্থির 
করিতে পারিতেছি না ৷) 

ব্ৰহ্মা বলিলেন, “আচ্ছা, তুমি কাহার কাহার কথা ভাবিয়াছ 
আমাকে বল দেখি ৷ 

সে কথায় রাজা অনেকের নাম করিয়া! বলিলেন, ইহাদের মধ্যে 
একটি হইলে আমি সুখী হইতাম ॥ তাহা শুনিয়। ব্রহ্মা হাসিয়া 
বলিলেন, মহারাজ, তুমি যাহাদের নাম করিলে, এখন ত তাহাদের 


কেহই বাচিয়া নাই; তাহারা ছিল ত্রেতাযুগের লোক, আর এখন 
হইল দ্বাপরের শেষ । এতদিনে তাহাদের ছেলের ছেলে, নাতির 
নাম অবধি 


নাতি অবধি মারা গিয়াছে, তাহাদের রাজ্য, বংশ, 


লোপ পাইয়াছে !' 
তোমরা হয়ত ভাবিতেছ যে, পৃথিবীর আর সব লোক মরিয়া 


৬৮ পৌরাণিক কাহিনী 


গেল, আর শুধু রাজা আর তাহার মেয়েটি বাচিয়া রহিয়াছেন, এ 
কেমন কথা হইল? ৷ 

কিন্তু সে যে ব্ৰহ্মার পুরী, সেখানে ত ভরা মৃত্যুর অধিকার নাই। 
কাজেই তাহারা দুজন যে বাঁচিয়া আছেন তাহাই নহে, ঠিক যেমনটি 
গিয়াছিলেন তেমনি আছেন, একটুও বুড়ে| হন নাই! 

যাহা! হউক, ব্রহ্মার কথায় রাজা নিতান্তই আশ্চর্য হইলেন আর 
ভয় পাইলেন, আর ব্যস্ত হইলেন তাহার চেয়েও বেশি ৷ 

তিনি বিষম থতমত খাইয়া বলিলেন, ওযা, খর্যা! কি সৰ্বনাশ ৷ 
তাই ত! প্রভু, এখন উপায়? এখন তবে আমার এই মেয়েটিকে 
কাহার হাতে দিই? আমার সমকক্ষ রাজা এখন কে কে আছেন?” 

ব্রহ্মা বলিলেন--‘মহারাজ ! এতদিনে কি আর তোমার সে রাজ্য 
আছে? তোমার রাজ্যও নাই, প্রজারাও নাই। তোমার সুন্দর 
কুশস্থলী নগরটি অবধি নাই। তাহার জায়গায় এখন দ্বারকা নামক 
পুরী হইয়াছে। সেই ছ্বারকার রাজা কৃষ্ণ তাহার ভাই বলরাম। 
সেই বলরামের সঙ্গে গিয়ে তোমার এই কন্যার বিবাহ দাও। 
এ মেয়েটি যেমন লক্ষ্মী, বলরামও তেমনি মহাশয় লোক, সকল রকমেই 
ইহার উপযুক্ত ৷’ নু 

কাজেই রাজা তখন আর কি করেন? তিনি ব্ৰহ্মাকে প্রণাম 
করিয়া মাথা চুলকাইতে চুলকাইতে পৃথিবীতে কিরিয়া আসিলেন। 
আসিয়া দেখেন, বাস্তবিকই তাহার রাজ্য, রাজধানী, লোকজন আত্মীয় 
স্বজন সব লোপ পাইয়াছে। পৃথিবী আর সে পৃথিবীই নাই। 
তাহাদের সময়ে চৌদ্দ হাত লম্বা! এক একটা মানুষ হইত, আর 
এখনকার লোকগুলি মোটে সাত হাত লম্বা! আর তাহাদের চাল- 
চলনও যেন কেমন কেমন হইয়া গিয়াছে। যাহা হউক, আর দুঃখ 
করিরা কি হইবে? রাজা বলরামকে খুঁজিয়া বাহির করিয়া, তাহার 
সহিত মেয়ের বিবাহ দিয়! বনবাসী হইলেন। 

এদিকে রেবতীকে পাইয়া বলরামের আর আনন্দের সীমাই নাই। 


কেবল একটি কথায় তিনি একটু সুস্কিলে পড়িয়াছেন,_বলরাম 
হইতেছেন দ্বাপর যুগের লোক, তিনি সাত হাত লম্বা, রেবতী ত্ৰেতা 
যুগের মেয়ে, তিনি চোদ্দ হাত লম্বা”_বলরাম প্রাণপণে হাত বাড়াইয়াও 


তখন বলরাম করিলেন কি, তাহার লাঙ্গলের আগা দিয়া রেবতীকে 
চাপিয়া অন্যান্য মেয়েদের মত বেঁটে করিয়া লইলেন। তারপর আর 


কোন অস্থুবিধা রহিল না । 


সিকি নি লা 


শক্রজিৎ নামে অতি বিখ্যাত এক রাজা ছিলেন। 
তাহার পুত্রের নাম ঝতধ্বজ। ঝতধ্বজের গুণের কথা আর 
কি বলিব। যেমন রূপ, তেমনি বুদ্ধি, তেমনি বিদ্যা, তেমনি বিনয়, 
তেমনি বল, তেমনি বিক্রম। এমন পুত্ৰলাভ করিয়! রাজা শক্রজিৎ 
খুবই খুশি হইয়াছিলেন, তাহাতে আর সন্দেহ কি? 
ইহার মধ্যে একদিন গালৰ নামে এক মুনি একটি সুন্দর ঘোড়। 
লইয়া রাজ! শক্রজিতের নিকট আসিয়া বলিলেন, “মহারাজ আমি 
বিপদে পড়িয়। আপনার নিকট আসিয়াছি। একটা দুষ্ট দৈত্য আমাকে 
বড়ই ক্লেশ দিতেছে। সে কখনও সিংহ, কখনও বাঘ, কখনও হাতি, 
কখনও আর কোন জন্তর বেশে আসিয়া! দিবারাত্র আমাকে অস্থির 
রাখে, উহার জ্বালায় আমার তপস্তাই অসম্ভব হইয়া উঠিয়াছে। আমি 
ইচ্ছা করিলে শাপ দিয়া উহাকে বধ করিতে পারি, কিন্ত তাহাতে 
তপস্তার হানি হয়, কাজেই আর কি করিব, শুধু নীরবে দীর্ঘনিঃশ্বাস 


ফেলি। এমন সময় একদিন এই ঘোড়াটি আকাশ হইতে আমার 
নিকট পড়িল, 


নাই, ইহাকে রোধ করিবার শক্তি কাহারও নাই। রাজা শক্রজিতের 
পুত্ৰ খতধ্বজ ইহাতে চড়িয়া তোমার শত্রু সেই দুষ্ট দানবকে বধ করিয়া 
কুবলয়াশ্ব নামে বিখ্যাত হইবে ৷’ 

মহারাজা তাই আমি এই ঘোড়াটি লইয়া আপনার নিকট 
'আসিয়াছি। আপনার পুত্র যদি ইহাতে চড়িয়া দানবটাকে ভাড়াইয়া 


কুবলয়াশ্ব ৭৯ 
দেন, তবেই এই ব্রাহ্মণের তপস্তা হয় ৷” 
রাজার আজ্ঞায় তখনই খ৷তধ্বজ সেই আশ্চর্য ঘোড়ায় চড়িয়া মুনির 
সঙ্গে তাহার আশ্রমে আসিলেন। তারপর মুনিরা সকলে তাহাদের 
সন্ধ্যা বন্দনা আরম্ভ করিতে না করিতেই সেই দুষ্ট দানব শূকর সাজিয়| 
উপস্থিত হইল। মুনির শিন্যেরা তাহাকে দেখিয়া প্রাণপণে চ্যাচাইতে 
নাগিল। রাজপুত্র তখনই সেই ঘোড়ায় চড়িয়া তাহাকে তাড়া 
করিলেন। তাহার হাতের অৰ্ধচন্দ্ৰ বাণের খোঁচা খাইয়া আর কি ছুষ্ট 
দানব সেখানে দাড়ায়? সে প্রাণের মায়ার কোন পথে পলায়ন 
করিবে কিছুই বুঝিতে পারিল না। পাহাড়ে, বনে, শৃন্তে, সাগরে, 
যেখানে যায়, রাজপুত্র ঘোড়ায় চড়িয়া, ধনুৰ্বাণ হাতে সেইখানেই গিয়া 
উপস্থিত হন। এইভাবে চারি হাজার ক্রোশ চলিয়া শেষে সে একটা 
গর্তের ভিতরে লাফাইয়! পড়িল রাজপুত্রও তাহার সঙ্গে সঙ্গেই গৰ্ভে 
গিয়া ঢুকিলেন বটে, কিন্তু সেখানকার সেই ঘোর অন্ধকারের ভিতরে 
আর তাহাকে দেখিতে পাইলেন না । 
রাজপুত্র সেই গর্ভের পথে দানবকে খুজিতে খুজিতে একেবারে, 
পাতালে গিয়া উপস্থিত হইলেন। সেখানে আর অন্ধকার নাই, সেখানে 
ইন্দরপুরীর ন্যায় অতি অপরূপ সোনার পুরী । রাজপুত্র তাহার ভিতরে 
কতই খু'জিলেন কিন্ত দানবকে পাইলেন না। মানুষও সেখানে কেহই 
ছিল না। ছিল কেবল ছুটি মেয়ে । তাহার একটি যে কি সুন্দর, সে 
আর বুঝাইবার উপায় নাই। 
এই কন্যার নাম মদালসা, তাহার বৃত্তান্ত অতি আশ্চৰ্য। ইহার 
পিতার নাম বিশ্বাবনু, তিনি গন্ধবের রাজা । একদিন মদাঁলসা তাহার 
পিতার বাগানে খেলা করিতেছিলেন, এমন সময় হঠাৎ চারদিক অন্ধকার 
হইয়া গেল। সে অন্ধকার আর কিছুই নহে, উহ! পাতালকেতু নামক 
দুষ্ট দানবের মায়|। ছুরাত্মা অন্ধকারের ভিতরে সেই অসহায়৷ 
বালিকাকে লইয়া পলায়ন করিল, কেহ সে কথা 

জানিতে পারিল ন৷। তাহার আর্ভনাদও কেহ শুনিতে 
পাইল না। 

তদবধি সেই দুষ্ট তাহাকে পাতালে আনিরা নিজ বাড়িতে 
আটকাইয়! রাখিয়াছে, বলিয়াছে যে, ভাল দিন পাইলেই তাহাকে 
বিবাহ করিবে। 

ইহার মধ্যে একদিন মদালসা মনের দুঃখে আত্মহত্যা করিতে যান, 
তখন সুরভি তাহার নিকট উপস্থিত হইয়| বলিলেন যে, ‘বাছ তোমার 
কোন ভয় নাই, এই দুষ্ট দানব তোমাকে বিবাহ করিতে পাইবে না! 
ইহার মৃত্যু ধাহার হাতে হইবে, তিনিই অবিলম্বে তোমাকে বিবাহ 
করিবেন ৷) 

রাজপুত্র মদালসার সঙ্গের মেয়েটির নিকট এ সকল সংবাদ শুনিতে 
পাইলেন। মেয়েটির নাম কুগুলা! তিনি একজন তপস্বিনী এবং 
মদালসার সখী । কুণ্ডল৷ আরো! বলিলেন যে, সেদিন পাতালকেতু 
শুকর সাজিয়| মুনিদের আশ্রম নষ্ট করিতে গিয়াছিল, সেখান হইতে 
এইমাত্র এক সাংঘাতিক বাণের খোঁচা খাইয়া আসিয়াছে। 

তখন আর খতধবজের বুঝিতে বাকি রহিল না যে তিনিই সেই 
রাজপুত্র, আর পাতালকেতুই তাহার সেই দানব । 

সে কথা শুনিয়া মেয়ে ছুটির যে আনন্দ হইল ! 

রাজপুত্রকে দেখিয়াই মদালসার যারপর নাই ভাল লাগিয়াছিল, 
আর সেজন্য তাহার মনে ছুখও হইয়াছিল যতদূর হইতে হয়। কেন 
না, ইহাকে ত আর পাওয়ার কোন আশাই নাই, যেহেতু স্থরভি 
বলিয়াছেন, “যে দানব মারিবে, সেই মদীলসাকে বিবাহ করিবে ৷-= 
তাহার কথা বৃথ| হইবার নহে। 

যাহা হউক, এখন সে ভয় কাটিয়া গেল, সুতরাং দুঃখের জায়গায় 
আনন্দ হইল তাহার চতুগুণ! তবে আর বিলম্ব কেন? তখনই 
পুরোহিত তনুর আসিয়া উপস্থিত হইলেন। দেখিতে দেখিতে পবিত্র 


কুবলয়াশ্ব ৭৩ 
আগুন জলিল, ঘুতের আহুতি পড়িল, মন্ত্রের ধ্বনি উঠিল, শুভকার্য 
শেষ হইল। 

তারপর কুণ্ডল৷ আবার তপস্যা করিতে গেলেন। রাজপুত্র মদালসা 
সহ সেই আশ্চর্য ঘোড়ায় চড়িয়া দেশে ফিরিবার আয়োজন করিলেন। 
অমনি পাতাল কীপাইয়া ভীষণ চিৎকার উঠিল, “নিয়া গেল রে, নিয়া 
গেল! শীঘ্র আয়, শীঘ্র আয় তোরা !* 

তাহার সঙ্গে সঙ্গে হাজার হাজার দানব কোথ| হইতে খাঁড়া ঢাল 
গদা শূল হাতে আসিয়া “মার, মার! শব্দে খতধ্বজকে আক্রমণ 
করিল। 

খতধ্বজ তখন করিলেন কি, তাহার তুণ হইতে ত্বাষ্ট্র নামক 
অন্ত্রখানি লইয়া, মারিলেন তাহা সেই দানবের ভেঙ্‌চির ভিড়ের উপর 
ছুশড়িয়া। অমনি দানবের দল ট্যাচাইতে চ্যাচাইতে পলকের মধ্যে 
পুড়িয়া ছাই হইয়া গেল, রাজপুত্রও মনের সুখে মদালসাকে লইয়া দেশে 
চলিয়া আসিলেন। তখন সেখানে না জানি কেমন বাজি, বাদ্য আর 
ভোজের ঘটা হইল! না জানি সকলে কতদিন ধরিয়া কত কি খাইল! 

ইহার পর হইতে খতধবজের নাম হইল কুবলয়াশ্ব। এখন তিনি 
রাজার আজ্ঞায় প্রতিদিনই সেই ঘোড়ায় চড়িয়া মুনিদের আশ্রম হইতে 
দানব তাড়াইয়া বেড়ান। ইহার মধ্যে হইয়াছে কি, সেই পাতালকেতুর 
ভাই ছিল তালকেতু, সে বেটা দিব্য একটি শুদ্ধ শান্ত মুনি সাজিয়া, 
যমুনার ধারে আশ্রম করিয়া চোখ বুজিয়া বসিয়া থাকে, যেন সে ভারী 
একটা তপস্বী! 

কুবলয়াশ্ব সেই পথে ঘোড়ায় চড়িয়| যাইতেছেন, এমন সময় সে 
চোখ মিটমিট করিতে করিতে আসিয়া তাহাকে বলিল, রাজপুত্র ! 
আমার একটা যজ্ঞ করিতে ইচ্ছা হইয়াছে, কিন্ত দক্ষিণা দিবার পয়সা 
নাই। আপনি যদি দয়া করিয়া আপনার গলার এ হারখানি আমাকে 


দেন, তবে আমার সাধ পূর্ণ হইবে ৷! 

রাজপুত্র তৎক্ষণাৎ গলার হার তাহাকে দিলেন। তখন সে আবার 
বলিল, ‘আপনার জয় হোক! এখন তবে আর একটি কাজ যদি 
করেন, আমি জলের ভিতরে থাকিয়া বরুণের স্তব করিতে যাইব, 
ততক্ষণ আমার আশ্রমটির উপর একটু চোখ রাখিবেন ৷’ 

রাজপুত্র তাহাতেই সম্মত হইলেন। তালকেতুও চলিয়৷ গেল ৷ 
কিন্ত সে ত তপস্তা করিতে গেল না, সে সোজাসুজি কুবলয়াশ্বের 
বাড়িতে গিয়া কাঁদিতে কাঁদিতে বলিল, ‘হায়, হায়! ওগো! সৰ্বনাশ 
হইয়াছে! রাজপুত্রকে দানবে মারিয়াছে! মৃত্যুর সময় তিনি এই 
হার আমার হাতে দিয়া বাড়িতে সংবাদ দিতে বলিয়াছেন |, 

কুবলয়াশ্বের হার দেখিয়া আর কাহারও এ কথায় অবিশ্বাস 
করিবার উপায় রহিল না ৷ তখন দেশময় হাহাকার পড়িয়া গেল; 
সে দারুণ সংবাদ সহিতে না পারিয়া মদালসা প্রাণত্যাগ করিলেন। 

ততক্ষণে সেই দুষ্ট তালকেতু আশ্রমে ফিরিয়া আসিয়া হাসিতে 
হাসিতে কুবলয়াশ্বকে বলিল:-.“আহা ! আপনি আমার বড়ই উপকার 
করিলেন। আপনি এখানে থাকায় আমি প্রাণ ভরিয়া যজ্ঞ করিয়াছি 
এখন তবে আপনি ঘরে ফিরিয়া যাউন ৷) 

এ কথায় রাজপুত্র তথা হইতে চলিয়া আসিলে, দুষ্ট ঘরে বসিয়! 
হোহে। শব্দে হাসিতে লাগিল । 

কুবলয়াখ সেই মুনিবেশধারী দুষ্ট দানবের আশ্রম হইতে ফিরিয়া 
আসিলে সকলে কিরূপ আশ্চর্য আর আহ্লাদিত হইল, তাহা বুঝিতেই 
পার। কিন্ত মদালসার মৃত্যুর কথা শুনিয়া কুবলয়াশ্বের প্রাণে বড়ই 
কষ্ট হইল। তিনি সেই দুঃখ ভুলিবার জন্য বন্ধুদিগের সহিত মিশিয়। 
নানারূপ আমোদ-প্রমোদে দিন কাটাইতে লাগিলেন ৷ 

এই সময়ে নাগরাজ অশ্বতরের দুইটি পুত্র ব্রাহ্মণের বেশে তাহার 
সঙ্গে আমোদ-প্রমোদ করিতে আসিতেন! ইহাদের কথাবাৰ্তা তাহার 
বড় ভাল লাগিত। এইরূপে তাহাদের সহিত কুবলয়াঙ্ের এমনি 

বন্ধুত্ব হইয়া গেল যে পরস্পরকে ছাড়িয়া থাকিতে আর তাহাদের 
কিছুতেই ভাল লাগিত না। নাগপুত্রেরা সমস্ত দিন কুবলয়াশ্বের 
নিকটে কাটাইয়া রাত্রে গৃহে যাইতে বড়ই কষ্ট বোধ করিতেন, আর 
কোন প্রকারে রাত্রিটি কাটাইয়া প্রভাত হইবামাত্রই পুনরায় কুবলয়াশ্বের 
নিকট চলিয়া আসিতেন। 

একদিন নাগরাজ অশ্বতর তাহাদিগকে জিজ্ঞাসা করিলেন যে, 
বাবা, এখন তো আর তোমাদিগকে দিনের বেলায় পাতালে দেখিতে 
পাই ন| ৷ রাত্রিটি কোন মতে এখানে কাটাইয়া, প্রভাত হইতেই 
তোমরা পৃথিবীতে চলিয়া যাও। এ স্থানটার প্রতি তোমাদের এত 
অনুরাগ কেমন করিয়া হইল ? 

নাগপুত্রেরা বলিলেন, “বাবা, আমরা মহারাজ শক্রজিতের পুত্র 
খতধ্বজকে বড়ই ভালবাসি; তাহাকে না দেখিয়া থাকিতে আমাদের 
নিতান্ত কষ্ট হয়। তাই প্রভাতে উঠিয়া প্রত্যহ তাহার নিকট চলিয়া 
যাই। বাবা, এমন সুন্দর, এমন সরল, এমন ধান্িক, এমন মিষ্টভাষী 
লোক আর এ জগতে নাই !” 

এ কথায় নাগরাজ বলিলেন, ‘বাছা এমন মহৎ লোকের সহিত 
তোমাদের বন্ধুত্ব হইয়াছে, আর তাহার নিকটে তোমরা এত স্বুখ 
পাইতেছ,__তোমরা তাহার সুখের জন্য কি কিছু করিয়াছ ? 

নাগপুত্রেরা বলিলেন, ‘বাবা, তাহার ত কোন বস্তরই অভাব নাই; 
এমন মহৎ লোকের যোগ্য কি আছে, যাহা দ্বারা তাহাকে সুখী করিতে 
পারি? তাহার কোন কষ্ট দূর করিতে পারিলে আমরা নিশ্চয় 
করিতাম। তাহার স্ত্রী মদালসার মৃত্যুই তাহার একমাত্র কষ্টের 
কারণ, সেই মদালসাকে আমরা কোথা হইতে আনিয়া দিব? 

কিন্তু এ কাজটি যতই কঠিন হউক না কেন, ইহা যে একেবারেই 
অসাধ্য, নাগরাজ তাহা মনে করিলেন না ৷ তিনি অবিলম্বে হিমালয় 
পর্বতের প্রক্ষাবতরণ নামক তীৰ্থে গিয়া কঠোর তপস্তা আরম্ভ করিলেন । 

৫ 

সে তপস্তা এমনই চমৎকার হইয়াছিল আর.'তখন যে নাগরাজ 
সরস্বতীর স্তব করিয়াছিলেন, তাহা সরস্বতীর এত ভাল লাগিয়াছিল 
যে, তিনি আর সেখানে না আসিয়া থাকিতে পারিলেন না! 

সরস্বতী আসিয়া বলিলেন, ‘হে অশ্বতর! আমি তোমাকে বর 
দান করিব; বল তোমার কি লইতে ইচ্ছা হয়৷’ 

অশ্বতর অমনি করযোডে বলিলেন, “মা, যদি কৃপা হইয়া থাকে, 
তবে আমাকে আর আমার ভাই কন্বলকে সঙ্গীতে অসাধারণ পণ্ডিত 
করিয়া দিন! 

এ কথায় সরম্বতী “থাস্ত' বলিয়া সেখান হইতে চলিয়| গেলে 
অশ্বতর আর কম্বল ছুই ভাই তৎক্ষণাৎ সঙ্গীত শক্তি লাভ করিয়া 
অপরূপ তান লয় সহকারে বীণা বাজাইয়া মহাদেবের স্তব গান 
আরম্ভ করিলেন। অনেক দিন এইরূপ সঙ্গীত আর স্তবের পর, 
মহাদেবকেও তুষ্ট হইয়া তাহাদিগকে বর দিতে আসিতে হইল ॥ তখন 
দুই ভাই তাহার পদতলে পড়িয়া এই বর প্রার্থনা করিলেন যে, 
'কুবলয়াশ্ছের স্ত্রী মদালসা যেমন বয়সে, যেমন বেশে, যেমন শরীরে 
প্রাপত্যাগ করিয়াছিলেন, অবিকল সেই মূর্ভিতে পূর্বজন্মের সকল 
কথা৷ স্মরণে রাখিয়া পুনরায় অশ্বতরের গৃহে জন্মলাভ করুন |’ 

মহাদেব কহিলেন, “তাহাই হউক ! অশ্বতর শ্রাদ্ধ করিতে বসিলে 
তাহার মধ্যম ফণ| হইতে মদালসা অবিকল তাহার পূর্বের শরীর লইয়া 
বাহির হইবেন।” 

কি আনন্দের কথা হইল! ইহার পর ছুই ভাই পাতালে চলিয়| 
আসিতে আর তিল মাত্র বিলম্ব করিলেন না! সেখানে আসিয়া 
অশ্বতর একটি নির্জন স্থানে চুপি চুপি শ্রাদ্ধ করিতে আৰম্ভ করিলে, 
মহাদেবের কথামত মদালসা তাহার মধ্যম ফণা হইতে বাহির হইয়া 
আসিলেন। অবিকল সেই মদালসা প্রভেদ নাই, যেন ছু দিনের জন্য 
কুবলয়াশ্থের নিকট হইতে পাতালে বেড়াইতে আসিয়াছেন। এ 


টিন রি... 

ব্যাপারে কেবল অশ্বতরই উপস্থিত ছিলেন, আর কেহ ইহা দেখিলও না, 
এ বিষয়ে কোন কথা জানিতেও পারিল না ৷ 

তখন নাগরাজ কয়েকটি বুদ্ধিমতী, মিষ্টভাবিনী সখী সঙ্গে দিয়া 
মদালসাকে একটি সুন্দর ঘরে লুকাইয়া রাখিলেন। 

তারপর সন্ধ্যাকালে নাগপুত্রের। ছু ভাই কুবলয়াশ্বের নিকট হইতে 
ঘরে ফিরিয়া আসিলেন। তাহারাও অবশ্য এ ব্যাপারের কিছুই জানেন 
ন| ৷ নাগরাজ অন্যান্য দিনের ন্যায় সেদিনও তাহাদের সহিত কথাবার্তা 
আরম্ভ করিয়া কহিলেন, ‘বৎসগণ, সেই রাজপুত্রকে একদিন আমার 
নিকট আনিলে না কেন?’ 

পরদিন নাগপুত্ৰের| কুবলয়াশ্বের নিকট গিয়া তাহাকে বলিলেন, বন্ধু, 
আমার পিতা তোমাকে দেখিবার জন্য বড়ই উৎসুক হইয়াছেন, একটি 
বার আমাদের ঘরে চল ৷’ 

এ কথায় কুবলয়াশ্ব সম্মত হইলে তিনজনে মিলিয়া তখনই পাতালে 
যাত্রা করিলেন। কুবলয়াশ্ব কিন্তু জানেন না যে তাহাকে পাতালে 
যাইতে হইবে, বা তাহার বন্ধুগণ নাগপুত্র। তিনি জানেন, তাহারা 
ত্রাক্মণকুমার। গোমতী নদীতে আসিয়া নাগপুত্রেরা তাহার জলে 
নামিতে গেলেন; কুবলয়াশ্ব ভাবিলেন, গোমতীর পরপারে ব্ৰাহ্মণদের 
বাড়ি। এমন সময় নাগপুত্রের! হঠাৎ তাহাকে লইয়া পাতালে প্রবেশ 
করিলেন। ইহাতে কুবলয়াশ্ব ভয় পাইলেন না, কেন না, সে স্থান 
তাহার দেখিতে বাকি নাই। যাহা হউক, সে বারে তিনি দানবের 
বাড়িই দেখিয়াছিলেন, এবারে সাপের দেশটিও তাহার নিকট যারপর 
নাই আশ্চর্য এবং সুন্দর বোধ হইল। তাহার বন্ধুদয়ও ততক্ষণে 
ব্ৰাহ্মণের বেশ ছাড়িয়া নিজের রূপ ধারণ করিয়াছেন। সে রপ যে 
ঠিক কি প্রকার, তাহা আমি বলিতে পারি না । সে সকল সাপের 
ফণার কথা লেখা আছে; স্বস্তিক চিহ্ন (সাপের ফণায় যে চক্র 
থাকে ) এবং মণিরও উল্লেখ দেখ| যায়। অথচ মানুষের মত তাহাদের 

হাত-পা, বেশ ভূষা, কানে কুণ্ডল, গলায় হার ! 

যাহা হউক, নাগপুত্রের! কুবলয়াশ্বকে অবিলম্বেই তাহাদের পিতার 
নিকট নিয়া উপস্থিত করিলেন, সেখানে সেরূপ অবস্থায় যেমন কথাবার্তা, 
প্রণাম, আশীরবাদাদির প্রথা আছে, সকলই হইয়া গেল। এত পথ 
চলিয়া আসাতে সকলই ক্লান্ত, সুতরাং অতঃপর স্নানাহার-পূ্বক সুস্থ 
হওয়া হইল প্রথম কাজ ! 

আহারান্তে বিশ্রামের পর, নাগরাজ আর কুবলয়াশ্বের অনেক 
কথাবার্তা হইল। 

শেষে নাগরাজ বলিলেন, ‘বাছা, তুমি আমার পুত্রগণের বন্ধু, 
সুতরাং আমার পুত্রেরই মতন। আমারও তোমার প্রতি অতিশয় 
স্নেহ হইয়াছে। আমার বড় ইচ্ছা হয় যে, আমার পুত্রেরা 
যেমন আমার নিকট যাহা ইচ্ছা চাহিয়া লয়, তুমিও যেইরূপ কিছু 
চাহিয়া লও ৷’ 

কুবলয়াশ্ব বলিলেন, “আপনার আশীরাদে আমার কোন বস্তুরই 
অভাব নাই, সুতরাং আমি কি চাহিব ? আমি যে আপনাকে দেখিলাম 
আপনার পায়ের ধুল! পাইলাম, ইহার উপর আর আমার কিছুই 
চাহিবার নাই ৷’ 

অশ্বতর কহিলেন, “বাবা, তোমার মনে কি কোন কষ্ট আছে? 
তাহার কথাই না হয় আমাকে বল, আমি সাধ্যমত তাহা নিবারণের 
চেষ্টা করিব ৷’ 

এ কথায় নাগপুত্রেরা বলিলেন, “মদালসার মৃত্যুতে ইহার বড়ই 
কষ্ট হইয়াছে, কিন্তু তাহা ত আর দূর হইবার নহে! 

অশ্বতর বলিলেন, ‘অবশ্য মরা মানুষকে আর কি করিয়া 
বাঁচান যাইবে? তবে মন্ত্রবলে তাহারও মায়া মূর্তি আনিয়া দেখাইতে 
পারি 

ইহা! শুনিয়া কুবলয়াশ্ব নিতান্ত ব্যস্তভাবে 'বলিলেন, যদি তাহা! 

. জন্তব হয়, তবে দয়া করিয়া, একবার তাহাই দেখান ৷৷ 

অশ্বতর বলিলেন, “এই কথা? আচ্ছা, তবে দেখাইতেছি। কিন্ত 
মনে রাখিও, ইহা মায়া !? 

তারপর অশ্বতর খুব গন্তীরভাবে বসিয়া বিড় বিড় করিতে 
লাগিলেন, যেন কতই মন্ত্ৰতন্ত্ আগুড়াইতেছেন। ততক্ষণে তাহার 
ইঙ্গিত অনুসারে মদালসাকে সেখানে আনিয়া উপস্থিত করা হইল । 
সকলে ভাবিল, মন্ত্রে কি জোর! কুবলয়াশ্বও জানেন, উহা মন্ত্রেরই 
কাজ, মায়ার মূতি। তথাপি তাহার এত আনন্দ হইল যে তাহা আর 
বলিয়| শেষ করা যায় না । 

তারপর যখন অশ্বতর বলিলেন যে, উহা মায়| নহে বাস্তবিকই 
মদালসা, তখন ন| জানি ব্যাপারখানা কিরূপ হইয়াছিল! 

কুবলয়াশ্ব পাতালেই মদালসাকে পাইয়াছিলেন, এখন সেই 
পাতালেই তাহাকে আবার পাইয়। মহানন্দে তাহাকে লইয়া গৃহে 
ফিরিলেন। সেখানে অবশ্য ইহা লইয়া খুবই আনন্দ আর উৎসবাদি 
হইল। 


বিষ্ণুর অবতার 

রাণে আছে যে, বিষ্ণু সময় সময় নানারূপ জন্তু ও মানুষের 
রূপ ধরিরা অনেক আশ্চৰ্য কাজ করিয়াছিলেন। বিষ্ণুর 
এই সকল রূপ ধারণকে তাহার এক একটি ‘অবতার’ বলা হয়। 
এই যে স্থষ্টি তাহার জীবন নাকি এক কল্প কাল। এক এক কল্প 
পরে ‘প্রলয়’ অর্থাৎ সৃষ্টি নাশ হইয়া আবার নাকি নূতন স্থষ্টি হয়। 
এখনকার এই জগতের স্থষ্টি হইবার পূর্বে আর এক জগতের প্রলয় 
হইয়াছিল। বিষ্ণু তাহার পূর্বেই বুঝিতে পারিয়াছিলেন যে গ্রলয়ের 
কাল উপস্থিত হইয়াছে। তখন তিনি একটি খুব ছোট মাছের 
রূপ ধরি়া কুতমালা নামক নদীতে উপস্থিত হইলেন। সেই সময়ে 
সূর্যের পুত্র বৈবন্বত মনু সেই নদীর নিকট থাকিয়া তপস্তা করিতে- 
ছিলেন। একদিন মনু কুতমালার জলে নামিয়| তৰ্পণ করিতেছেন, 
এমন সময় হঠাৎ তিনি দেখিলেন যে একটি নিতান্ত ছোট মাছ 
ত্পণের জলের সঙ্গে তাহার অঞ্জলির ভিতর উঠিয়াছে। 
সেই মাছটিই ছিলেন বিষ্ণু, কিন্ত মন্তু তাহ! জানিত না | তিনি 
মাছটিকে জলে ফেলিয়া দিতে যাইবেন, এমন সময় সে তাহাকে 
মিনতি করিয়| বলিল, আমাকে জলে ফেলিবেন না বড় মাছের 
আমাকে খাইয়া ফেলিবে। এ কথায় মন্ত তাহাতে তাহার ঘরে 
আনিয়| কলসীর ভিতর রাখিয়া দিলেন। কিন্ত সে মাছ এত তাড়া- 
তাড়ি বাড়িতে লাগিল যে, দেখিতে দেখিতে আর সে সেই কলসীতে 
ধরে না। কলসী হইতে চৌবাচ্চায় রাখিলেন, খানিক পরেই আর 
সে তাহাতেও ধরে না; চৌবাচ্চা হইতে পুকুরে রাখিলেন, শেষে 


বিষ্ণুর অবতার ৮১ 


তাহাতেও ধরে না, সেখান হইতে হৃদে রাখিলেন, ক্রমে তাহাও 
তাহার পক্ষে ছোট হইয়া গেল। 

তখন মন্ত তাহাকে কাধে করিয়া সমুদ্রের জলে ফেলিবামাত্র সে 
লক্ষ যোজন বড় হইয়া যাওয়ায় তিনি যারপর ন্যায় আশ্চর্যীন্বিত 
হইয়া বলিলেন, "ভগবান, আপনি কে? আপনি নিশ্চয় স্বয়ং বিষ্ণু! 
আপনাকে নমস্কার। মাছ বলিল, “তুমি ঠিক বুঝিয়াছ, আমি দুষ্টের 
দমন তার শিষ্টের পালনের নিমিত্ত মৎস্তরূপ ধারণ করিয়াছি। আজ 
হইতে সাত দিনের মধ্যে সকল স্থষ্টি সাগরের জলে ডুবিয়া যাইবে 
সেই সময়ে তোমার নিকট একখানি নৌকী আসিবে, তুমি সপ্তধি- 
দিগকে আর সকল জীবের দুটি দুটিকে সঙ্গে লইয়া তাহাতে উঠিয়া 
বসিও তখন আমিও আবার আসিব, আমার শিঙে তোমার নৌকা- 
খানাকে বাঁধিয়া দিও। এই বলিয়া বিষ্ণু চলিয়া গেলেন; তারপর 
ক্রমে তাহার কথা মত সমস্তই ঘটিতে লাগিল। সমুদ্র উথলিয়া উঠিল 
নৌকা আসিল, সেই মাছও আসিয়া দেখা দিল,--সে এখন দশ লক্ষ 
যোজন বড়, তাহার দেহ সোনার, আর মাথায় একটা শিউ। সেই 
শিঙে নৌকা বাধিয়া দিলে আর কোন বিপদের আশঙ্কা রহিল না। 

ইহাই হইল বিষ্ণুর মংস্তাবতার, তারপর কুর্মাবতার। সমুল্ের 
ভিতর অমৃত ছিল, সেই অমৃত পাইবার জন্য দেবতারা দৈত্যগণের 
সহিত মিলিয়া সমুদ্রকে মন্থন করিয়াছিলেন । সেই মন্থনের দণ্ড 
হইয়াছিল মন্দার পর্বত, আর দড়ি হইয়াছিল বাস্ুকি নাগ। মন্থন 
আরম্ভ হওয়া মাত্রই সেই পর্বত জলের ভিতর ঢুকিয়া যাইতে লাগিল, 
কাজেই দেবতার! দেখিলেন যে তাহাদের সকল পরিশ্রমই মাটি হইতে 
চলিয়াছে। সেই সময় বিষ্ণু বিশাল কচ্ছপের রূপ ধরিয়া পর্বতটাকে 
পিঠে করিয়। লইয়াছিলেন, নচেং নিশ্চয় তাহা একেবারেই তল হইয়া 
যাইত, মন্থন অসম্ভব হইত, দেবতাদের ভাগ্যেও আর অমৃত খাওয়া 
ঘটিত না । 


৮২ পৌরাণিক কাহিনী 


কুর্মাবতারের পর বরাহবতার। হিরণ্যাক্ষ আর হিৰণ্যকশিপু 
নামে দুইটি ভারী ভয়ানক দৈত্য ছিল। দেবতাদিগকে যে তাহারা 
কিরূপ নাকাল করিয়াছিল, সে আর বলিবার নহে। হিরণ্যাক্ষ 
ছেলেবেলায় হাতি আর সিংহতে চড়িয়া সূর্টাকে লইয়া খেল! করিত। 
তারপর একদিন সে করিল কি, কুকুর যেমন মুখে করিয়া পিঠা লইয়। 
ছুট দের, তেমনিভাবে সে পৃথিবীটাকে মুখে করিয়া জলের ভিতরে 
গিয়া ঢুকিল। ইহাতে ত্ৰহ্ম৷ নিতান্তই ব্যস্ত হইয়া পড়িলেন। কিন্ত 
তাহার এমন শক্তি হইল না যে দুষ্ট দৈত্যের মুখ হইতে পৃথিবীটাকে 
ছিনাইয়া আনেন। তখন তিনি আর উপায় না দেখিয়া বিষ্ণুর স্তৰ 
আরম্ভ করিলেন। বিষ্ণু একট! শুকরের বেশ ধরিয়া তাহার নাকের 
ভিতর হইতে বাহির হইয়া আসিলেন। তারপর সেই শুকর বাড়িতে 
বাড়িতে পর্বতপ্রমাণ হইয়া! জলের দিকে ছুটিয়া চলিল ৷ 

সেই জলের নিকটে নারদ মুনি ছিলেন, তিনি সেই শৃকরকে 
দেখিয়াই চিনিতে পারিয়া৷ যোড় হাতে বলিলেন, আজ্ঞা করুন, কি 
করিব। শুকর বলিল, আমি যতক্ষণ হিরণ্যাক্ষের সঙ্গে যুদ্ধ করিব, 
ততক্ষণ তুমি কেবলই জল শুধিতে থাকিবে । নারদ দু হাতে জল 
তুলিয়। ক্রমাগত মুখে দিতে লাগিলেন, যতক্ষণ ন| হিরণ্যাক্ষের সহিত 
বিষ্ণুর যুদ্ধ শেষ হইয়াছিল, ততক্ষণ তিনি থামেন নাই৷ সেই যুদ্ধ 
জলে পাঁচ শত বৎসর, আর স্থলে পাচ শত বৎসর, সব শুদ্ধ এক 
হাজার বৎসর চলিয়াছিল। তারপর সেই শুকর হিরণ্যাক্ষকে 
মারিয়| মুখে করিয়া পৃথিবীকে জল হইতে তুলিয়া আনিয়া ব্ৰহ্মাকে 
দিল। 

ইহার পর নুসিংহাবতার | এবারে বিষ্ণু অর্ধেক মানুষের আর 
অর্ধেক সিংহের মত অতি ভীষণ মূৰ্তি ধারণ করিয়া হিরণ্যাক্ষের ভাই 
হিরণ্যকশিপুকে বধ করিয়াছিলেন। হিরণ্যাক্ষের মৃত্যুতে ভয়ানক 
রাগিয়। গিয়া হিরণ্যকশিপু তাহার প্রতিশোধ লইবার জন দশ হাজার 


দু’ হাতে জল তুলিয়া মুখে দিতে লাগিলেন। 


বৎসর ঘোরতর তপস্ত। করে। তাহার দেহে গাছ হইল, তাহাতে 
পাখিরা বাসা করিল, তথাপি সে তপস্তা ছাড়িল না। তখন বন্ধা 
আর থাকিতে না পারিয়া তাহাকে বর দিতে আসিলে সে বলিল 
‘আপনার স্থষ্ট কোন বস্তু বা জীব আমাকে বধ করিতে পারিবে নাঃ 
এই বর আমাকে দিন্‌। ব্ৰহ্মা সেই বর তাহাকে দিয়া চলিয়া 
গেলেন,--আর অমনি সেই দৈত্য তাহার জ্ঞাতি বন্ধুগণের সহিত 
মিলিয়া স্থষ্টি তোলপাড় করিয়া তুলিল। ইন্দ্ৰ, বরুণ, কুবের 
কাহাকেও সে নিশ্চিন্ত হইয়। থাকিতে দিল না, সকলেরই ধন সম্পত্তি 
কাড়িয়া লইল। তখন দেবতাগণ তাহার আালায় অস্থির হইয়া বিষ্ণুর 
নিকট নিজ নিজ দুঃখ জানাইলে বিষ্ণু বলিলেন, ‘তোমাদের কোন 


৮৪ পৌরাণিক কাহিনী 
ভয় নাই, আমি শীত্রই এই দৈত্যকে বধ করিয়া তোমাদের দুঃখ দূর 
করিব ৷? 

কিন্তু বিষ্ণুর উপরেই হিরণ্যকশিপুর সর্বাপেক্ষা অধিক রাগ ছিল। 


তাহার নিজের পুত্র প্রহলাদ বিষ্ণু ভক্ত ছিল, সেজন্য দুষ্ট দৈত্য সেই 
বালককে কি ভীষণ যন্ত্ৰণাই দিয়াছিল। কিন্তু প্রহ্লাদ কিছুতেই 
হরিনাম পরিত্যাগ করে নাই। হিরপ্যকশিপু প্রহ্নাদকে জিজ্ঞাসা 
করিল, ‘তোর হরি কোথায় আছে? প্রহনাদ বলিল, ‘তিনি সর্বত্রই 
আছেন।' হিরণ্যকশিপু একট! থাম দেখাইয়া জিজ্ঞাসা করিল, এই 
থামের ভিতর আছে? প্রহ্লাদ বলিল, ‘অবশ্য আছেন |’ হিরণ্যকশিপু 
তখন খড়গ লইয়া মহারোবে সেই স্তম্ভে আঘাত করিল। অমনি 
বত্রপাতের ন্যায় ভীষণ গর্জনে বিষ্ণু সেই স্তম্ভের ভিতর হইতে বাহির 
হইলেন, তাহার দেহ অর্ধেক মানুষের, অর্ধেক সিংহের ন্যায় ; নখ অতি 
ভীষণ ; কেশর উড়িয়া মেঘে ঠেকিয়াছে; মুখ দিয়া আগুন বাহির 
হইতেছে। দৈত্যেরা ক্ষণমাত্র তাহার সহিত ভীষণ যুদ্ধ করিল। কিন্তু 
সেই ভয়ঙ্কর নুসিংহ মূৰ্তি নিজের নিশ্বাস দ্বারাই আর সকল দৈত্যকে 
মুহুৰ্তে ভস্ম করিয়া, দেখিতে দেখিতে হিরণ্যকশিপুর বুক নখে চিরিয়। 
তাহার রক্ত খাইতে আরম্ভ করিলেন ৷ 

এত করিয়াও সেই ভীষণ মৃতির রাগ দূর হইল না, তাহার মুখের 
আগুনও নিবিল না । তখন দেবতাগণ রপর নাই ভয় পাইয়া তাহাকে 
থামাইবার উপায় দেখিতে লাগিলেন কিন্ত কাহারও তাহার নিকটে 
যাইতে ভরসা হইল না। ইন্দ্র বলিলেন, আমার চোখ ঝলসাইয়া 
যাইবে। ব্ৰহ্ম! বলিলেন, ‘আমার দাড়ি পড়িয়া যাইবে ৷ 

গণেশ অনেক সাহস করিয়া তাহার ইছুরে চড়িয়া কিছু দূর 
অসিয়াছিলেন, কিন্তু এর মধ্যে হঠাৎ নৃসিংহের ফু লাগিয়া তাহার 
ইদুরটি উড়িয়া যাওয়াতে তাহাকে তাহার সেই বিশাল ভুডিসথৃদ্ 


বিষ্ণুর অবতার ৮৫ 

গড়াগড়ি যাইতে হইল ! 

শেষে আর কোন উপায় না দেখিতে পাইয়া দেবতাগণ মহাদেবের 
শরণাপন্ন হইলেন। মহাদেব অতি অদ্ভুত শরভের মৃতি ধরিয়া সিংহের 
নিকট গিয়া উপস্থিত হইলেন। সেই শরতকে দেখিবামাত্র নৃসিংহের 
রাগ থামিয়া গেল, সকলের ভয়ও দূর হইল ৷ 

দেবতাদিগের সহিত অস্ুুরেরা চিরকালই ঘোরতর শত্রুতা করিত, 
আর অনেক সময়ই তাহাদের লাঞ্ছনা করিত যতদুর হইতে হয়। 
প্রহলাদের পিতা কি করিয়াছিল, তাহা আমরা পূর্বেই শুনিয়াছি। 
প্রহলাদের নাতি “বলি”ও তাহার চেয়ে নিতান্ত কম করে নাই। 
এদিকে বলি ধার্মিক ছিল খুবই, কিন্তু তাহ! হইলে কি হয়? সে 
যে অসুর, কাজেই দেবতাদের সঙ্গে শত্ৰুতা না করিয়া থাকিতে 
পারিত না । 

একবার সে ইন্দ্রের সহিত যুদ্ধ করিয়া তাহাকে দল বল শুদ্ধ স্বর্গ 
হইতে তাড়াইয়া দিল । তখন দেবতাগণ আর কি করিবেন? তাহার! 
অতিশয় দুঃখিত হইয় বিষ্ণুর আশ্রয় লইলেন। এদিকে ইন্দ্রের মাত৷ 
অদিতি দেবীও এক মনে বিষ্ণুকে ডাকিরা এই প্রার্থনা করিতে 
লাগিলেন যে, “হে দেব আমাকে এমন একটি পুত্র দান কর যে, 
এই সকল অস্থুরকে বধ করিতে পারে ।' কিছুকাল এইরূপে প্রার্থনা 
করার পর বিষ্ণু তাহাকে দেখা দিয়া বলিলেন, মা, ‘তুমি দুঃখ করিও 
না, আমি নিজেই তোমার পুত্র হইয়া অস্গুর বধ করিব? 

সেই পুত্রের নাম বামন। এমন সুন্দর ছোট খোকা আর কেহ 
কখনও দেখে নাই। এরূপ ছোট ছিলেন বলিয়াই তাহার নাম বামন । 
দেবতারা তাহার স্তৰ করিতে লাগিলেন, আর কত সুন্দর সুন্দর 
জিনিস যে তাহাকে দিলেন, কি বলিব। কেহ দিলেন পৈতা৷ কেহ 
দিলেন লাঠি, কেহ কমণ্ডলু, কেহ কাপড়, কেহ বেদ, কেহ জপের 
মালা ৷ 


৮৬ পৌরাণিক কাহিনী 


বড় হইয়াও সেই খোকা তেমনি ছোট্রটিই রহিয়া গেলেন। 
তারপর বলি এক যজ্ঞ আরম্ভ করিল, মুনি খষি কত যে 
তাহাতে আসিলেন তাহার সংখ্যা নাই। বামনও সেই যজ্ঞের কথা 
শুনিয়া বেদের মন্ত্ৰ আওড়াইতে আগুড়াইতে তথায় গিয়া উপস্থিত 
হইলেন। বলি দেখিল, কোথা হইতে একটি ছোট্ট মুনি আসিয়াছেন 
তাহার মাথায় জটা, হাতে কমণ্ডলু আর ছাতা । সে অতিশয় আদরের 
সহিত তাহাকে নমস্কার করিয়া! জিজ্ঞাসা করিল, ‘কি ঠাকুর আপনার 
কি চাই? বামন বলিলেন, “আমি তোমার নিকট তিন প| জমি 
চাই।” 

এই কথায় বলি হাসিয়া উঠিল, ‘সে কি ঠাকুর তিন পা জনি দিয়া 
কি করিবে? এত ছেলেমানুষের কথা। বড় বড় গ্রাম চাও, টাকা 
কড়ি লোকজন যত খুশি চাও ৷’ 
বামন বলিলেন, 'আমার অত জিনিসের দরকার নাই! আমার 
তিন প| জমি হইলেই চলিবে ৷ বেশি লোভ করা! ভাল নয় ।’ 

তখন বলি বলিল, 'আচ্ছ| তবে তুমি তিন পা জমি নাও।” 
তারপর হাতে জল লইয়া সে বামনকে তিন পা জমি দান করিতে 
যাইবে, এমন সময় তাহার গুরু শুক্রাচার্ধ ব্যস্তভাবে তাহাকে বাধা 
দিয় বলিলেন “মহারাজ, কর কি? ওঁকে যে সে লোক ভাবিও না। 


বলি বলিল, ‘সামান্য একজন ভিক্ষুককেও আমি অমনি ফিরাই 
না। ইহাকে কেমন করিয়া ফিরাইব ? বিশেষতঃ আমি ‘দিব 
বলিয়াছি ৷” 

এই বলিয়া বলি তিন পাদ ভূমি দান করিবামাত্র দেখিল সেই 
খোকা আর খোকা নাই। সে এখন আকাশের চেয়েও উচু বিরাট 
পুরুষ হইয়া গিয়াছে। তারপর দেখিতে দেখিতে সেই বিরাট 

পুরুষের নাভি দিয়া আর একটি পা বাহির হইল। তখন তিনি এক 
পদে পৃথিবী, এক পদে স্বর্গ আর তৃতীয় পদে স্বর্গেরও উপরে মহালোক 
জনলোক প্রভৃতি ঢাকিয়া ফেলিয়া বলির যত রাজ্য সকলই কাড়িয়া 
লইলেন। ইহার পর দুষ্ট অস্রগুলিকে বধ করা ত বিষ্ণুর পক্ষে অতি 
সহজ কাজ। তিনি সে কাজ শীত্র শেষ করিয়া, পুনরায় ইন্দ্রকে 
ত্ৰিভুবন্রে রাজ্য দিয়! দিলেন। 

যাহা হউক, বলি ধাগ্নিক লোক ছিল; সুতরাং শ্রীবিষু তাহাকে 
বধ না করিয়া স্নেহের সহিত বলিলেন, “তুমি এক কল্পকাল বাচিয়া 
থাক। এই ইন্দ্রের পরে তুমি ইন্দ্র হইবে। এখন, তুমি স্বুতল নামক 
পাতালে গিয়া বাস কর। জে অতি সুন্দর স্থান। দেখিও আর কখনও 
যেন দেবতাদের সঙ্গে বিরোধ করিও ন| ৷’ তদবধি বলি পাতালে বাস 
করিতেছে। 

ইহাই হইল বিষ্ণুর বামন অবতার। ইহার পরের অবতার 
পরশুরাম । সে অবতার বিষ্ণু জামদগ্নি মুনির পুত্র হইয়া জন্মগ্রহণ 
করেন। 

সে কালে ক্ষত্রিয়েরা বড়ই উদ্ধত হইয়া উঠিয়াছিল। তাহাদিগকে 
সাজ দিবার জন্য পরশুরামের জন্ম । 

তখনকার প্রধান ক্ষত্রিয় রাজ! ছিলেন কার্তবীর্ষ, অর্থাৎ কৃতবীর্ষের 
পুত্র, অজুনি। দত্তাত্রেয়ের বরে অজূর্নের এক হাজার হাত হইয়াছিল । 
সেই এক হাজার হাতে এক হাজার অস্ত্র লইয়া তিনি দেবতাদিগকে 
অবধি যুদ্ধে হারাইয়! দিতেন এজন্য তাহার দর্পের সীমাই ছিল না। 

একবার কার্তবীর্য মৃগয়| করিতে গিয়া বনের ভিতরে অতিশয় ক্লান্ত 
হইয়| পড়েন। সেই সময়ে মহধি জামদগ্নি তাহাকে নিমন্ত্রণপূর্বক 
নিজের আশ্রমে আনিয়া বিবিধ উপচারে আহার করাইয়াছিলেন। 
ভাল লোক হইলে ইহাতে সে মুনির প্রতি কতই কৃতজ্ঞ হইত। আর 
হয়ত তাহার কত উপকার হইত। কিন্তু কার্তবীর্ষ সেরূপ স্বভাবের 


৮৮ পৌরাণিক কাহিনী 
লোক ছিলেন না। মুনি যে তাহাকে কত ক্লেশ হইতে বাঁচা ইলেন, 
সে কথা তাহার মনেই আসে নাই। তিনি এক দৃষ্টে কেবল মুনির 
গাইটিকেই দেখিতে লাগিলেন। সেটি কামধেনু, মুনি তাহার নিকট 
যাহ! চাহেন, তাহাই পান, রাজার লোক তাহ! খাইয়া শেষ করিতে 
পারে না। রাজা ভাবিলেন, এ গাইটি তাহার না হইলেই চলিতেছে 
না। কাজেই তিনি মুনিকে বলিলেন, ‘ভগবান, গাইটি আমাকে দিন ৷” 
মুনি সে কথায় রাজি ন| হওয়ায় রাজ! সেটি তাহার নিকট হইতে, 
কাড়িয়| লইয়া! গেলেন ৷ 

পরশুরাম কাৰ্তবীৰ্যকে বধ করিয়| সেই গাই ফিরাইয়| আনিলেন ৷ 
তারপর তিনি বনে চলিয়া গিয়াছেন এমন সময় কার্তবীর্ষের পুত্রের, 
আসিয়া অতি নিষ্ঠুর ভাবে মহধি জামদগ্মির প্রাণ নাশ করিল । 

পরশুরাম আশ্রমে ফিরিয়া সেই দারুণ সংবাদ শুনিবামাত্র ক্রোধে 
অধীর হইয়া৷ প্রতিজ্ঞা করিলেন যে পৃথিবীর যত ক্ষত্রিয় সব তিনি মারিয়া, 
শেষ করিবেন। তারপর ভীষণ কুঠার হস্তে সেই যে তিনি ক্ষত্রিয় 
মারিতে আরম্ভ করিলেন, তাহাদিগকে শেষ না করিয়! ক্ষান্ত হইলেন 
না। একবার নয়, দুবার নয়, ক্রমাগত একুশবার তিনি এইরূপে পৃথিবী 
নিঃক্ত্রিয় করেন। ক্ষত্রিয়ের রক্তে কুরুক্ষেত্রে পাঁচটি কুণ্ড প্রস্তুত 
করিয়। তাহার পিতার তৰ্পণ করিলে তবে তাহার ক্রোধ কিঞ্চিৎ 
শান্ত হইল। 

কষত্রিয়েরাই ছিল পৃথিবীর রাজা ; তাহাদিগকে বধ করায় তাহাদের 
সকল রাজ্যই পরশুরামের হইল। সেই রাজ্য তখন তিনি মহহ্থি 
কণ্যপকে দান করিলেন। দান করিয়া তাহার মনে এই চিন্তা হইল যে, 
সকলই ত পরের রাজ্য হইল । এখন কোথায় বাস করি? এই ভাবিয়| 
তিনি অস্ত্ৰ দ্বার! সমুদ্রের জল সরাইয়া এক নূতন রাজ্যের স্থষ্টি করিলেন। 
তদবধি উহাই তাহার বাসস্থান হইল। 


ৰষ্চের-কথ| 

বলিয়া একটা বড়ই ভীষণ রাক্ষসী কংসের রাজ্যে বাস 
করিত। ছোট ছোট ছেলেদিগকে কৌশলে বধ করাই ছিল 
ইহার ব্যবসায় । রাত্রিকালে কোন খোকা! খুকী এই হতভাগিনীর দুধ 
পান করিলে আর তাহাদের রক্ষা ছিল না। সে সব খোকা খুকীর 
দেহ তখনই চূর্ণ হইয়| যাইত। 
যখন জান! গেল যে কংসকে মারিবার লোকের জন্ম হইয়াছে। 
অমনি সে দুষ্ট এই পুতনাকে ডাকিয়া বলিল যে যত বণ যণ্ডা খোকা 
দেখিবে, সকলকেই বধ করিতে হইবে । তদবধি সেই হতভাগিনী 
কেবলই লোকের ছোট ছোট খোকা মারিয়া বেড়ায় । এমনি কৰিয়া 
কত খোকার প্রাণ সে হরণ করিল, তাহার সংখ্যা নাই । 
নন্দের একটি খোকা হইয়াছে শুনিয়| এই রাক্ষসী একদিন 
গোকুলে আসিয়| উপস্থিত হইল। তখন কিন্তু তাহার রাক্ষসী মূৰতি, 
ছিল না। সে এমনি সুন্দর একটি মেয়ে সাজিয়া, এমনি সুন্দর 
বেশভূষা করিয়া, এমনি মিষ্ট হাসি হাসিয়া আসিয়াছিল যে, তাহাকে 
দেখিয়া সকলে তাহাকে ভাবিল, নিশ্চয় স্বয়ং লক্ষ্মী গোকুলে 
আসিয়াছেন। সে যে দিকে যায়, সকলে তাহাকে পথ ছাড়িয়া দিয়া 
জড়সড় ভাবে সরিয়া দাড়ায় । দুষ্ট রাক্ষপী ধীরে ধীরে স্ৃতিকা ঘরে 
ঢুকিল, কেহই তাহাকে নিষেধ করিল না। সে ঘরে যশোদা ছিলেন, 
বলরামের মা রোহিনীও ছিলেন, তাহারা তাহাকে দেখিয়া অবাক 


হইয়| চাহিয়া রহিলেন। 
রাক্ষপী এক পা ছু পা করিয়া আসিয়। বিছানার পাশে বসিল ও 

হাসিতে হাসিতে যেন কতই আদরে ; খোকাটিকে কোলে তুলিয়া দুধ 
খাওয়াইতে লাগিল । যশোদাও কিছু বলিলেন না, রোহিনীও কিছু 
বলিলেন না, রাক্ষসীর মায়ায় তাহারা ভুলিয়া গিয়াছিলেন। 

কিন্তু খোকা যে মায়ায় ভোলে নাই। যিনি স্বয়ং বিষ্ণু, রাক্ষসীর 
মায়! তাহার কাছে খাটিবে কেন! রাক্ষসী হাসিতে হাসিতে খোকাকে 
দুধ খাইতে দিল, খোকা সেই দুধের সঙ্গে অভাগীর প্রাণ অবধি ঢুবিয়া 
লইল। তখন যে রাক্ষপী ট্যাচাইয়া ছিল, তেমন চীৎকার আর 
কেহ কোন দিন শুনে নাই। তাহারা সকলে ভয়ে কাপিতে কাপিতে 
তখনই উৰ্বশ্বাসে ছুটিয়| আসিয়া দেখিল কি ভীষণ ব্যাপার । বিকট 
রাক্ষসী মৃত্যু যন্ত্রণায় ছট্‌কট্‌ করিতেছে তিন গব্যুতি (৬ ক্রোশ ) 
পরিমিত স্থানের গাছপাল৷ তাহার দেহের চাপনে চূর্ণ হইয়া গিয়াছে। 
রাক্ষদীর এক একটা দাত যেন একেকটি লাঙ্গলের ফাল, নাকের ছিদ্র 
বেন পর্বতের গুহা, চোখ দুটা যেন দুটা কুয়া । সেই রাক্ষদীর বুকের 
উপর শুইয়| খোকা আনন্দে হাত পা ছু'ড়িতেছে। তখনই সকলে 
খোকাকে কোলে তুলিয়া লইল আর ক্রমাগত যাট্‌ যাট্‌ বলিতে 
বলিতে কত দেবতার নাম যে করিল তাহার অন্তই নাই। 

উহারা যদি জানিত যে সেই খোকাই রাক্ষসীটাকে মারিয়াছে, 
তবে ন জানি কত আশ্চর্য হইত। 

আর একদিন খোকাকে একটা গাড়ির নিচে, একটি ছোট্ট খাটে 
শোয়াইয়| রাখ! হইয়াছিল। বোধ হয় এই ভাবে তাহাকে প্রায়ই 
শোয়াইয়া রাখা হইত। সেদিন বাড়িতে কিসের উৎসব ছিল, 
সকলে তাহাতেই মন্ত, খোকার কথা আর কাহারও মনে নাই; 
খোকার কিন্তু এদিকে বড়ই ক্ষুধা হইয়াছে, তাহার দরুণ সে পা! 
ছু'ড়িয়া কাঁদিতে আরম্ভ করিয়াছে । পা ছু'ড়িতে ছু'ড়িতে একবার 
তাহার লাথি লাগিয়া, হাঁড়ি কলসীতে বোঝাই সেই প্রকাণ্ড গাড়ি- 
খানা উণ্টিয়৷ গেল। সে সব হাড়ি কলসী তখনই খান খান হইয়া 

ভাঙ্গিয়া গেল। আর শব্দও অবশ্য যেমন তেমন হইল না। তাহা 
শুনিয়া সকলে ছুটিয়া আসিয়া দেখিল যে খোকা চিৎ হইয়া শুইয়া পা 
ছড়িতেছে। তাহার পাশে গাড়িখানা উন্টান, আর হাড়ি কলসী চূর্ণ 
হইয়া তুমুল কাণ্ড উপস্থিত। এত বড় গাড়ি কি করিয়া উল্টাইল, 
একথা সকলেই তখন ব্যস্তভাবে জিজ্ঞাসা করিতে লাগিল । সেখানে 
আর কয়েকটি বালক ছিল, তাহার! খোকাকে দেখাইয়া বলিল যে, এই 
খোকা পা ছু'ড়িতে ছু'ড়িতে গাড়ি উন্টাইয়া ফেলিয়াছে। আমরা 
দেখিয়াছি। শুনিয়া সকলে হী করিয়া একবার খোকার দিকে একবার 
গাড়িখানার দিকে তাকাইতে লাগিল৷ 

খোকাটি একটু বড় হইলে তাহার ‘কৃষ্ণ নাম রাখা হইল। রোহিনীর 
খোকার নাম যে ‘বলরাম’ তাহাও এই সময়ে রাখা হয়। কি দুরন্ত 
দুটি খোকাই তাহার! ছিল । 

যখন কৃষ্ণ আর বলরাম একসঙ্গে হামাগুড়ি দিয়া বেড়াইতে 
শিখিলেন, তখন হইতে আর এক মুহূর্তের জন্যও কাহারও নিশ্চিন্ত 
থাকিবার যো রহিল না। ছাই আর গোবর দেখিলেই ছুটি খোকা! 
অমনি তাহা লইয়। গায় মাখাইবে, যশোদার সাধ্য কি যে তাহাদিগকে 
বারণ করেন। একটু চোখের আড়াল হুইলেই তাহারা গোয়াল ঘরে 
কিয়া ছোট ছোট বাছুরগুলির লেজ ধরিয়া টানাটানি আরম্ভ করিত। 
ইহাদের পিছু পিছু ছুটাছুটি করিয়| যশোদা নাকালের একশেষ হইতে 
লাগিলেন । শেষে একদিন তিনি আর কিছুতেই ইহাদিগকে সামলাইতে 
না পারিয়া রাগের ভরে বকিতে বকিতে লাঠি হাতে কৃষ্ণকে তাড়া 
করিলেন। তারপর তাহাকে ধরিয়া মোটা দড়ি দিয়! একটা উদৃখলের 
সঙ্গে বাঁধিয়া বলিলেন, “পালা দেখি এখন ৷” 

এই বলিয়া যশোদা নিশ্চিন্ত মনে ঘরের কাজে গিয়াছেন, আর কৃষ্ণৎ 
অমনি সেই উদৃখল টানিয়া উঠান পাড়ি দিতে আরম্ভ করিয়াছেন। 
উদ্‌খল টানিতে টানিতে তিনি ছুটি অৰ্জুন গাছের মধ্য দিয়| চলিয়| 


৬ 

গেলেন। কিন্তু গাছ ছুটি খুব কাছাকাছি থাকায় উদৃখলটি সেখান দিয়া 
গলিতে না পারিয়া আটকাইয়। গেল। তখন কৃষ্ণের টানাটানিতে 
সেই প্রকাণ্ড গাছ দুটি মহাশব্দে ভাঙ্গিয়া পড়ায় সকলে ভাবিল না 
জানি কি হইয়াছে। তাহার! নিতান্ত ব্যস্তভাবে ছুটিয়া আসিয়া দেখিল 
যে খোকা! ছুই গাছের মাঝখানে বসিয়া, তাহার ছোট ছোট দাত কটি 
বাহির করিয়া হাসিয়া অস্থির, তাহার পেটের সঙ্গে দড়ি দিয়া! উদৃখল 
বাধা । সেই হইতে কৃষ্ণের একটি নাম হইল “দামোদর ; কি না পেটে 
দড়ি (দাম-দড়ি, উদর-পেট )। যা হোক, সে প্রকাণ্ড গাছ 
ভাঙ্গা যে সেই খোকার কাজ এ কথ কেহ বুঝিতে পারিল না । বুড়ারা 
বলিল, “এখানে বড়ই উৎপাত আরম্ভ হইয়াছে দেখিতেছি; গাড়ি 
উপ্টাইয়া যায়, বিনা ঝড়ে গাছ ভাঙ্গিয়া পড়ে। এখানে আর থাকা 
উচিত নয়; চল আমর বৃন্দাবনে চলিয়া বাই। এই বলিয়া তখনই 
সকলে গোকুল ছাড়িয়া বৃন্দাবনে চলিয়া গেল ৷ 


ঞ্ৰ 

যে কত কালের কথা, তাহা! আমি জানি না। সেই অতি 
প্রাচীন কালে আমাদের দেশে উত্তানপাদ নামে এক রাজা 
ছিলেন। উত্তানপাদের ছুই রাণী ছিলেন, একটির নাম সুনীতি, আর 
একটির নাম সুরুচি। 

সুনীতি বড় লক্ষ্মী মেয়ে ছিলেন, কিন্তু সুরুচি ছিলেন ঠিক তাহার 
উল্টো । আর স্ত্রনীতিকে তিনি প্রাণ ভরিয়া হিংস| করিতেন। রাজা 
সেই সুরুচিকে এতই ভালবাসিতেন, যে উহার কথা ন৷ রাখিয়া থাকিতে 
পারিতেন ন| ৷ সুরুচি তাহার নিকট সুনীতির নামে কত মিথ্যা কথাই 
বলিতেন, তিনি ভাবিতেন, তাহার সকলই বুঝি সত্য । শেষে রাজা 
একদিন সুরুচির কথায় সুনীতিকে রাজপুরী হইতে বাহির করিয়৷ 
দিলেন। 

দুঃখিনী স্থনীতি তখন আর কি করেন? মুনিদের তপোবনে গিয়া 
আশ্রয় লওয়! ভিন্ন তাহার আর উপায় রহিল না । সেইখানে কয়েক- 
দিন পরেই তাহার একটি খোকা হইল, তাহার নাম হইল ঞ্রুব। তখন 
হইতে ঞ্রুবকে লইয়া তিনি মুনিদের আশ্রমেই থাকেন। খোকাটি ক্রমে 
বড় হইতে লাগিল। সে মুনিকুমারদের সঙ্গে খেলা করে, মুনিদের 
হোম তপস্তা দেখে আর তাহাদের মুখে ভগবানের নাম শুনে। 
এইরূপে শিশুকালেই তাহার প্রাণে ভগবানের প্রতি ভক্তি 
জন্মিল। 

এমন করিয়া দিন যায়। ক্রমে ঞ্রুবের বয়স চারি পাঁচ বৎসর 
হইয়াছে। ইহার মধ্যে সে একদিন শুনিল যে সে রাজার পুত্র, 

মহারাজ উত্তানপাদ তাহার পিতা। একথা শুনিবামাত্র পিতাকে 
দেখিবার জন্য তাহার প্রাণ ব্যাকুল হইল। সে ভাবিল, ‘আমি এখনই 
পিতাকে দেখিতে যাইব ৷’ 

রাজা উত্তানপাদ সিংহাসনে বসিয়া আছেন, সুরুচি তাহার নিকটেই 
দাড়াইয়া, সুরুচির পুত্র উত্তম রাজার কোলে। এমন সময় ধ্ৰুৱ 
সেখানে আসিয়া তাহার কোলে উঠিবার জন্য তাহার ছোট হাত 
বাড়াইয়া দিল। রাজার হয়ত তাহাকে কোলে লইতে খুবই ইচ্ছা 
হইয়াছিল, কিন্ত স্বরুচির সাক্ষাতে তিনি ছেলেটিকে আদর দেখাইতে 
সাহস পাইলেন না। তখন সুরুচি বিষম জকুটি করিয়া নিতান্ত 
কর্কশভাবে খ্রবকে বলিলেন, “ছেলের আম্পর্ধ দেখ । এত কষ্ট কেন 
করিতেছিস বাছ।? জানিস না কি যে তুই সুনীতির ছেলে? উনি 
তোর পিতা হইলে কি হয়? আমি ত তোর মা নই। রাজাসনে 
বসা তোর কপালে নাই, সে শুধু আমার ছেলেরই জন্য? রবের 
প্রাণে এই নিষ্টুর কথাগুলি বড়ই লাগিল। সে আর এক মুহ্র্তও 
সেখানে বিলম্ব না করিয়া, ঠোট দুখানি ফুলাইয়| মার নিকটে আসিয়া 
উপস্থিত হইল। মা তাহার কীদ কাদ মুখ আর ছল ছল চোখ দুটি 
দেখিবামাত্র তাহাকে কোলে লইর। তাহার মাথায় হাত বুলাইতে 
বুলাইতে জিজ্ঞাসা করিলেন, “কি হইয়াছে বাবা? কেহ কি তোমাকে 
কিছু বলিয়াছে ? 

ঞ্চব কহিল, “মা আমি বাবার কোলে উঠিতে গিয়াছিলাম, সৎমা 
বলিলেন, আমি তোমার ছেলে বলিয়া নাকি তাহার কোলে উঠিতে 
পাইব না; আমার নাকি কপালে নাই ॥ 

গ্রুব দীর্ঘ নিশ্বাস ফেলিতে ফেলিতে এই কথাগুলি বলিল ; তাহা 
শুনিয়া স্থনীতির যে কি কষ্ট হইল তাহা লিখিয়া বুঝাইবার সাধ্য নাই। 


তিনি কোনমতে চোখের জল থামাইয়া, ঞ্রবকে বলিলেন, 
“বাবা, সুরুচি সত্যই বলিয়াছে। তোমার কপাল মন্দ, তাই তুমি 

আমার মত অভাগিনীর পুত্র হইয়াছে। তোমার কপাল ভাল হইলে 
কেহ তোমাকে এমন কথ! বলিতে পারিত না। রাজার আসনে বসা, 
ভাল ভাল হাতি ঘোড়ায় চড়া, এসব যাহার পুণ্য আছে তাহার 
ভাগ্যেই জোটে। স্বুরুচির ছেলে উত্তম অন্য জন্মে অনেক পুণ্য 
করিয়াছিল, তাই এখন সে রাজার কোলে বসিতে পায়। তুমি কর 
নাই তাই তুমি তাহার কোলে বসিতে পাইলে না। স্ুরুচির কথায় 
যদি তোমার দুঃখ হইয়া থাকে, তবে যাহাতে তোমার পুণ্য হয় 
সেইরূপ কাজ কর, তাহা হইলেই তোমার কপাল ভাল হইয়া 
যাইবে ৷’ ৷ 

ধ্ৰুব কহিল, ‘ম| আমার মনে যে বড়ই লাগিয়াছে তোমার কথার 
ত আমার দুঃখ যাইতেছে ন| আমি এমন কাজ করিব যাহাতে 
সকলের চেয়ে যে ভাল তাহার চেয়েও ভাল স্থান পাইতে পারি। 
তোমার ছেলে যে আমি, আমার তেজ তুমি দেখ ৷ বাবার যাহা আছে 
সবই উত্তমের হউক, অন্যের দেওয়া আমি কিছু চাহি না। আমি 
নিজে এমন জায়গ| দেখিয়া লইব যে, বাবাও তাহা পান নাই ৷” 

এই বলিয়াই ধ্ৰু ঘর হইতে বাহির হইয়া গেল, তারপর 
একমনে পথ চলিতে চলিতে সে বনের ভিতরে এক স্থানে আসিয়া 
দেখিল যে, সেখানে সাতজন মুনি কুশাসনে বসিয়া আছেন। সে 
তাহাদিগকে প্রণাম করিয়া! বলিল, ‘আমি উত্তানপাদের পুত্র ধ্ৰুব 
আমার মার নাম সুনীতি । আমি মনে বড় কষ্ট পাইয়া আপনাদের 
নিকটে আসিয়াছি? মুনিগণ বলিলেন ‘বাছা, তুমি চারি পাচ 
বৎসরের বালক তোমার মনে আবার কি কষ্ট হইল? ধ্ৰু কহিল, 
‘আমার বিমাত| আমাকে কটু কথ! কহিয়াছিলেন, তাই আমার মনে 
কষ্ট হইয়াছে }}' 

রবের নিকট সকল কথা শুনিয়া মুনিরা আশ্চর্ধান্বিত হইয়া 
বলিলেন, “আচ্ছ! বাছা, এখন তুমি কি চাহ? আমরা তোমার কি 

সাহায্য করিতে পারি?’ ধ্ৰু কহিল, “আমি সেই স্থান পাইতে 
চাহি, যাহা অন্য কেহ পায় নাই। সেই স্থান কি করিয়া পাইব 
আপনারা তাহা আমাকে বলিয়| দিন ৷’. মুনিগণ বলিলেন, ‘যিনি 
সকলের বড়, যাহা কিছু সকলই তাহার, তুমি সেই হরিকে ডাক, 
তাহা হইলেই তুমি সে স্থান পাইবে ৷’ 
তাহা ত আমি জানি না, তাহা! আমাকে বলিয়া দিন।” মুনিরা 
বলিলেন, “আর কিছুরই কথা৷ ভাবিবে না, কেবল ভাহারই কথা 
ভাবিবে, আর শুধু বলিবে, “তুমি সকলের, তোমাকে কেহ জানিতে 
পারে না, তুমি সকলই জান, তোমাকে নমস্কার" ইহাতেই তিনি 
তুষ্ট হইবেন। তোমার পিতামহ মনু এইরূপেই তাহাকে তুষ্ট 
করিয়াছিলেন ৷’ 

তখন ধ্ৰুব যেই মুনিদিগকে প্রণাম করিয়া মনের আনন্দে সেখান 
হইতে যমুনার তীরে মধুবন নামক বনে গিয়| উপস্থিত হইল। সেখানে 
গিয়া সে দিনরাত একমনে এমনি ব্যাকুল ভাবে হরিনাম করিতে 
লাগিল যে, আর কেহ কখনও তেমন করিয়। তাহাকে ডাকিতে পারে 
নাই! সেই আশ্চর্য তপস্ত| দেখিয়া দেবতার। ভয় পাইলেন, পুথিবী 
কীপিল, সাগর উছলিয়া উঠিল। 

ইন্দ্র ভাবিলেন, না জানি এই বালক এমন তপস্তা করিয়া কি 
বিপদ ঘটাইবে। তখন তিনি আর কতগুলি দেবতার সহিত মিলিয়া 
খ্রুবের তপস্ত| ভাঙ্গিবার আয়োজন করিলেন। দেবতা স্থুনীতির বেশে, 
হায় বাছা” বলিয়| কাদিতে কীদিতে গিয়া ধ্ৰুৱকে বলিল, “বাবা, কত 
আশা! করিয়া তোমাকে পাইয়াছি। ছুঃখিনীর ধন, আমার যে 
বাছা আর কেহ নাই, আমাকে এমন করিয়া ফেলিয়া আসিতে হয়? 
তুমি যদি তপস্ত। না ছাড়, তবে আমি তোমার সন্মুখে মৰিয়া 
যাইব ।’ 

কিন্তু গ্ুবের মন তখন হরির ধ্যানেই মজিয়াছিল সে সকল কপট 
কারা শুনিয়া শুনিল না । তখন সেই দুষ্ট দেবত| “বাবা গো ৷ কি 
ভয়ানক রাক্ষস আসিয়াছে! পালাও পালাও” বলিতে বলিতে সেখান 
হইতে চলিয়া গেল । 

অমনি কোথা হইতে ভীষণ রাক্ষসগণ দলে দলে মার, মার, কাট 
কাট শব্দে ্ৰুুকে খাইতে আসিল। সঙ্গে সঙ্গে শত শত শিয়াল 
ডাকিয়া উঠিল। রাক্ষসেরাও তাহাদের সিংহের মত, উটের মত, 
কুমীরের মত মুখ দিয়া আগুন ফুঁকিতে ফুকিতে কতই গর্জন করিল, 
শেল, শূল, মুদগর কতই ঘুরাইল, আর দাত খিঁচাইল! ক্রব তাহা 
টেরও পাইল না। 

এইরূপে যখন গ্রুবের তপস্তা ভাঙ্গিবার সকল চেষ্টাই বিফল হইল, 
তখন দেবতার! ভয়ে কাপিতে কীপিতে শ্রীহরির নিকটে আসিয়া 
বলিলেন, “হে প্রভু, আমাদিগকে রক্ষা করুন। উত্তানপাদের পুত্র 


আমি তোমার তপস্তায তুষ্ট হইয়া বর দিতে আসিয়াছি; তুমি কি 
চাহ ? তখন ধ্রুব চক্ষু মেলিয়া সেই সকল দেবতার শ্রেষ্ঠ দেবতাকে 


সম্মুখে দেখিয়া যার পরনাই আনন্দিত হইল, ভয়ও পাইল। সে 
ৰ লিল ‘আমি ত জানি না, কি করিয়া 


1পনার স্তৰ করিতে হয়; আমাকে তাহা শিখাইয়। দিন ৷ বলিতে 

আমাকে ধমকাইয়া বলিয়াছেন, তাহার পুত্র নহি বলিয়া আমি 
রাজাসনে বসিতে পাইব না। হে প্রভু আমি আপনার নিকট এমন 
স্থান চাই যে তাহ! সংসারের সকল স্থানের চেয়ে ভাল৷? গ্রীহরি 
বলিলেন, “করব, তুমি তাহাই পাইবে। চন্দ্ৰ, সূর্য, রবি বৃহস্পতি, 
সকলের উপর তোমার স্থান হইল ৷’ 

তোমার মাতাও তার! হইয়। তোমার নিকটে থাকিবেন। সেই 
অবধি শ্রীহরির বরে ধ্ৰুব আকাশে ক্রবতার! হইয়া সংসারচক্র 
ঘুরাইতেছে এইরূপ আমাদের পুরাণে লেখ] ৷ 


স্যমন্তক মণি 


৯৮ কা তিতা ৷ ২৬ ২৮ সাত 


1757 প্ৰসেন ৷ প্রসেনের ভ্রাতার 
নাম ছিল সত্রাজিং। স্থৰ্যের সহিত সত্রাজিতের বিশেষ 
বন্ধুত্ব ছিল। 

একদিন সত্রাজিৎ তোয়কুল নামক নদীতে নামির। সুর্যের উপাসন| 
করিতেছেন, এমন সময় স্থর্য স্নেহৰশতঃ নিজেই তাহার নিকট আসিয়া 
উপস্থিত হইলেন । সত্রাজিৎ সূর্যের সেই আশ্চর্য উজ্জল যুতি দেখিয়া 
বিস্ময়ের সহিত তাহাকে বলিলেন, ভিগবন্ঃ আকাশে আপনাকে যেমন 
উজ্জ্রল দেখি, এখনও তেমনি উজ্জল দেখিতেছি। আপনি যে স্নেহ 
করিয়া আমার নিকট আসিলেন, তাহার দরুণ ত আপনার রূপ্‌ কিছু- 


মাত্র কোমল হয় নাই ৷) 
সুর্য তখন একটু হাসিয়া নিজের কণ্ঠ হইতে একটি মণি খুলিয়া 


রাখিয়া দিলেন। তখন দেখা গেল যে তাহার মূর্তি অতি সুন্দর এবং 
লিগ্ধ। 

সেই যে মণি, উহারই তেজে সূর্যকে এত উজ্জল দেখা গিয়াছিল। 
সে মণির নাম স্তামন্তক | উহার এতই গুণ যে, যাহার গৃহে উহ থাকে 
তাহার কোন অসুখ ব| অকল্যাণ হয় না। যে দেশে উহা! থাকে, তথা 
হইতে দুৰ্ভিক্ষ, অনাৰৃষ্টি প্রভৃতি সকল উৎপাত দূর হইয়া যার । 

সেই মণিটি সত্রাজিতের বড়ই ভাল লাগিল, স্থতরাং সুর্য যাইবার 
সময় তিনি তাহাকে বিনীতভাবে বলিলেন যে, হে প্রভো! আপনি 
ত আমাকে কতই স্নেহ করেন, দয়া করিয়া এই মণিটি আমাকে 


দিয়া যান ৷’ 

সে কথার সূর্য তখনই তাহাকে মণিটি দিয়া গেলেন। 

সেই মণি লইয়া সত্রাজিং যখনই নিজের নগরে ফিরিলেন, তখন 
নগরে সমস্ত লোক নিতান্ত ব্যন্তভাবে “এ সুর্য যাইতেছেন! “এ সূর্য 
যাইতেছেন।” বলিয়া তাহার পিছু পিছু ছুটিল। সে আশ্চর্য মণি 
যে দেখে সেই হতবাক হইয়া যায়। তাহার গুণের কথা যে শোনে, 
সেই ছুটিয়| তাহ! দেখিতে আসে ৷ 

সেই মণি পাইবার জন্য কৃষ্ণের খুব ইচ্ছা হইয়াছিল, সত্রার্জিৎ 
তাহাকে দেন নাই। কৃষ্ণ ইচ্ছা করিলে উহা সত্রাজিতের নিকট হইতে 
কাড়িয়। লইতে পারিতেন, কিন্ত তাহার মতন মহৎ লোকে এমন কাজ 
কেন করিবেন? 

সত্রাজিৎ সেই মণি তাহার ভাই প্রসেনকে দেন। প্রসেন প্রায়ই 
উহা পরিয়া চলাফেরা করিতেন । একদিন সেই মণি গলায় পরিয়! 
তিনি বনের ভিতর শিকার করিতে গিয়াছেন, এমন সময় ভয়ঙ্কর এক 
সিংহ আসিয়৷ তাহাকে আক্রমণ করিল। সে ভীষণ সিংহের হাত 
হইতে আর তিনি রক্ষা পাইলেন না । 

কিন্ত, কি আশ্চর্য ! সিংহ যে প্রসেনকে হত্য| করিল, সে তাহাকে 
খাইবার জন্য নহে, তাহার মণিটি পাইবার জন্য । সে তাহাকে মারিয়া 
মণিটি লইয়া চলিয়া গেল, তাহার দেহের দিকে ফিরিয়াও 
তাকাইল না। 

যে বস্তুর প্রতি এক জন্তর লোভ হয়, অন্য জন্তরও তাহার প্রতি 
লোভ হইতে পারে! সিংহ সেই মণি লইয়া বেশি দূর যাইতে ন! 
যাইতেই পর্বতের গুহার ভিতর হইতে এক বিশাল ভালুক আসিয়া 
তাহার ঘাড় ভাঙ্গিয়| মণিটি কাড়িয়| নিল। 

প্রসেন যখন আর ঘরে ফিরিলেন না, তখন তাহার আত্মীয়েরা মনে 
করিল যে নিশ্চয়ই কৃষ্ণ সেই মণির লোভে তাহাকে বধ করিয়াছেন, 
নহিলে এমন কাজ আর কে করিবে? পূর্ব হইতেই কৃষ্ণের ও মণির 

প্রতি লোভ ছিল, তাহারই এই কাজ! 

বাস্তবিক এ বিষয়ে কৃষ্ণের কোন অপরাধই ছিল না, কাজেই এই 
মিথ্যা অপবাদের কথা শুনিয়া, তিনি অতিশয় দুঃখিত হইলেন। আর 
প্রতিজ্ঞা করিলেন যে যেমন করিয়াই হউক, এই মণি আনিয়া দিতে 
হইবে । 


গ্রসেনের দেহ খু'জিয়| বাহির করিতে তাহাদের অধিক বিলম্ব হইল 
না। প্রসেনের ঘোড়াটিও সেইখানে মরিয়া পড়িয়াছিল। ছুটি 
দেহের চারিধারে সিংহের পায়ের দাগ, সিংহের নখ-দাতে দেহ দুটি 
ক্ষত বিক্ষত ! 

সেই সিংহের পদচিহ ধরিয়া কিছু দূর গেলেই দেখা গেল যে উহার 
দেহও ক্ষতবিক্ষত হইয়া পড়িয়া আছে। তাহাকে যে ভালুকে মারিয়া 
পীয়ের চিহ্ন দেখিয়া আর, সে বিষয়ে কোন সন্দেহ রহিল না। এখন 
এই ভাল্ুককে খুজিয়া বাহির করিতে পারিলেই হয়। তাঁহার অতি 
সাবধানে সেই ভালুকের পায়ের দাগ দেখিয়া চলিতে লাগিলেন। সে 
দাগ ক্রমে একটা গুহার সম্মুখে আসিয়| উপস্থিত হইয়াছে। সুতরাং 
বুঝা গেল, সেই গুহার ভিতরেই ভালুকের বাড়ি ৷ 

এই কথার আরো প্রমাণ তখনই পাওয়া গেল। গুহার ভিতর 
হইতে একটি স্ত্রীলোকের গলার শব্দ আসিতেছে, একটি ছেলেরও কানা 
শুনা যাইতেছে । স্্রীলোকটি ছেলেটিকে বলিতেছে, কীদিও না বাছা! 
সিংহ প্রসেনকে মারিয়াছিল, তোমার পিতা সেই সিংহকে মারিয়া 
স্যমন্তক মণি আনিয়াছেন। এখন সেই মণি লইয়া তুমি খেলা করিবে, 
আর কীাদিয়ো ন| ৷” 

কাজেই আর কিছু বুঝিতে বাকি রহিল ন| তখন কৃষ্ণ বলরাম 
আর সঙ্গের লোকদিগকে গুহার দরজায় রাখিয়া যেই একা ভিতরে 
প্রবেশ করিয়াছেন, অমনি পর্বত প্রমাণ এক বিশাল, বিকট ভালুক 
ভীষণ গর্জনে পাহাড় কীপাইয়া তাহাকে আক্রমণ করিল। তখন যে 
তাহাদের কি ঘোরতর যুদ্ধ হইয়াছিল, তাহা আর বলিয়া শেষ করা 
যায় না। একদিন, দুদিন করিয়া সপ্তাহের পর সপ্তাহ চলিয়া গেল, 
তবু সে যুদ্ধের বিরাম নাই। 

এদিকে কৃষ্ণের বিলম্ব দেখিয়| আর ভালুকের ভয়ঙ্কর গর্জন শুনিয়া, 
বলরাম আর সঙ্গের লোকেরা দ্বারকায় আসিয়া সকলকে বলিয়াছেন 
যে কৃষ্ণ আর নাই, তাহাকে ভালুকে খাইয়াছে। 

একুশ দিনের পর সেই যুদ্ধ শেষ হইল। একুশ দিন যুদ্ধ করিয়া 
ভালুক বুঝিতে পারিল যে কৃষ্ণের নিকট হার মান! ভিন্ন আর উপায় 
নাই। তখন সে অশেষ অনুনয়ের সহিত তাহার নিকট ক্ষমা প্রার্থনা 
করিল। তারপর সে যেই জানিল যে তিনি এই মণির জন্য 
আসিয়াছেন, অমনি মণি ত তাহাকে দিলই, সঙ্গে সঙ্গে নিজের 
কন্ঠাটিও দান করিল । 

কৃষ্ণ সেই মণি আর কন্যা লইয়া মনের সুখে দ্বারকায় চলিয়া 
আসিলেন। দ্বারকার লোকেরা তাহাকে দেখিয়া কি বলিল, তাহা 
আমি জানি না, তবে সত্রাজিং যে মণি পাইয়া খুবই খুশি হইয়া 
ছিলেন, একথা নিশ্চয় বলিতে পারি ৷ 

সেই ভান্গুকটি যে সে ভাল্লক ছিল না। মে সেই জাম্ববান, 
রামায়ণে যাহার কথা পড়িয়| সন্তুষ্ট হইয়াছ। আর তাহার মেয়েটির 
নাম ছিল জান্ববতী। সেও কি ভালুক ছিল? 


সাপ রাজপুত্র 


০০৮৮" ক 
২৮৮৯? কক কিটিপ শা পিপিপি লি ২৬৬ + বিত 


ক রাজা ছিলেন, তাহার নাম ছিল শূরসেন! রাজার পুত্র 

| না থাকায় তাহার মনে বড়ই দুঃখ ছিল। সেই দুঃখ দূর 
করিবার জন্য তিনি অনেক দান-ধ্যান, অনেক যাগযজ্ঞ করিলেন। 
তাহার ফলে শেষে তাহার একটি পুত্র হইল বটে কিন্তু সে সাধারণ 
লোকের ছেলেপিলের মতন নহে। সে একটি ভীষণ সৰ্প | যদিও 
মানুষের মত কথা কয়! 

রাঁজা মনের দুঃখে বলিলেন, হায়-হায় ! এই সর্প লইয়া আমি 
কি করিব? ইহার চেয়ে যে পুত্র না হওয়া আমার অনেক ভাল ছিল ৷" 
কিন্তু সাপ সে কথা৷ ভাবিলই না, সে রাজাকে বলিল, ‘বাবা, আমার 
ঢুড়াকরণ, উপনয়ন করাইলে না? আমার হাতে খড়ি দিলে না? 
তাহ! হইলে যে আমি মূৰ্খ থাকিয়া যাইব ॥ 

রাজা আর কি করেন ?, তিনি ব্ৰাহ্মণ ডাকিয়া সব করাইলেন। 
সেই সাপ তখন দেখিতে দেখিতে সকল শাস্ত্ৰ শেষ করিয়া মস্ত বড় 
পণ্ডিত হইয়া উঠিল। তারপর একদিন সে রাজাকে বলিল, “বাবা, 
আমার বিবাহ দিলে না? তাহা হইলে যে লোকে আমাকে ছেলে- 
মানুষ ভাবিবে আমার কথা গ্রাহ৷ করিবে না। আর তোমারও বংশ 
লোপ পাইয়া! যাইবে, তাহার দরুণ শেষে তোমাকে নরকে যাইতে 
হইবে ৷ 

রাজার মাথায় আকাশ ভাঙ্গিয়া পড়িল। তিনি বলিলেন, “বাছা, 
তুমি যদি মানুষ হইতে তবে ত কোন মুম্বিল ছিল না, কিন্তু তুমি যে 
সাপ, তোমাকে দেখিলে পালোয়ানেরাও ছুটিয়া পলায়। তোমাকে 

কে তাহার মেয়ে দিতে চাহিবে বল?’ 

সাপ বলিল, “নাই বা চাহিল। রাজাদের ত জোর করিয়! মেয়ে 
ধরিয়া আনিয়াও বিবাহ হইতে পারে, তাই কেন কর না? আমার 
যদি বিবাহ ন! হয়, তবে আমি নিশ্চয় গঙ্গায় ডুবিয়া মরিব ৷’ 

এ কথায় রাজামহাশয় ত বড়ই সঙ্কটে পড়িলেন। 

শেষে অনেক ভাবিয়া চিন্তিয়| তিনি তাহার অমাত্যদিগকে 
বলিলেন, “আমার পুত্র এখন বড় হইয়াছে, আর খুব উপযুক্ত বটে! 
তোমর। তাহার বিবাহের চেষ্ট। দেখ ৷’ 

রাজার যে একটি ছেলে আছে, অমাত্যরা! সকলেই তাহা জানে, 
কিন্তু সেটি যে একটি সাপ, মে কথা তাহাদের কেহই জানে না। সে 
কথাটি রাজামহাশয় গোপন রাখিয়াছেন। কাজেই রাজার কথ| 
শুনিয়া তাহার! খুব উৎসাহের সহিত বলিল, “মহারাজ! আপনার 
যখন ছেলে, তখন আর চেষ্টার বিশেষ দরকার কি? দেশ বিদেশে 
আপনার নাম; আপনি যাহার নিকট চাহিবেন, সেই মেয়ে দিবে ৷’ 

রাজার একটি খুব পুরাতন বিশ্বাসী কর্মচারী ছিল, কিন্ত সে 
রাজার কথার ভাবে বুঝিয়া লইল যে হইার মধ্যে কিছু চেষ্টার দরকার 
আছে। সে বলিল, “মহারাজ। আপনার মনের কথা আমি 
বুঝিয়াছি। আপনার অনুমতি হইলে, আমি কন্যার চেষ্টায় যাইতে 
পারি। পূর্বদেশে বিজয় নামে এক রাজা আছেন, তাহার রাজ্য ধন 
লোকজন হাতি ঘোড়ার সীমা নাই। তাহার আটটি মহাবল পুত্ৰ 
আর ভোগবতী নামে সাক্ষাৎ লক্ষ্মীর মত একটি কন্যা আছেন। সেই 
কন্যাই আপনার বউ হইবার উপযুক্ত |’ 

সে কথায় রাজ৷ ভারি খুশি হইয়া তখনই বিস্তর টাকাকড়ি ও 
লোকজন সঙ্গে দির! কর্মচারীটিকে পূর্বদেশে রওয়ানা করিয়া! দিলেন। 
কর্মচারী রাজ। বিজয়ের সভায় উপস্থিত হইয়া শূরসেনের পুত্রের জন্য 
তাহার কন্যা ভোগবতীকে প্রার্থনা করিল। সেই সাপকে সে জন্মে 


সাপ রাজপুত্র উপেন্দ্রকিশোর বায়। 

সাপ রাজপুত্র ১০৭ 
চক্ষে দেখে নাই, জানেও না যে সেটা সাপ। সে তাহাকে মাহ 
ভাবিয়া আন্দাজি তাহার কত প্রশংসাই যে করিল, তাহা আর বলিবার 
নয়। তাহার একটি কথাও সত্য নহে, কিন্তু রাজা বিজয় তাহার 


কাজেই তেমনি করিয়া কিছুদিনের মধ্যেই ভোগবতীর বিবাহ হইয়া 
গেল | কেহই জানিল ন| যে সে বিবাহ একটা সাপের সঙ্গে হইয়াছে; 
ভোগবতীও তাহা জানিল না । 

সে শ্বশুর বাড়ি গেলে পর প্রথমে কেহই তাহাকে সেই সাপের 
কথা জানাইতে সাহস পায় নাই। কিন্তু শেষে যখন সে সকল কথা 
জানিল, আর সাপকে দেখিল, তখন সেই সাপকেই তাহার যারপরনাই 
ভাল লাগিল । সে দিনরাত পরম যন্তলে তাহার সেবা করে, অতি 
মিষ্টভাবে তাহার সঙ্গে কথাবার্ত। কহে, আর গান গাহিয়া, বাজনা 
বাজাইয়া, খেলা করিয়া বিধিমতে তাহাকে খুশি রাখে। 

তখন একদিন সাপ তাহাকে বলিল, ‘ভোগবতী আমি তোমার 
উপর বড়ই সন্তুষ্ট হইয়াছি; পূর্বের কথা এখন আমার মনে হইতেছে। 
আমি অনন্তের পু মহাবল নাগ? সহাদেবের হাতে আমি থাকিতাম। 
তখনও তুমি আমার স্ৰী ছিলে । একদিন শিব আমার উপর চটিয়! 
আমাকে এই শাপ দেন যে, তোমাকে মানুষের ঘরে সাপ হইয়া 
তখন তুমি আর আমি দু'জনে মিলিয়া শিবকে 


গৌতমী নদীতে গিয়া আমার পুজা করিবে, তখন তোমাদের শাপ 
কাটিয়া যাইবে ৷৷ এখন তুমি আমাকে গৌতমী নদীতে লইয়া চল । 


৭ 


১০৮ পৌরাণিক কাহিনী 


ভোগবতী তখনই তাহাকে লইয়। গৌতমীতে যাত্রা করিল, আর 
সেখানে গিয়| শিবের পুজা করিতেই সেই সাপের আবার দেবতার 
মত সুন্দর চেহারা! হইল। 

তখন সে শৃরসেনের নিকট গিয়া বলিল, বাবা, এখন আমার 
পৃথিবীর প্রয়োজন শেষ হইয়াছে; অনুমতি কর, আমি শিবের 
নিকট যাই ৷’ 

শূরসেন বলিলেন, ‘বাব! তুমি হইলে যুবরাজ; কিছুদিন এখানে 
থাকিয়া রাজ্য ভোগ কর, তোমার ছেলেপিলে হউক, আমরা দেখিয়া 
চক্ষু জুড়াই। তারপর আমার মৃত্যু হইলে শেষে শিবের নিকট 
যাইও!” 

সে কথায় সন্মত হইয়া মহাবল সুখে রাজ্যভোগ করিতে 
লাগিল। 


প্রথম কৰি ও প্রথম কাব্য 

008 বাল্মীকি মুনির তপোবন ছিল। ছু'ধারে 
গভীর বন; তাহার মাঝখান দিয়! সুন্দর ছোট নদীটি কুলকুল 
করিয়া বহিতেছে। তাহার জল এতই পরিষ্ষার যে তলার বালি 
অবধি স্পষ্ট দেখিতে পাওয়া যায়। একটুও কাদা নাই, একগাছিও 
শ্যাওলা নাই। কীচের মত টলমল করিতেছে। বাল্মীকি নদীর 
ধারে বেড়াইতে আসিলেন, আর সেহ নিৰ্মল জল দেখিয়া তাহার মনে 
বড়ই সুখ হইল । সঙ্গে তাহার শিষ্য ভরদ্বাজ ছিলেন, তাহাকে তিনি 
বলিলেন, ‘দেখ ভরদ্বাজ, নদীর জল কি নির্মল, যেন সাধু লোকের 
মন। আমার বন্ধল দাও, আমি এইখানে স্নান করিব।' 

সেইখানে ছুটি বক নদীর ধারে খেলা করিতেছিল। এমন সুন্দর 
দুটি পাখি, এবং তাহাদের এমন মিষ্ট ডাক, আর তাহারা মনের 
আনন্দে এমনি চমৎকার খেলা করিতেছিল যে, দেখিয়া মুনি আর 
চোখ ফিরাইতে পারিলেন না। পাখি ছুটির উপরে মুনির কেমন 
স্নেহ জন্মিয়| গেল, তিনি স্নানের কথা ভুলিয়া কেবলই তাহাদের 


খেলা দেখিতে লাগিলেন ৷ 
এমন সময় কোথা হইতে এক দুষ্ট ব্যাধ আসিয়া পাখি দুটির পানে 


তীর ছু'ড়িয়া মারিল। এমন সুখে পাখি দুটি খেলা করিতেছিল, 
তাহাদের কোন দোষ ছিল না, কোন বিপদের কথা তাহারা জানিত 
না। এমন নিরীহ জীবকে বধ করে এমন নিষ্ঠুর লোক হয়? তীর 
খাইয়া পুরুষ পাখিটি যাতনায় ছটফট করিতে লাগিল, মেয়েটি শোকে 


আর ভয়ে কীদিয়া আকুল হইল। 


১১০ পৌরাণিক কাহিনী 


মুনি আর এ দুঃখ সহিতে না পারিয়| ব্যাধকে বলিলেন_-ওরে 
ব্যাধ, এমন সুখে পাখিটি খেল! করিতেছিল, তাহাকে তুই বধ 
কৰিলি? তোর কখনই ভাল হইবে না |’ 

দয়ালু মুনির মনের দুঃখ তাহার চোখের জলের সঙ্গে সঙ্গে এই 
কথাগুলির ভিতর দিয়া ফুটিয়| বাহির হইল ৷ 

সেই কথায় আপনা হইতেই ছন্দ আসিয়া তাহা কবিতা হইয়া 
গেল। সেই কবিতাই সকলের প্রথম কবিতা, তাহার পূর্বে কেহ 
কবিতা রচনা করে নাই। 

মুনি আশ্চর্য হইয়া বলিলেন, ‘এ কি চমৎকার কথ! আমি 
বলিলাম! আমি কিছুই জানি না, তবু ইহাতে বীণার ছান্দর মত 
কেমন সুন্দর ছন্দ হইল। ইহার চারিভাগে সমান সমান অক্ষর 
হইল! আমি বলি ইহার নাম ‘শ্লোক’ হউক, কেন না আমার 
শোকের সময় ইহা! মুখ দিয়া বাহির হইয়াছে” 

ভরদ্বাজও বলিলেন, “গুরুদেব! কি সুন্দর কথা, এমন কথা ত 
আর কেহ কখনো বলে নাই। ইহার নাম শ্লোকই হউক ৷) 

তারপর মুনি স্নান করিয়া ঘরে আসিয়া সেই সুন্দর ছন্দের কথ 
ভাবিতেছেন, এমন সময় ব্রন্মা আসিয়া সেখানে উপস্থিত হইলেন। 
পাখি ছুটির দুঃখে কাতর হইয়। মুনি আর ব্রহ্মাকে অন্য কথ| বলিবার 
অবসর পাইলেন না, তাহাকে সেই দুষ্ট ব্যাধের কথা বলিয়া সেই 
কবিতাটি গাহিয়। শুনাইলেন। 

তাহা শুনিয়া ব্ৰহ্মা বলিলেন, ‘বাল্মীকি, তোমার এ কবিতার নাম 
শ্লোকই হউক। এইরূপ শ্লোক লিখিয়া তুমি রামের বৃত্তান্ত রচনা 
কর। সে বড় সুন্দর কাহিনী, তাহা যে পড়িবে তাহারই মঙ্গল 
হইবে। 'তুমি যাহা লিখিবে তাহার একটি কথাও মিথ্যা হইবে না। 
যতদিন পৃথিবীতে পর্বত আর নদী সকল থাকিবে, ততদিন লোকে 
তোমার রামায়ণের আদর করিবে; আর যতদিন রামায়ণের আদর 


প্রথম কবি ও প্রথম কাব্য ১১১ 
থাকিবে তুমি স্বৰ্গে গিয়া ততদিন আমার লোকে থাকিতে 
পাইবে ৷’ 

এই বলিয়া ব্ৰহ্মা চলিয়া গেলেন, আর তাহার কথাগুলি মনে 
করিয়া বাল্মীকি বলিলেন, ‘এইরূপ মিষ্ট শ্লোক দিয়া আমি রামায়ণ 
রচনা করিব ৷’ 

তারপর সেই ধাৰ্মিক মুনি কুশাসনে বসিয়া যোড় হাতে ভগবানকে 
স্মরণ-পুর্বক রামায়ণ লিখিতে আরম্ভ করিলেন। ক্রমে রামায়ণ 
শেষ হইল। তখন মুনি ভাঁবিলেন, “কাব্য তো শেষ হইল, এখন 
ইহা গাহিবে কে?” 

ঠিক সেই সময়ে ‘কুশ!’ ‘লব’ দুই ভাই আসিয়া তাহাকে প্রণাম 
করিলেন। ছুটি ভাই রামেরই পুত্র, মুনির বেশে সেই আশ্রমে 
থাকিয়া লেখাপড়া শিখেন। দেবতার মত সুন্দর ; গন্ধর্বের মতন 
মিষ্ট গান গাহেন। 

মুনি বলিলেন, ‘এই আমার রামায়ণের উপযুক্ত গায়ক ।' 

সেই ছুটি ভাইকে পরম যত্রের সহিত মুনি রামায়ণ শিক্ষা দিলেন। 
তারপর একদিন সকল মুনিদিগকে সভায় ডাকিয়া সেই রামায়ণের 
গান তাহাদিগকে শোনান হইল ৷ মুনিরা সকলে মোহিত হইয়া সে 
গান শুনিলেন, তাহাদের চোখ দিয়া দরদর ধারে জল পড়িতে 
লাগিল, আর মুখ দিয়া ক্রমাগত কেবল ‘আহ| ৮ “আহা । এই 
শব্দ বাহির হইতে লাগিল। শেষে তাহারা আর স্থির থাকিতে 
পারিলেন না। একজন মুনি তাহার নিকটে যাহা কিছু ছিল সকলই 
কুলীলবকে দিয়া দিলেন। অন্যেরা কেহ বন্ধল, কেহ হরিণের ছাল, 
কেহ কমণ্ডলু, কেহ কুড়াল, কেহ কৌগীন দিলেন। একজন মুনি 
কাঠ আনিতে চলিয়াছিলেন, সেই কাঠ বাঁধিবার দড়িগাছি ভিন্ন 
তাহার নিকটে আর কিছুই ছিল না; তিনি সেই দড়িগাঁছিই কুণী- 
লবকে দিয়া বারবার আশীৰ্বাদ করিলেন। 


শব্দবেধী 

(তকে না দেখিয়া, কেবলমাত্র তাহার শব্দ শুনিয়াই যে 
বেধী ৷’ 

রাজ| দশরথ এইরূপ শব্দবেধী ছিলেন। যুব| বয়সে অনেক 
সময় তিনি রাত্রিতে বনে গিয়া এইরূপে কত হাতি, মহিষ, হরিণ 
শীকার করিতেন। বর্ষার রাত্রে তীর ধনুক লইয়া চুপি চুপি সরযুর 
ধারে বসিয়া থাকিতে তাহার বড়ই ভাল লাগিত। নদীর ঘাটে 
নানারূপ জন্তু জল খাইতে আসিত; সেই জলপানের শব্দ একটিবার 
দশরথের কানে গেলে আর সে জন্তকে ঘরে ফিরিতে হইত না । 

একবার এইরূপ বর্ষার রাত্রিতে দশরথ সরযুর ধারে তীর ধনুক 
লইরা বসিয়া আছেন। মনে তার কোন চিন্তা নাই, খালি কান 
পাতিয়া রহিয়াছেন, কখন কোন জানোয়ারের শব্দ শোনা যাইবে । 
প্রায় সমস্ত রাত্রি এইভাবে কাটিয়া গিয়াছে, ভোর হইতে আর 
বেশি বাকি নাই। এমন সময় নদীর ঘাট হইতে "গুড়-গুড়-গুড়-গুড়? 
করিয়া একটা আওয়াজ আসিল! 

দশরথ চমকিয়া ভাবিলেন, ‘এ হাতি / আর সেই মুহূর্তেই সেই 
শব্দের দিকে একটি ভয়ঙ্কর বাণ শন শন শবে ছুটিয়া চলিল। 

দশরথ জানেন না যে সে বাণে কি সর্বনাশ হইবে । সে শব্দত 
হাতির শব্দ নয়, ধাধির পুত্র ভোরের বেলায় কলসী হাতে ঘাট হইতে 
জল নিতে আসিয়াছেন, সেই কলসীতে জল পোরার এ শব্দ। 

অন্ধ পিতা-মাতা বিছ্বানায় পড়িয়া কষ্ট পাইতেছেন ; তাহারা একে 


শববেধী ১১৩ 
যারপর নাই বুড়া, তাহাতে আবার নিতান্ত দুর্বল, চলিবার শক্তি 
নাই। পিপাসায় তাহাদের প্রাণ ওষ্ঠাগত, তাই ছেলেটি ছুটিয়া জল 
নিতে আসিয়াছেন, এমন সময় কোথা হইতে নিদারুণ বাণ আসিয়া 
তাহার বুকে বি'ধিল। রক্তে দেহ ভাসিয়া গেল, কলসী হাত হইতে 
পড়িয়া গেল। 

ববিপুত্র ধূলায় পড়িয়া ছটফট করিতে করিতে বলিলেন আহা! 
আমি ত কাহারও কোন অনিষ্ট করি না। বনে থাকি ফলমূল খাই 
আর বুদ্ধ অন্ধ পিতামাতার সেবা করি! ওগো! আমি তোমার 
নিকট কি অপরাধ করিয়াছিলাম যে এমন নিষ্ঠুর সাজ! আমাকে 
দিলে? হায় হায়! আমার পিতামাতাকে দেখিবার যে আর কেহই 
নাই। আমি মরিলে যে আর তাহার! কিছুতেই বীচিবেন না !' 

খবিপুত্রের কথা শুনিয়া দশরথের হাত হইতে ধনুর্বাণ পড়িয়। 
গেল । তিনি দুঃখে অস্থির হইয়া পাগলের মত ছুটিয়া আসিয়া 
'দেখিলেন যে সর্বনাশ হইয়া গিয়াছে! 

তখন খধিপুত্র অতি কষ্টে তাহাকে বলিলেন, মহারাজ ! আমার 
কি অপরাধ ছিল? এই এক বাণে আমারও প্ৰাণ গেল, আমার 
পিতামাতারও প্রাণ গেল। আহা ! মা আর বাবা পিপাসায় কাতর 
হইয়া পথ চাহিয়া আছেন, আমি গেলে জল খাইতে পাইবেন !' 

দুঃখে দশরথের বুক কাটিয়া যাইতেছে, তাহার কথা বলিবার 
শক্তি নাই। তাহা দেখিয়া সেই যাতনার মধ্যেও খষিপুত্রের দয়া 
হইল ; তিনি বলিলেন, “মহারাজ! আর এখানে বিলম্ব করিবেন 
না। এই সরু পথে আমাদের কুটিরে যাওয়া যায়। শীঘ্ৰ গিয়া 
আমার পিতাকে এই সংবাদ দিন, আর তাহার রাগ দুর করুন, নইলে 
তিনি আপনাকে ভয়ঙ্কর শাপ দিবেন। আর এই বাণ যে আমার 
বুকে বি"ধিয়| রহিয়াছে, হহীর যন্ত্রণা আমি সহা করিতে পারিতেছি 


না; শীঘ্ৰ এটাকে তুলিয়া দিন!’ 


১১৪ পৌরাণিক কাহিনী 


দশরথ ভাবিলেন, হায়! আমি এখন কি করি? বাণ না 
তুলিলে ইহার যন্ত্রণা যাইবে না, কিন্তু বাণ তুলিলেই ইহার মৃত্যু 
হইবে ৷’ 

তখন খধিপুত্র' বলিলেন, ‘আপনার কোন ভয় নাই। বাণ 
তুলিবার সময় যদি আমি মরিয়া যাই, তাহাতে আপনার ব্ৰাহ্মণবধের 
পাপ হইবে না। আমি ব্ৰাহ্মণ নহি, আমার পিতা বৈশ্য, মা 
শৃদ্রের মেয়ে |) 


দশরথের চোখ জলে ভরিয়া গেল ৷ তিনি অনেক কষ্টে কাদিতে 
কাদিতে বলিলেন, 'ভগবন, আমি আপনার পুত্র নহি। আমি ক্ষত্রিয়, 
আমার নাম দশরথ। আজ এই অভাগার বাণে আপনার পুত্রের 
যু হইয়াছে। আমি জন্তু মারিবার জন্য সরযুর ধারে বসিয়া ছিলাম। 
আপনার পুত্রের কলসীতে জল ভরার শব্দ শুনিয়া মনে করিলাম বুঝি 
হাতির শব্দ। অন্ধকারের ভিতরে সেই শব্দের দিকে বাণ ছু"ড়িলাম, 
তাহাতেই এই সর্বনাশ হইল। এখন এই পাগীর প্রতি আপনার 
যাহা ইচ্ছ। হয় করুন ৷’ 


এই বলিয়া, দশরথ ছলছল চোখে যোড়হাতে দাড়াইয়| রহিলেন। 


শব্দবেধী ১১৫ 
মুনি এই দারুণ সংবাদ শুনিয়াও সাধারণ লোকের মত ব্যস্ত 
হইলেন না, রাজাকে কোন কঠিন শাপও দিলেন না। তিনি কেবল 
একটি দীর্ঘ নিশ্বাস ফেলিয়া বলিলেন মহারাজ ! তুমি না জানিয়া 
এ কাজ করিয়াছ, তাই রক্ষা পাইলে, নহিলে আজ তোমার বংশ শুদ্ধ 
নষ্ট হইত। এখন এক কাজ কর, আমরা আমাদের পুত্রের নিকট 
যাইতে চাহি একটিবার আমাদিগকে সেখানে লইয়া চল ৷৷ 
রাজা তখনই তাহাদের দু'জনকে সরযুর ধারে লইয়া আসিলেন। 
তাহাদের চক্ষু নাই, সুতরাং জন্মের মত একটিবার পুত্রের মুখ দেখিবার 
উপায় নাই। তাহারা কেবল তাহার দেহের উপর পড়িয়া বারবার 
তাহাকে আনীর্বাদ করিতে লাগিলেন। তারপর চিতা প্রস্তুত করিয়া 
সেই দেহ পোড়ান হইল। 
তখন অন্ধমুনি নিতান্ত দুঃখের সহিত রাজাকে বলিলেন, "মহারাজ ! 
পুত্রের শোকে আমি এখন যে দুঃখ পাইতেছি, এইরূপ পুত্ৰশোক 
তোমাকেও পাইতে হইবে ৷” 
এই বলিয়া তাহারা ছাজনে সেই চিতায় ঝাপ দিয়া পড়িলেন, 


আর দেখিতে দেখিতে তাহাদের শরীর ভস্ম হইয়া গেল। 


ইহার অনেক বৎসর পরে বৃদ্ধ বয়সে, কৈকেয়ীর ছলনায় দশরথ 


রামকে বনে দেন, আর সেই রামের শোকে তীহার মৃত্যু হয়। তখন 
অন্ধ মুনির সেই কথাশুলি তাহার মনে পড়িয়াছিল-- 

‘পুত্রব্যসনজং দুযখং ্‌ 

এবং ত্বং পুত্ৰশোকেন রাজন্‌ কলিং করিয়াসি ৷ 


হনুমানের বাল্যকাল 


"উপরি ৯৮৬৮০১০৮১১০৬৯-১১৪৯--৯৭৯০৬০ ০১৪৪ ৮৮ ৯৮ ১৭ ৯১৬৬ 


নুমানের মায়ের নাম ছিল অঞ্জনা। বানরের স্বভাব যেমন 
হইয়া থাকে, অঞ্জনার স্বভাবও ছিল অবশ্য তেমনিই। 

হনুমান্‌ কচি খোকা, তাহাকে ফেলিয়া অঞ্জন| বনের ভিতরে গেল, ফল 
খাইতে। বনে গিয়া সে মনের সুখে গাছে গাছে ফল খাইয়া বেড়াইতে 
লাগিল, এদিকে খোকা বেচারা যে ক্ষুধায় ট্যাচাইতেছে, সে কথা 
তাহার মনেই হইল ন| | 

হনুমান্‌ বেচারা তখন আর কি করে? ট্যাচাইয়৷ সারা হইল, 
তবু মার দেখা নাই, কাজেই তাহার নিজেকেই কিছু খাবারের চেষ্টা 
দেখিতে হইল। সেটা ছিল ভোরের বেলা, টুকটুকে লাল স্থৰ্যটি তখন 
সবে বনের আড়াল হইতে উকি মারিতেছে। সেই টুকটুকে সূর্য 
দেখিরাই ভাবিল ওটা একটা ফল। অমনি আর কথাবার্তা নাই, সে 
একলাকে আকাশে উঠিয়। ভয়ানক সে| সৌ শব্দে সেই ফল পাড়িয়া 
খাইতে ছুটিল ৷ 

তোমরা আশ্চর্য হইও ন| ৷ হনুমান্‌ তখন কচি খোকা! বটে, কিন্তু 
সে যে সে খোকা ছিল না সে কথা আমর! সহজেই বুঝিতে পারি । 
সেই শিশুকালেই তাহার বিশাল দেহ ছিল, আর গায়ের রং ছিল সেই 
ভোরবেলার স্বর্যের মতই ঝকৃঝকে লাল। দেব দানব যক্ষ সকলেই 
তাহার কাণ্ড দেখিয়া অবাক হইয়। গেল। অবাক ন| হইবেই বা 
কেন? সেই খোকা এমন ভয়নঙ্ধর ছুটিয়া চলিয়াছে যে, তেমন: 
গরুড়েও পারে না বড়েও পারে ন|। সকলে বলিল, ‘শিশুকালেই 
এমন। বড় হইলে না জানি এ কেমন হইবে ৷’ 


হনুমানের বাল্যকাল ১১৭ 
এদিকে হনুমান্‌ গিয়া ত স্থৰ্যের কাছে পৌছিয়াছে, কিন্তু ইহার 
মধ্যে আর এক ব্যাপার উপস্থিত। সেদিন ছিল গ্রহণের দিন, 
রাহু বেচারা অনেক দিনের উপবাসের পর সেই দিন সূর্যকে গিলিবার 
জন্য প্রস্তুত হইয়া আসিয়াছিল, কিন্ত সেখানে হনুমানকে দেখিয়া ভয়ে 
তাহার প্রাণ উড়িয়া গেল। সে অমনি ‘বাবা গো !? বলিয়া দে 
প্রাণপণে ছুট, ছুটিতে ছুটিতে একেবারে ইন্দ্রের সভায় গিয়া উপস্থিত | 
ইন্দ্রের কাছে গিয়া সে নিতান্ত ব্যস্ত ভাবে বলিল, ‘আপনারই 
হুকুমে আমি নূর্ঘটাকে গিলিয়া ক্ষুধা দূর করি; এখন আবার সেই 
সূর্য কাহাকে দিয়া ফেলিয়াছেনট আজ ত দেখিতেছি আর একটা 
রাহু তাহাকে গিলিতে আসিয়াছে ৷৷ , 
এ কথায় ইন্দ্র যারপর নাই আশ্চৰ্য হইয়া তখনই এরাবতে চড়িয়| 
দেখিতে চলিলেন, ব্যাপারটা কি ৷ রাহু তাহার আগে ছুটিয়া আবার 
সূর্যের নিকট গিয়াছিল, কিন্তু বেশিক্ষণ সেখানে টিকিতে পারে নাই । 
রাহুর কিনা দেহ নাই, শুধুই একটি গোল মাথা, কাজেই হনুমান, 
তাহাকে দেখিবামাত্র ফল মনে করিয়া ধরিতে আসিল । রাহু তখন 
‘ইন্দ্ৰ ৷ ইন্দ্ৰ’ বলিয়া চ্যাচাইয়| অস্থির। ইন্দ্র বলিলেন, ‘ভয় 
নাই আমি এটাকে এখনই মারিয়া ফেলিতেছি ৷ 
তখন হনুমান, তাড়াতাড়ি ইন্দ্রের দিকে ফিরিয়া তাকাইতেই, 
এরাবতের প্রকাণ্ড শাদা মাথাটা তাহার চোখে পড়িল ৷ সে ভাবিল, 
এটাও বুঝি একটা ফল এই ভাবিয়া সেই হনুমান, সেটাকে ধরিতে 


গিয়াছে, অমনি ইন্দ্র ব্যস্ত সমস্ত হইয়া তাহার উপরে বজ ছু ডিয়| 


মারিলেন ৷ 

সেই বজের ঘায় একটা পাহাড়ের 
ভাঙ্গিয়| যাওয়াতেই তাহার হনুমান্‌ এই নামটি হইয়াছিল ৷ পাহাড়ের 
উপর পড়িয়। সে যন্ত্রণায় ছটফট করিতেছে, এমন সময় -তাহার পিতা 
পবন আসিয়া তাহাকে কোলে করিয়া| একটা পর্বতের গুহার লইয়| 


উপর পড়িয়া ‘হনু’ অর্থাৎ দাড়ি 


১১৮ পৌরাণিক কাহিনী 
গেলেন। তারপর তিনি রাগে অস্থির হইয়া বলিলেন দাড়াও ইহার 
শোধ ভাল মতেই লইব ৷’ 

পবন, অর্থাৎ বায়ু, হইতেছেন সংসারের প্রাণ, যেই বায়ু রাগিয়া 
বসিলে কি বিপদই না ঘটিতে পারে। সেই রাগের চোটে বাহিরের 


বায়ু কোথায় চলিয়। গেল, দেহের ভিতরের বায়ু উৎকট হইয়া উঠিল। 
নিশ্বাস ফেলিতে শা পারি জীব জন্তর প্রাণ যায় যায়। 


বায়ুর উৎপাতে সকলের মাথা খারাপ হইয়া গেল, তাহারা এক 


সেই অবস্থায় সকল দেবত। কাদিতে কীদিতে ব্রহ্মার নিকট 
গিয়া বলিলেন, ‘প্রভু আমাদের দশা! দেখুন। ইহার উপায় কি 
হইবে?’ ব্ৰহ্মা বলিলেন উপায় আর কি? চল বায়ুর নিকট গিয়৷ 
তাহাকে খুশি করি। ইহা ভিন্ন আর গতি নাই ।’ 

পবন অচেতন হনুমাণকে লইয়া কোলে করিয়া গুহায় বসিয়া 
আছেন, এমন নয় অন্মাকে লইয়া দেবতাগণ সেখানে গিয়া উপস্থিত। 


পবন কত দূর খুশি হইলেন বুঝিতেই পার। পবনের রাগ চলিয়! 
যাওয়াতে কাজেই সংসারের সকল জীবের বিপদও কাটিয়। গেল। 


হইলে তোমাদের অনেক কাজ করিয়া দিবে। সুতরাং তোমরা! 
সকলে ইহাকে বর দিয়! খুশি কর! এ কথায় দেবতারা যার পর 
নাই সন্ধষ্ট হইয়া হনুমানকে বর দিতে লাগিলেন । সেই সকল বরের 
জোরে হনুমান্‌ চিরজীবী হইয়া গেল। কোন দেবতা বা যক্ষ, রক্ষ 
গর্ব সাম্যের কোন করে তাহার মরণের ভয় রহিল না। কেহ 


হনুমানের বাল্যকাল ১১৯ 
ছাড়া ব্ৰহ্মা বলিলেন, ‘তুমি ভগবানকে জানিতে পারিবে, আর যখন 
যেমন ইচ্ছা, তেমনি রূপ ধৰিতে পারিবে! সূর্য বলিলেন, “আমার 
তেজের শত ভাগের এক ভাগ তোমাকে দিলাম ৷ আর একটু বয়স 
হইলে আমি তোমাকে লেখাপড়া শিখাইব; তাহা হইলে তুমি খুব 
বলিতে কহিতে পারিবে ৷” 


বর পাইয়া হনুমান বড়লোক হইয়া গেল! তবে অবশ্য; ইহার 
সকল ফল ফলিতে সময় লাগিয়াছিল। শিশুকালে তাহার স্বভাব 
অন্যান্য বানর ছানার চেয়ে বেশি উচুদরের ছিল না। মুনিদের আশ্রমে 
গিয়। সে দৌরাত্যটা যা করিত, সে আর বলিবার নয়। তাহার 
পিতামাত৷ কত নিষেধ করিতেন, কিন্তু সে কি নিষেধ শুনিবার পাত্র? 
তাহার উৎপাতে মুনিদের কোশা-কুশী, ঘটি, বাটী, কাপড় চোপড় কিছুই 
আগলাইয়! রাখিবার যো ছিল না । এ দিকে আবার তাহাকে শাপ 
নিয়াও ফল নাই, কারণ, ব্রহ্মার বরে শাপে মরিবার ভয় তাহার কাটিয়া 
গিয়াছে_আর তাহাকে দেখিয়া তাহাদের কতকটা মায়াও হইত। 
কাজেই তাহার৷ নিরুপায় হইয় তাহার অত্যাচার সহা করিতেন, আর 
ভাবিতেন, উহাকে বেশি ক্লেশ না দিয়| কি উপায়ে একটু জব্দ করা 
যায়। শেষে অনেক বুদ্ধি করিয়া তাহারা তাহাকে এই শাপ দিলেন 
যে, ‘যা বেটা, তোর যত ক্ষমতা, তাহার কথা তুই একেবারে ভুলিয়া বা! 
বড় হইলে কেহ সেই ক্ষমতার কথা তোকে মনে করাইয়া দিবে, তথন তুই 


তখন হইতে হনুমান সামান্য বানর ছানার স্যায় নিতান্ত ভয়ে তন 
চলে, আর দূর হইতে কাহাকেও দেখিলেই প্রাণপণে ছুটিয়া পালায়। 
কাজেই ুনিদেরও আর তাহার অত্যাচার সহিতে হয় না! যাহা হউক 
সে এর মধ্যে সূর্যের নিকটে ঢের লেখাপড়া শিখিয়া ফেলিল ৷ মুনিদের 
বাড়ি সে যাহাই করুক, লেখাপড়ার যে সে খুব লক্ীছেলে ছিল, এক 

স্বীকার করিতেই হইবে। কি পরিশ্রম করিয়াই না সে লেখাপড়া 
শিখিয়াছিল। সূৰ্য ত আর এক জায়গায় বসিয়া থাকেন না, যে, 
পুথি লইয়া তাহার কাছে গিয়া বসিলেই কাজ হইবে। হনুমানকে 
উদয় হইতে অস্ত পর্বত পর্যন্ত রোজ তাহার পিছু পিছু ছুটাছুটি করি! 
পড়! বুঝিয়া লইতে হইত ৷ তাহার ফলে সে বিদ্বান হইয়াছিল বড়ই 
ভারী রকমের | এমন পণ্ডিত অতি অল্পই জন্মাইয়াছে। 


বন কথা তোমরা সকলেই জান। রাঁবণের পিতার নাম 
চিন বিশ্রবা, মায়ের নাম কৈকসী। বিশ্রবা পরম ধাগিক মুনি 
ছিলেন ৷ রাবণ আর তাহার ভাই বোনেরা জন্মিবার পূর্বেই তিনি 
বলিয়াছিলেন যে ইহাদের সকলের ছোটটি খুব ধাগিক হইবে, আর 
সকলেই ভয়ঙ্কর ছুট রাক্ষস হইবে। ) 

মুনি যাহ! বলিয়াছিলেন, তাহাই হইল। রাবণ, কুম্ভকৰ্ণ আর 
তাহাদের বোন বুর্গনখা, ইহাদের এক একটা! এমনি বিকট আর দুষ্ট 


ছিল বটে কিন্তু সে যারপর নাই ভাল লোক ছিল। 

রাবণের দশটা মাথা আর কুড়িটা হাত ছিল।  দাতগুলো৷ ছিল 
লি আগুনের শিখার মত লাল, আর 
শরীরটা কালো! পর্বতের মত বিশাল। তাহার জন্মের সময় পৃথিবী 
কঁপিয়াছিল, ূ্ধ ময়লা হইয়া গিয়াছিল আর সমুত্রের অল তোলপাড় 
হইয়া উঠিয়াছিল ৷ দশটা মাথা দেখিয়া তাহার পিতা তাহার নাম 
রাখিয়াছিলেন 'দশগ্রীব ৷" উহাই উহার আসল নাম, রাবণ নাম পরে 


লইয়া দশ হাজার বৎসর ভয়ঙ্কর 


তপন্ত। করিয়াছিল । এই দশ হাজার বদর সে আহার করে নাই। 
এক এক হাজার বৎসর যাইত, আর নিজের এক একটি মাথা কাটিয়া 
সে আগুনে আহুতি দিত। নয় হাজার বৎসরে নয়টি মাথা সে এইরূপ 

পূৰ্ণ হইলে, যেই 


করিয়া আগুনে দিল । তারপর দশ হাজার বৎসর 


য় । 
ছেলেবেলায় রাবণ ভাইদিগকে 

সে তাহার বাকি একটি মাথাও কাটিতে যাইবে, অমনি ব্ৰহ্ম৷ আসিয়া 
বলিলেন, 'দশগ্রীব, আমি খুশি হইয়াছি, এখন তুমি বর লও” 

দশগ্রীব বলিল, ‘আমাকে অমর করিয়! দিন।” ব্রহ্মা বলিলেন, 
“সেটি হইবে না, অন্য বর লও ৷’ দশগ্রীব বলিল, “তবে এই বর দিন 
যে, দানব, দৈত্য, বক্ষ, রক্ষ, নাগ, পক্ষী ইহাদের কেহই আমাকে 
মারিতে পারিবে ন| ৷’ ব্রহ্মা বলিলেন, “আচ্ছা! তাহাই হইবে। তাহা 
ছাড়া তোমার যে মাথাগুলি কাটিয়া দিয়াছ তাহাও কিরিরা পাইবে, 
ইহার ওপর যখন যেরূপ তোমার ইচ্ছা হয়, তেমনি চেহারা করিতে 
পারিবে ৷’ 

কুম্ভকৰ্ণ আর বিভীবণও এই দশ হাজার বংসর খুব তপস্যা 
করিয়াছিল, সুতরাং ব্ৰহ্ম৷ তাহাদিগকেও বর দিতে গেলেন। বিভীষণ 
বলিল, “আমাকে দয়! করিয়া এই বর দিন, যেন আমার ধৰ্মে মতি 
থাকে এ কথায় ব্ৰহ্ম অতিশয় তুষ্ট হইয়া তাহাকে সে বর ত 
দিলেনই, তাহ! ছাড়৷ তাহাকে অমর করিয়! দিলেন। 

কুম্ভকৰ্ণকে বর দিবার সময় দেবতার! ব্ৰহ্মাকে বলিলেন, ‘প্রভু 
এমন কাজ করিবেন না, এ বেটা বর পাইলে আমাদের সকলকে 
খাইয়া ফেলিবে। এর মধ্যেই কতজনকে ধরিয়া খাইয়াছে। 

তাইত, এখন তবে কি করা যায়?  তপস্তা। করিয়াছে কাজেই 
বর দিতেই হইবে, আবার বর দিলেই বিপদের কথা, তখন ব্ৰহ্মা বুদ্ধি 
করিয়া সরদ্বতীকে কুন্তকর্ণের মুখের ভিতর ঢুকাইয়| দিলেন। সরস্বতী 
ঢুকিতেই তাহার মাথায় কি যে গোল লাগিয়া গেল, আর বেচারা 
ঠিক করিয়। কথ! কহিতে পারিল না। ব্ৰহ্ম৷ বলিলেন, কুম্ভকৰ্ণ, 
কি চাই।” কুম্ভকৰ্ণ বলিল, ‘আমি খালি ঘুমাইতে চাই। ছয়মাস 
ঘুমাইয়| একদিন উঠিয়| খাইব। ব্ৰহ্মা বলিলেন, ‘বেশ কথা, তাই 
হোক। এই বলিয়া ব্ৰহ্মা দেবতাদিগকে লইয়া চলিয়া গেলেন, 
আর কুম্ভকৰ্ণ মাথা চুলকাইতে চুলকাইতে ভাবিল, ‘তাইত। 

এটা কি করিলাম? দেবতা বেটারা আমাকে ফাকি দিয়া 
গেল নাকি ? 


য| হোক, আমরা দশগ্রীবের কথা বলিতেছি। সে ত বর পাইয়া 
নিতান্তই ভয়ঙ্কর হইয়া উঠিল; এখন আর কেহ তাহার কোন কথায় 
“না” বলিতে ভরসা পায় না! দশগ্রীবের এক দাদা ছিলেন, তাহার 
নাম কুবের। তিনিও বিশ্রবা মুনির পুত্র, তাহার মাতা ভরদ্বাজ মুনির 
কন্যা দেববর্ণিনী । কুবের লঙ্কায় বাস করিতেন । দশগ্রীব তাহাকে 
বলিয়া পাঠাইল, ‘দাদা, লঙ্কাপুরীখানি আমাকে ছাড়িয়া দাও ৷’ 

কাজেই তখন কুবের আর কি করেন? ভালয় ভালয় ন! দিলে 
জোর করিয়া কাড়িয়া নিবে। তাহার চেয়ে তিনি কৈলাস পর্বতে বাস 
করিতে লাগিলেন। দশশ্রীবও তখন পরম আনন্দে রাক্ষসের দলসমেত 
লঙ্কায় আসিয়া রাজা হইয়া বসিল। 

ইহার কিছুদিন পরেই দশগ্রীব বিছ্যুজ্জিব নামক দানবের সহিত 
সুৰ্পনখার বিবাহ দিল। তাহাদের তিন ভাইয়ের বিবাহ হইতেও আর 
বেশী বিলম্ব হইল না । কিন্তু হায়, শুভকার্য শেষ হইতে না হইতেই 
ব্ৰহ্মার আজ্ঞার ঘোর নিদ্রা আসিয়া কুম্ভকৰ্ণকে ধরিয়া বসিল। তাহার 
চোখ বুজিয়া আসিল, মাথা ঢুলিয়া পড়িল, সে বিকট মুখে ভীষণ হাই 
তুলিয়| বলিল, “দাদা, বড়ই ঘুম পাইয়াছে আমার শয়নের জন্য ঘর 
করিয়া দাও ।” তখনই রাবণের হুকুমে চমৎকার ঘর প্রস্তুত হইল। 
তাহার ভিতরে গিয়া সেই যে কুম্ভকৰ্ণ শুইল, হাজার হাজার বংসরেও 
আর উঠিল না। 

এদিকে দশগ্রীবের জ্বালায় ত্রিভুবন অস্থির! সে দেবতা গন্ধৰ, 
মুনি খৰি কাহাকেও মানে না, এক ধার হইতে সকলকে মারিয়া 
তাহাদের বাড়ি, ঘর, বাগান সব চুরমার করিতে আরম্ভ করিয়াছে। 
কুবের তাহাতে নিতান্ত দুঃখিত হইয়া তাহাকে বারণ করিবার জন্য দূত 


৮ 

 পাঠাইলেন। সে দূতেব কথা দশগ্রীব ত শুনিলই না; লাভের মধ্যে 
বেচারাকে কাটিয়া রাক্ষসদিগকে খাইতে দিল। তারপর রথে চড়িয়া 
এই বলিয়া সে বাহির হইল যে, ‘আমি ত্ৰিভুবন জয় করিব ।” 


বাহির হইয়াই সে সকলের আগে গিয়া কুবেরের নিকট উপস্থিত 
হইল-_তাহার উপরেই রাগটা বেশি । কুবেরের সৈন্যরা অনেক যুদ্ধ 
করিয়াও তাহার কিছুই করিতে পারিল না। দশগ্রীবের সঙ্গে ভীষণ 
রাক্ষসের৷ গিয়াছিল; তাহারা যক্ষদের এমনি দুৰ্গতি করিল যে তাহ! 
আর বলিবার নহে। যন্ষেরা সোজাস্থুজি সরল ভাবে যুদ্ধ করে, আর 
রাক্ষসের নানারকম ফাকি দেয়; কাজেই যক্ষেরা হারিয়ে গেল। 
কুবের নিজে আসিয়াও বিশেষ কিছুই করিতে পারিলেন না । দশগ্রীব 
তাহাকে অন্ত্রের আঘাতে অজ্ঞান করিয়া, তাহার পুষ্পক’ নামক 
রথখানি লইয়া চলিয়া গেল ৷ সে রথ বড়ই আশ্চর্য ছিল। তাহাতে 
সঙ্গে দানা, পানি, সইস কোচমান কিছুরই দরকার হইত ন| ! যেখানে 
যাইবার হুকুম পাইত অমনি সে উড়িরা গিয়া সেখানে হাজির হইত। 


সেই পুষ্পকরথে চড়িয়| দশগ্ৰীব বিশাল শরবনে গিয়া উপস্থিত 
হইল। পর্বতের উপরে সে অতি পবিত্র বন, কার্তিকের জন্মস্থান, 
তাহার উপর দিয়া কোন রথের যাইবার হুকুম নাই! বিশেষতঃ শিব 
আর পার্বতী তখন সেখানে ছিলেন। কাজে কাজেই পুষ্পক রথ 
সেখানে গিয়া আটকাইয়া গেল। ইহাতে দশগ্রীব যারপর নাই আশ্চর্য 
হইয়া নানারূপ চিন্তা করিতেছে, এমন সময় শিবের দূত নন্দী আসিয়া 
তাহাকে বলিল যে, ‘দশগ্ৰীব, মহাদেব এখানে আছেন, তুমি ফিরিয়। 
যাও!’ 


নন্দীর চেহারা বড়ই অদ্ভুত ছিল। ছোট্ট খাটো! পিঙ্গলবর্ণ লোকটি, 


১২৫ 


রাবণ কৈলাস পর্বত তুলিতেছে। পৃঃ ১২৭ 

হাত দুখানি এতটুকু, মাথাটি নেড়া, মুখখানি বানরের ‘মত। দশগ্রীব 
তাহার কথা শুনিবে কি সে হাসিয়া অস্থির । কিন্ত নন্দী ছাড়িবার 
পাত্র নহে। সে ছোট হইলেও দেখিতে বড়ই বণ্ড, তাহাতে আবার 
হাতে ভয়ঙ্কর শূল। দশগ্রীব রাগের ভরে রথ হইতে নামিয়া সবে 
বলিরাছিল, ‘কে রে তোর মহাদেব ? অমনি নন্দী তাহাকে দুই ধমক 
লাগাইয়া দ্িল। তখন সে ভারী চটিয়া বলিল, ‘বটে? আমাকে 
যাইতে দিবি না? আচ্ছা, দাড়া তোদের পাহাড় আমি তুলিয়া নিব’; 
এই বলিয়া সত্য সত্যই সে কুড়ি হাতে সেই পর্বতের তলা ধরিয়া টানা 
টানি করিতে লাগিল । সেকি যেমন তেমন টান? টানের চোটে 
পর্বত নড়িয়া উঠিল, শিবের ভূতগুলি ভয়ে কাপিতে লাগিল, পার্বতী 
যার পর নাই ব্যস্ত হইয়| মহাদেবকে জড়াইয়| ধরিতে গেলেন ৷ মহাদের 
কিন্তু কিছুমাত্র ব্যস্ত হইলেন ন| ৷ 

তিনি কেবল পায়ের বুড়ো আঙ্গুলটি দিয়া পর্বতখানিকে একটু 
চাপিয়| ধরিলেন তাহাতেই সে তাহার জায়গায় বসিয়া গেল, আর 
অমনি দরজার কামড়ে দুষ্টু খোকার আঙ্গুন আটকাইবার মতন 
দশগ্রীব মহাশয়ের হাত ক'খানিও পর্বতের চাপনে আটকাইয়া গেল ৷ 

তখন ত দশগ্রীব দশমুখে ভ্যা ভ্যা শব্দে ট্যাচাইয়া অস্থির! 
চীৎকারে ত্ৰিভুবন কীপিতে লাগিল; সাগর উছলিয়া উঠিল, দেবতারা 
ছুটিয়া পথে বাহির হইলেন ! 

হাজার বংসর ধরিয়া দশগ্ৰীৰ এরূপ ট্যাচাইয়াছিল, আর 
মহাদেবকে ক্রমাগত মিনতি করিয়াছিল। মহাদেবের দয়ার কথা 
সকলেই জান। বেচারার এই কষ্ট দেখিয়া তিনি আর চুপ করিয়া 
থাকিতে পারিলেন না । তিনি তাহাকে ছাড়িয়া ত দিলেনই, তাহার 
উপর আবার ভারী ভারী কয়েকটি অস্ত্ৰও তাহাকে দিয়া দিলেন, আর 
বলিলেন, ‘্দশগ্ৰীব, তুমি চমৎকার ট্যাচাইয়াছিলে, তোমার চীৎকারে 
সকলেই ভয় পাইয়াছিল। অতএব এখন হইতে তোমার নাম 'রাবণ’ 

(যে ঈীৎকারে লোকের ভয় লাগাইয়া দের ) হইল ৷’ দশগ্রীব দেখিল, 
পাহাড় চাপা পড়িয়া মোটের উপর তাহার লাভই হইয়াছে, কাজেই 
সে খুব খুশি হইয়া সেখান হইতে চলিয়া আসিল । 


দশগ্রীৰ শিবের নিকট বর পাইয়া রাবণ হইল, অস্ত্শস্্ও অনেক- 
গুলি পাইল। তখন হইতে যে ত্ৰহ্মাণ্ডময় কেবল ঘুরিয়া বেড়ায়, আর 
রাজ রাজড়া যাহাকে সামনে পায় তাহাকেই বলে, 'হয় যুদ্ধ কর না 
হয় হার মান ৷” 

উবীরবীজ নামে একটা জায়গায় মরুত্ত নামে এক রাজা যজ্ঞ 
করিতেছেন, রাবণ পুষ্পক রথে চড়িয়া হেইয়ো৷ হেঁইয়ে| শব্দে সেখানে 
আসিয়া উপস্থিত। যজ্ঞের স্থানে দেবতাদের অনেকেই ছিলেন, 
রাবণকে দেখিয়াই ভয়ে তাহাদের মুখ শুকাইয়া গেল। ছুটিয়| যে 
পলাইবেন, এতটুকুও তাহাদের ভরসা হইল না; _কি জানি পাছে 
ধরিয়া ফেলে। তাই তাহার! সেইখানেই নানা জন্তর বেশ ধরিয়া 
লুকাইয়া রহিলেন। ইন্দ্র হইলেন ময়ূর, ধর্ম হইলেন কাক, কুবের 
হইলেন গিরগিটি, বরুণ হইলেন হাস। 

এদিকে মরুত্তের সঙ্গে রাবণের খুবই যুদ্ধ বাধিবার যোগাড় দেখা 
যাইতেছে, গালাগালি আরন্ত হইয়াছে মারামারিরও বিলম্ব নাই, এমন 
সময় মক্লণ্ডের গুরু সম্বর্ত মুনি তাহাকে বলিলেন, “মহারাজ । যুদ্ধ 
করিয়া কাজ নাই কেন ন| তাহা হইলে তোমার যজ্ঞ নষ্ট হইয়া 
যাইবে, তাহাতে সর্বনাশ হইবে৷? কাজেই মরুত্ত চুপ করিয়| গেলেন, 
আর রাবণ ‘জিত্য়াছি জিতিয়াছি’ বলিয়া খুবই বাহাছুরী করিতে 
লাগিল। তার পর সেখানে যত মুনি উপস্থিত ছিলেন, তাহাদের 
সকলকে খাইয়া যারপর নাই খুশি হইয়| সেখান হইতে চলিয়| গেল ৷ 

তখন দেবতা মহাশয়ের আবার যার যার বেশ ধরিয়া মনে 
করিলেন, ‘বাবা, বড্ড বাচিয়া গিয়াছি। যে সকল জন্তর সাজ 

হইলেন, আর তাহাদিগকে বর দিতে লাগিলেন। 

ইন্দ্র ময়ুরকে বলিলেন, “তোমার সাপের ভয় থাকিবে না” আর, 
আমার যেমন হাজার চোখ, তোমার লেজেও তেমনি হাঁজার চোখ 
হইবে ৷’ ময়ুরের লেজে আগে শুধু নীলবর্ণ ছিল, তখন হইতে তাহাতে 
চমতকার চক্র দেখ| দিল ৷ 

ধর্ম কাককে বলিলেন, ‘তোমার আর কোন অসুখ হইবে না। 
মরণের ভয়ও তোমার দূর হইল; কেবল মানুষ যদি মারে তবেই 
তোমার মৃত্যু হইবে ৷৷ 

বরুণ হীসকে বলিলেন, “তোমার গায়ের রং ধবধবে সাদা হইবে। 
তখন হইতে হাঁস সাদা হইয়াছে, আগে তাহার আগাগোড়া সাদা ছিল 
না, পাখার আগা নীল, আর কোলের দিকে ছেয়ে রঙের ছিল ৷ 

কুবের গিরগিটিকে বলিলেন, “তোমার মাথা সোনার মত হইবে ৷৷ 
সেই হতে গিরগিটির মাথায় সোনালি রং । 


এদিকে রাবণের আর গর্বের সীমাই নাই। ছুত্মস্ত, সুরথ, গাধি, 
গয়, পুরবরবা প্রভৃতি বড় বড় রাজারা তাহার নিকট হার মানিয়া 
গেলেন। অন্যের ত কথাই নাই। কিন্ত অযোধ্যার রাজা অনরণ্য 
কিছুতেই তাহার নিকট হার মানিতে রাজি হইলেন না। তিনি 
আগেই অনেক সৈন্য প্রস্তুত করিয়া রাখিয়া ছিলেন, রাবণ তাহার 
রাজ্যে আসিবামাত্র সেই সকল সৈন্য লইয়া তিনি তাহার সহিত যুদ্ধ 
আরম্ভ করিলেন। হায়, তাহার সে সৈন্য রাবণের সৈন্যদের কাছে 
ছুদণ্ডের মধ্যেই শেষ হই গেল, নিজেও রাবণের হাতে ভয়ানক 
আঘাত পাইয়া রথ হইতে পড়িয়। কাপিতে লাগিলেন । রাবণ তখন 
তাহাকে বিদ্রুপ করিয়! বলিল, ‘কি? আমার সঙ্গে যুদ্ধ করিয়া এখন 
কেমন হইল? অনরণ্য বলিলেন, “মরিতে ত একদিন সকলকেই 

হয়, কিন্তু আমি তোমার কাছে হটি নাই, যুদ্ধ করিয়া প্রাণ দিতেছি 
আর আমি একথা তোমাকে বলিতেছি যে, আমাদের এই বংশে 
দশরথের পুত্র রামের জন্ম হইবে, সেই রামের হাতে তুমি তোমার 
উচিত সাজা পাইবে |’ 

রাজার কথা শেষ হইতে না হইতে দেবতারা তাহার উপরে পুষ্পবৃষ্টি 
করিতে লাগিলেন! স্বৰ্গে দুন্দুভি বাজিয়া উঠিল। দেখিতে দেখিতে 
রাজাও দেহ ছাড়িয়া সেখানে চলিয়া গেলেন। 


একবার রাবণ মানৰ তাড়াইয়| ফিরিতে ফিরিতে দেখিল যে মেঘের 
উপর দিরা নারদ মুনি হরিনাম গান করিতে করিতে আসিতেছেন। 
রাবণ তাহাকে নমস্কার করিয়া কলি, ঠাকুর মহাশয় মঙ্গল ত? কি 
জন্য আসিরাছেন ?” 

নারদ বলিলেন, ‘আসিয়াছি সে বাপু, একটা কথা আছে। এই 
সব মাজৰ যখন মৃত্যুর বশ, তখন এরা ত মরিয়াই রহিয়াছে; ইহাদিগকে 
মারিবার জন্য তুমি আবার এত পরিশ্রম কেন করিতেছ? ইহার! 
আপনা আপনিই একদিন যমের বাড়ি যাইবে! বাস্তবিক যমই যত 
নষ্টের গোড়া । অতএব, সেই বেটাকে যদি জব্দ করিতে পার, তবে 
সকলকেই জয় করা হইবে ৷, 


রাবণ বলিল, ‘বড় ভাল কথ বলিয়াছেন, ঠাকুর মহাশয় ! আমি 
এখনি যাইতেছি।' বলিয়াই আর এক মুহুর্তও দেরি নাই, অমনি 
রাবণ যমপুরীর পথ ধরিয়াছে। তখন নারদ ভাবিলেন, ‘এবারে মজাট। 
হবে ভাল৷ বাই একবার দেখিয়া আসি ৷’ 

নারদ রাবণের আগেই গিয়া মের নিকট উপস্থিত হইলেন। যম 
বিচারাসনে বসিয়া অগ্নি সাক্ষী করিয়া সকলের পাপ পুণ্যের বিচার 
করিতেছিলেন, নারদকে দেখিয়া ব্যস্তভাবে উঠিয়| নমস্কার- 

পূর্বক বলিলেন, “মুনি ঠাকুরের আজ কি চাই ?' 

নারদ বলিলেন, ‘সাবধান হও বাছা, রাবণ তোমাকে জয় করিতে 
আসিতেছে। মুস্কিল হইতে আটক নাই কিন্তু বেটা বড় বেখাপ্ন৷ 
লোক ৷’ 

বলিতে বলিতেই রাবণের ঝকৰকে পুষ্পক রথও আসিয়া দেখা 
দিল! রথ হইতে নামিয়াই সে দেখিল যে নরকের কুণ্ডে দলে দলে 
পাপী সকল যমদূতগণের তাড়নায় চীৎকার করিতেছে অমনি 
আর কথাবার্তা নাই,_সে বমদূতগুলিকে বিধিমতে ঠ্যাঙ্গাইয়া সকল 
পাীকে ছাড়িরা দিল। সে বেচারারা হঠাৎ ছাড়া পাইয়া যে কি 
আশ্চর্য আর খুশি হইল, তাহা আর বলিবার নয়। তখন যে যুদ্ধ 
আরম্ভ হইল, সে বড়ই ভয়ঙ্কর । যমপুরীতে অসংখ্য সিপাহী সাস্্ী 
থাকে, তাহাদের এক একজন ভয়ানক যোদ্ধা ৷ তাহারা রাবণ আর 
তাহার লোকগুলিকে মারিয়া রক্তারক্তি করিল। মার খাইয়াও 
কিন্তু রাবণ যুদ্ধ করিতে ছাড়ে না, শূল শক্তি প্ৰাস গদা গাছ পাথর 
কত যে ছু*ডিল তাহার লেখা জোখা নাই। তখন যমের লোকেরা 
আর রাক্ষপকে ছাড়িয়া কেবল রাবণের উপরেই এমন ভয়ানক অস্ত 
বৃষ্টি করিতে লাগিল বে, তাহাতে পুষ্পক রথ অবধি ডুবিয়| গিয়া 
রাবণের দম আটকিয়া মরিবার গতিক। দুর্দশার একশেষ। রক্ত 
ধারায় দেহ ভাসিয়া গেল; কবচ কোথায় গিয়াছে তাহার ঠিক নাই। 
‘তখন কাজেই তাহাকে রথ হইতে নামিয়া আসিতে হইল ৷ 

এতক্ষণে আর রাবণের বুঝিতে বাকি রহিল না যে এবারে একটু 
বেগতিক, একটা বড় রকমের অস্ত্ৰ না ছাড়িতে পারিলে আর চলিতেছে 
না। কাজেই সে তখন ধন্নুকে পাশুপত অস্ত্ৰ জুড়িয়া মের লোক- 
দিগকে বলিল, দাড়া বেটারা, এবারে তোদের দেখাইতেছি ৷’ 
এই বলিয়া সে সেই ভয়ঙ্কর অস্ত্র ছাড়িবামাত্রই, তাহার তেজে যমের 
অকল সিপাহী ভস্ম হইয়া গেল। তখন রাবণের আর রাক্ষসগণের 

সিংহনাদে ব্ৰহ্মাণ্ড কাটে আর কি? 

সেই সিংহনাদ শুনিয়াই যম বুঝিতে পারিলেন যে রাক্ষসদিগের 
জয় হইয়াছে। তখন কাজেই রথে চড়িয়া তাহাকে স্বয়ংই বাহির 
হইতে হইল ! সে যে কি ভয়ঙ্কর রথ সে কথা আমি বলিয়া বুঝাইিতে 
পারিব না। তাহার উপর আবার স্বয়ং মৃত্যু প্ৰাস মুদগর লইয় ভীষণ 
বেগে যমের সন্মুখে দাড়াইয়া, কালদণ্ড প্রভৃতি ভয়ঙ্কর অস্ত্ৰসকল ধূধূ 
করিয়া জলিতেছে। 

সেই রথ আর তাহার ভিতর মৃত্যুকে দেখিয়াই রাবণের লোকেরা 
“বাপরে । আমাদের যুদ্ধে কাজ নাই’ বলিয়াই উৰদ্ধশ্বাসে চম্পট দিল। 
কিন্তু রাবণ তাহাতে ভয় না পাইয়া যমের সঙ্গে খুবই যুদ্ধ করিতে 
লাগিল । অন্ত্রের ভয় ত তাহার নাই, কারণ সে জানে যে ব্রহ্মার 
বরের জোরে সে মরিবে না! কাজেই অনেক খোঁচা যেমন খাইল, খোচা 
দিলও ততোধিক । খোঁচা খাইয়| যম রাগে অস্থির হইয়৷ উঠিলেন, 
তাহার মুখ দিয়া আগুন বাহির হইতে লাগিল। 

তখন মৃত্যু যমকে বলিল, ‘আমাকে আজ্ঞ৷ করুন আমি এই দুষ্টুকে 
মারিয়| দিতেছি! আমি ভাল করিয়া তাকাইলে আর ইহাকে এক 
মুহর্তও বাঁচিতে হইবে ন| ৷ যম বলিলেন, “দেখ না, আমি ইহাকে 
কি সাজা দিই!’ এই বলিয়াই তিনি রাগে ছুই চোখ লাল করিয়া 
তাহার সেই ভীষণ “কালদণ্ড' হাতে নিলেন। সে দণ্ড যাহার উপর 
পড়ে তাহার আর রক্ষা থাকে না । 

যমকে কালদণ্ড তুলিতে দেখিয়া ভয়ে সকলের প্রাণ উড়িয়া গেল, 
কে কোন দিক দিয়া পালাইবে তাহার ঠিক নাই, দেবতাদের অবধি বুক 
ধড়াস ধড়াস করিতেছে। তখন ব্ৰহ্ম নিতান্ত ব্যস্তভাবে ছুটিয়া যমকে 
বলিলেন, ‘সৰ্বনাশ, কর কি? এই কালদণ্ড তুমি ছু"ড়িলেই যে আমার 
কথা৷ মিথ্যা হইয়| যাইবে। কালদণ্ড আমিই গড়িয়াছি রাবণকেও 
আমি বর দিয়াছি। আমিই বলিয়াছি যে কালদণ্ড কিছুতেই ব্যর্থ 

হইবে না। আঁবার আমিই বলিয়াছি যে রাবণ কোন দেবতার হাতে 
মরিবে না। এখন এই অস্ত্ৰে যদি রাবণ মরে, তাহা হইলেও আমার 
কথা মিথ্যা হয় যদি না মরে তাহা হইলেও আমার কথা মিথ্যা হয়। 
লক্ষ্মীটি আমার মান রাখ, এ অস্ত্ৰ তুমি ছু'ড়িও না? 

কাজেই যম তখন আর কি করেন? তিনি বলিলেন ‘আপনি 
হইতেছেন আমাদের প্রভু সুতরাং হুকুম মানিতেই হইবে। কিন্তু যদি 
এ দুষ্টকে মারিতেই না পারিলাম, তবে আর আমার এখানে থাকিয়াই 
কি ফল?’ এই বলিয়| যম সেখান হইতে চলিয়া গেলেন ৷ তাহা 
দেখিয়! রাবণ হাততালি দিয়| নাচিতে নাচিতে বলিল, ‘হয়ে ! ছয়ো! 
হারিয়া গেলি। ততক্ষণে অন্য রাক্ষসদেরও খুবই সাহস হইয়াছে” 
আর তাহারা আসিয়া ‘জয় রাবণের জয় । বলিয়া আকাশ ফাটাইতে 
আরম্ত করিয়াছে! 


ব্রহ্মার কথায় যম যুদ্ধ ছাড়িয়া দিলেন। রাবণ ভাবিল, সেটি 
নিজেরই বাহাছ্রী। তখন আর তাহার গর্বের সীমাই রহিল না! 
সে বাছিয়া বাছিয়| বড় বড় যোদ্ধাদের সহিত বিবাদ করিয়া বেড়াইতে 
লাগিল। বরুণের পুত্ৰগণ তাহার নিকট হারিয়া গেলেন, বরুণ নিজে 
ব্ৰহ্মার বাড়িতে গান শুনিতে যাওয়ায় সেখানে উপস্থিত ছিলেন না, 
তাই তাহার মান বাঁচিল। সূর্য যুদ্ধ না করিয়াই বলিলেন, ‘আমি 
হার মানিতেছি।” রাবণের ভগ্নিপতি বিদ্যুজ্জিব বেচারিও তাহার হাতে 
মারা গেল। 

কিন্তু সকল জায়গাই যে রাবণ বাহাছুরী পাইয়াছিল তাহা নহে। 
বলির বাড়িতে গিয়া সে অনেক বড়াই করিয়াছিল। বলি তাহাকে 
ধরিয়। নিজের কোলে বসাইয়| বলিলেন, “কি চাও বাপ ?' রাবণ বলিল, 
শুনিয়াছি বিষ্ণু নাকি আপনাকে আটকাইয়া রাখিয়াছেন। আমি 


আপনাকে ছাড়াইয়া দিতে পারি ৷” 

একথা শুনিয়া বলির ভারী হাসি পাইল। তারপর তিনি কথায় 
কথার তাহাকে বলিলেন, ‘এ যে ঝকঝকে চাকাটি দেখিতেছ ওটি 
আমার কাছে লইয়া আইস ত। এ কথায় রাবণ নিতান্ত অবহেলার 
সহিত গিয়া সেই জিনিসটি উঠাইল, কিন্ত কিছুতেই সেটিকে লইয়া 
আসিতে পাৰিল না। সে লজ্জিত হইয়া প্রাণপণে টানাটানি করিতে 
করিতে শেষে অজ্ঞান হইয়া পড়ি! গেল । 

খানিক পরে রাবণের জ্ঞান হইয়াছে, কিন্ত তখন আর লজ্জায় 
বেচারা মাথা তুলিতে পারে না। তখন বলি তাহাকে বলিলেন, ‘এই 
চাকাটি আমার পূর্বপুরুষ হিরপ্যকশিপুর কুণ্ডল ৷’ 


আর একবার রাবণ পশ্চিম সমুদ্ৰে গিয়া একটি দ্বীপে আগুনের মত 
তেজন্বী এক ভয়ঙ্কর পুর্লবকে দেখিল। তাহাকে দেখিয়াই রাবণ 
বলিল, খুদ্ধ দাও’ তারপর সে তাহাকে কত শূল, কত শক্তি, কত 
খণ্ঠি, কত পটলের ঘ| মারিল, কিন্ত তাহার কিছুই করিতে পারিল ন| ৷ 
তখন সেই ভয়ঙ্কর পুরুষ রাবণকে টিকটিকির মতন ধরিয়া দুহাতে এমনি 
চাপির৷ দিলেন যে তাহাতেই তাহার প্রাণ যায় যায়। তারপর তিনি 
তাহাকে মাটিতে ফেলিয়া চলিয়া গেলেন। । কিঞ্চিৎ পরে রাবণ উঠিয়া 
রাক্ষনদিগকে জিজ্ঞাসা করিল, “সেই ভয়ঙ্কর লোকটা কোথায় গেল? 
রাক্ষসের৷ একটা গর্ত দেখাইয়| বলিল, ‘সে ইহার ভিতরে ঢুকিয়া 
গিয়াছে । অমনি রাবণও তাড়াতাড়ি সেই গর্তের ভিতর ঢুকিল। 
তারপর পাতালের মধ্যে খুজিতে খুঁজিতে এক জায়গায় গিয়া 
দেখিল সেই মহাপুরুষ একটা খাটের উপর ঘুমাইয়া আছেন ৷ 
সেখানে গিয়া রাবণ সবে ছষ্ট ফন্দি জাটিতেছে, এমন 
সময় ভয়ঙ্কৰ পুরুষ হো হো শব্দে হাসিয়া উঠিলেন, আর 
তাহাতেই রাবণ কানে তালা লাগিয়া মাথা ঘুরিয়া পড়িয়া গেল। তখন 
ভয়ঙ্কর পুরুষ তাহাকে বলিলেন, “আর কেন? এই বেল! চলিয়া 


রাবণ ১৩৫ 
যাও! ব্রহ্মা তোমাকে অমর হইবার বর দিয়াছেন। কাজেই তোমাকে 
বধ করা হইল ন| ৷ এই ভয়ঙ্কর পুরুষ ছিলেন ভগবান কপিল । 

আর একবার রাবণ গিরাছিল মাহিমতীর রাজা অৰ্জুনের সহিত 
যুদ্ধ করিতে। মাহিমতীতে গিয়| সে অর্জনের মন্ত্ীদিগকে বলিল 
“তোমাদের রাজা কোথায়? আমি তাহার সহিত যুদ্ধ করিব 
মন্ত্রীরা বলিলেন “তিনি বাড়ি নাই " 

এ কথায় রাবণ সেখান হইতে বিন্ধ্যপৰ্বতে চলিয়া আসিল। 
বিন্ধ্য অতি সুন্দর পর্বত। সেই পর্বতের নীচ দিয়া নৰ্মদা নদী বহিতেছে, 
তাহার শোভা দেখিলে চক্ষু জুড়াইরা যায়। এমন নির্মল জল, এমন 
শীতল বায়ু, এত রকমের ফুল আর অতি অল্প স্থানেই আছে। রাবণ 
মনের স্থুখে সে জলে নামিয়া স্নান করিল । 

ঠিক সেই সময়ে একটা ভারী আশ্চর্য ঘটনা ঘটিতেছিল ! নর্মদার 
জল স্বভাবতই পূর্ব হইতে পশ্চিম দিকে বহিয়া থাকে, কিন্তু সেদিন 
দেখা গেল যে তাহা এক একবার উঁচু হইয়া পশ্চিম হইতে পূর্ব দিকে 
কিরিয়া আসিতেছে ৷ ইহাতে রাবণ যারপরনাই আশ্চর্য হইয়| শুক 


হাজারটা হাত। সেই হাজার হাতে সে এক একবার নদীর জল 
আগলাইয়া ঠেলিয়া দিতেছে, আর তাহাতেই সে জল এত উচু হইয়া 
ফিরিয়া আসিতেছে । 

এ কথা শুনিয়া রাবণ বলিয়া উঠিল--‘অৰ্জুৰ্ন । তার পর আর 
এক মুহূর্তও বিলম্ব না করিয়া অমনি গদা ঘুরাইতে ঘুরাইতে অর্জুনের 
সহিত যুদ্ধ করিতে চলিল । অৰ্জ'নের লোকের তাহাকে আটকাইতে 
চেষ্টা করিয়াছিল, কিন্তু রাক্ষসেরা তাহাকে মারিয়া ধরিয়া গিলিয়| 

খাইয়া নাকাল করিয়াছিল ৷ 
অৰ্জুন এ কথা শুনিতে পাইয়া বিশাল গদা হাতে ছুটিয়া 
আসিলেন। রাক্ষসেরা তাহাকে বাধা দিয়াছিল, কিন্তু সেই গদাঁর 
সম্মুখে টিকিতে না পারিয়া শেষে ছুটিয়া পলাইল। তখন রাবণ আর 
অৰ্জুনের যে যুদ্ধ হইল, সে বড়ই ভয়ানক ৷ দুজনেরই যেমন বিশাল 
দেহ, হাতে তেমনি ভীষণ গদা। রাবণ ভয়ানক তেজের সহিত অনেক- 
ক্ষণ যুদ্ধ করিয়াছিল, কিন্তু শেষে অৰ্জুনের গদার ঘায়ে অস্থির হইয়। 
'কীদিতে বসিয়া পড়িল। অৰ্জুনণও অমনি তাহাকে ধরিয়া এমনি বাঁধন 
বাধিলেন যে সে কথা আর বলিবার নয়; তাহা দেখিয়া দেবতাগণের 
কি আনন্দই হইল। তাহারা যে যত পারিলেন, অৰ্জুনের মাথায় 
পুষ্পবৃষ্টি করিলেন। 

এদিকে রাক্ষসেরা আসিয়া অজু নের হাত হইতে রাবণকে ছাড়াইয়। 
নিতে কত চেষ্টাই করিল, কিন্ত সে কি তাহাদের কাজ? অজু 
তাহাদিগকে বিধিমতে ঠেঙ্গাইয়া রাবণকে লইয়া ঘরে চলিয়া গেলেন। 

এখন রাবণের ত আর সঙ্কটের সীমাই নাই, এ সঙ্কট হইতে 
তাহাকে কে বাঁচায়? বাঁচাইবার লোক একটি মাত্র আছেন, তিনি 
হইতেছেন উহার পিতামহ পুলস্ত্য মুনি। মুনি ঠাকুর নাতির মায়! 
এড়াইতে না পারিয়া তাড়াতাড়ি আসিয়া অর্জুনকে বলিলেন, ‘বাছা, 
আমার নাতিটিকে ছাড়িয়া দাও। উহাকে যে সাজা দিয়াছ তাহাতেই 
তোমার খুব নাম হইবে, আর উহাকে রাখিয়া লাভ কি? 

এ কথায় অৰ্জুন খুশি হইয়া তখনই রাবণকে ছাড়িয়া দিলেন; সে 
লজ্জায় মাথা হেট করিয়া চোরের মত সেখান হইতে চলিয়া আসিল। 
কিন্ত দুষ্ট লোকের লজ্জা আর কতকাল থাকে? দু দিন পরেই দেখা 
গেল যে, রাবণ আবার রাজাদিগকে খোঁচাইয়! ফিরিতেছে । 


| f সগর রাজার কথা 

বংশে সগর নামে একজন অতি প্রসিদ্ধ রাজা ছিলেন। 
রূপে, গুণে, বিদ্যায় বীরত্বে, তাহার সমান আর সেকালে 
কোন রাজাই ছিলেন ন| ৷ সব বিষয়েই তিনি সুখী ছিলেন, কেবল 
এক বিষয়ে তাহার বড়ই দুঃখ ছিল; তাহার পুত্র ছিল না। পুত্র 
লাভের জন্য তিনি তাহার বৈদর্ভী এবং শৈব্যা নামী ছুই রাশীকে লইয়া 
কৈলাস পর্বতে গিয়া কঠিন তপস্তা আরম্ভ করিলেন। কিছুদিন পরে, 
শিব রাজার তপস্তায় তুষ্ট হইয়া, তাহার নিকট আসিয়া বলিলেন, 
“মহারাজ, তুমি কী চাহ ৷) 

রাজা ভক্তিভরে শিবকে প্রণাম করিয়া, যোড়হাতে বলিলেন, 
ভগবান, আমার পুত্র নাই। আমার মৃত্যুর পর আমার বিশাল 
সাম্ৰাজ্য ভোগ করিবার লোক থাকিবে না ; আমার বংশ লোপ হইয়া 
যাইবে । সুতরাং যদি আমার প্রতি আপনার দর! হইয়া থাকে, তবে 
অনুগ্রহ করিয়া, যাহাতে আমার পুত্র হয়, এমন বর দিন ৷) 

শিব কহিলেন, “মহারাজ, তোমার. এক রাণীর ষাট হাজার পুত্ৰ 
হইবে, কিন্ত তাহারা সকলেই এক সঙ্গে মরিয়া যাইবে। আর এক 
রাণীর একটি পুত্র হইবে, সেই তোমার বংশ রক্ষা করিবে ৷’ 

এই বলিয়। শিব আকাশে মিলাইয়া গেলেন, রাজাও আনন্দের 
সহিত রাণীদিগকে লইয়া দেশে ফিরিলেন। - 

কিছুদিন পরে বৈদর্ভীর বাট হাজারটি আর শৈব্যার একটি পুত্র 
হইল। বৈদর্ভীর যাট হাজার পুত্র জন্মিবার সময় বড়ই আশ্চর্য ঘটনা 
হয়। ছেলেগুলি একটা লাউয়ের ভিতরে ছিল। লাউ দেখিয়া রাজা 

তাহ! ফেলিয়! দিবার আজ্ঞা! দিয়াছেন, এমন সময় আকাশ হইতে কে 
যেন অতি গভীর স্বরে বলিল, মহারাজ, ওটাকে ফেলিয়া দিও না, 
উহার ভিতরেই তোমার বাট হাজার পুত্র আছে। উহার বাট 
হাজারটি বীচিকে সতের কলসির ভিতরে রাখিয়া দাও, দেখিবে, 
তোমার যাট হাজার পুত্র হইবে ৷৮ 

স্তরাং রাজ! আর লাউটি ফেলিয়। ন! দিয় উহার বীচিগুলি ঘীয়ের 
ভিতরে রাখিয়া দিলেন। ইহাতে অনেকদিন পরে, সেই বীচির 
ভিতর হইতে বাট হাজারটি সুন্দর খোকা বাহির হইল । সেই খোকা- 
গুলি বড় হইয়া যাট হাজারটা অস্থরের মতন গৌরার গুণ হইল। 
তাহাদের জালায় মানুষের কথা আর কি বলিব, দেবতা গন্ধৰ পর্যন্ত 
সুস্থির হইয়| বসিতে পারিত না । 


শেষে সকলে তাহাদের দৌরাত্মে জালাতন হইয়া, ব্রহ্মার নিকট 
গিয়া বলিল, “ভগবান, আর তে! পারি না। 


ইহাদের দৌরাত্ম 
নিবারণের একটা উপায় করুন |} 
ব্ৰহ্ম বলিলেন, ‘তোমাদের কোন চিন্তা নাই আর অতি অল্পদিনের 
ভিতরেই ইহার! নিজের স্বভাব দোষে নষ্ট হইবে ! 


এ কথায় সকলে কতকটা নিশ্চিন্ত হইয়া, ত্রহ্মাকে প্রণামপূর্বক 
যে যাহার ঘরে ফিরিল। 

তারপর একবার সগর অশ্বমেধ যজ্ঞ আরম্ভ করিলেন। যজ্ঞের 
ঘোড়ার রক্ষক হইল এ যাট হাজার রাজপুত্র। তাহার! দিনকতক 
তাহাকে দেশে দেশে তাড়াইয়া ফিরিলে সে শুক্‌নো সাগরের বালির 
উপর দিয়া ছুটিতে ছুটিতে হঠাৎ কোথায় যে চলিয়| গেল, রাজপুত্রেরা 
তাহার কিছুই বুঝিতে পারিল না। তখন তাহার দেশে ফিরিয়। 
তাহাদের পিতাকে বলিল যে, “বাবা, সর্বনাশ হইয়াছে; ঘোড়৷ 
হারাইয়! গিয়াছে ! 


সগর বাজার কথা ১৩৯ 


এ কথা শুনিয়া সগর বলিলেন, “তোমরা! সকলে মিলিয়া তাহাকে 
খুব ভাল করিয়া খোজ ৷” 

তখন রাজপুত্রেরা আবার ঘোড়! খুজিতে বাহির হইল, কিন্তু 
সমস্ত পৃথিবী খুজিয়াও তাহার সন্ধান করিতে পারিল না। সুতরাং 
বলিল, ‘বাবা, আমরা শহর, বাজার, পাহাড়, পর্বত, বন, বাদাড়, 
কিছুই বাকি রাখি নাই। কিন্ত ঘোড়া তো কোথাও খুঁজিয়া 
পাইলাম না |’ 

এ কথার সগর রাগে অস্থির হইয়া বলিলেন, পুর হ তোরা 
এখান হইতে! ঘোড়া না লইয়া তোরা আর দেশে মুখ 
পারিবি না! 

তাং আবার বাটি হাজার ভাই ঘোড়ার সন্ধানে বাহির হইল ৷ 
খুজিতে খুজিতে তাহারা আবার সমুদ্রে উপস্থিত হইয়া দেখিল হে 
তাহার এক জায়গায় একটা গভীর গর্ত রহিয়াছে । তখন ষাট 
হাজার ভাই, ষাট হাজার কোদাল লইয়া, সেই গর্তের চারিধার 
খুঁড়িতে আরম্ভ করিল। কিন্তু অনেক খুঁড়িরাও তাহারা সেই 
সর্বনেশে গতের তলা পাইল না। দিন গেল, মাস গেল, বৎসর 
চলিয়া গেল, তথাপি সেই গর্তের ভিতরে উকি মাৰিলে, যেমন 


১৪০ পৌরাণিক কাহিনী 


আছেন তাহা! যেন তাহারা দেখিয়াও দেখিতে পাইল না । কপিলে 
অগ্ৰাহ্য করিয়াই তাহারা ঘোড়া ধরিতে ছুটিয়া চলিল ৷ 

ইহাতে কপিল রাগে কাপিতে কীপিতে ছুই চক্ষু লাল করিয়া, 
ভীষণ ভ্রকুটির সহিত উহাদিগের পানে তাকাইবামাত্র, সেই ঘাঁটি 
হাজার রাজপুত্র পুড়িয়া ছাই হইয়া গেল! 

যখন এই ভয়ঙ্কর ঘটনা হয়, তখন নারদমুনি সেই দিক দিয়া 
যাইতেছিলেন। তিনিই রাজপুত্রগণের মৃত্যুর সংবাদ সগরকে শুনান। 
পুত্রদিগের মৃত্যুর কথা শুনিয়া, সগর দুঃখে অনেকক্ষণ কথা কহিতে 
পারিলেন না । তারপর নিজের নাতি অংশুমানকে ডাকিয়া তিনি৷ 
বলিলেন যে, ‘এখন তুমি ঘোড়া না আনিতে পারিলে তো আর 
উপায় দেখি না 


শৈব্যার যে একটি পুত্র হয়, তাহার নাম ছিল অসমঞ্জ| ৷ 
অসমঞ্জা এমনই দুষ্ট ছিল যে, সে ছোট ছোট ছেলে পিলের গলায় 
ধরিয়া তাহাদিগকে জলে ফেলিয়া দিত। তাহার জ্বালায় অস্থির 
হইয়| সকলে সগরের নিকট নালিশ করাতে, তিনি তাহাকে দেশ 
হইতে তাড়াইয়া দিলেন। অংশুমান সেই অসমঙ্জার পুত্র ৷ 

সগরের কথায় অংশুমান সেই গর্তের ভিতর দিয়া পাতালে, 
চলিয়া গেলেন; কপিল তখনও সেখানে বসিয়াছিলেন, আর, 
ঘোড়াটাও তাহার কাছে ছিল। অংশুমান মুনিকে দেখিবামাত্র 
ভক্তিভরে তাহাকে প্রণাম করাতে, মুনি তাহার উপর সন্তুষ্ট হইয়া 
বলিলেন, ‘বাঃ বেশ তো ছেলেটি । তুমি কি চাও বস?” 

অংশুমান যোড়হাতে বলিলে, ভগবান, আপনি দয়! করিয়। 
ঘোড়াটি আমাকে দিলে আমাদের যজ্ঞ শেষ হইতে পারে ৷’ 

মুনি বলিলেন, ‘বটে ? তোমাদের যজ্ঞের. ঘোড়া? এখনি তুমি 
ওটাকে নিয়া যাও ৷ তোমার আর কিছু চাই? 


২ 


সগর বাজার কথা ১৪১ 

অংশুমান যোড়হাতে বলিলেন, ‘ভগবান্‌ দয়| করিয়া যদি আমার 
খুড়া মহাশয়দিগকে উদ্ধার করিয়া দেন, তবে বড় ভাল হয় ৷৷ 

মুনি বলিলেন, ‘তুমি যখন চাহিতেছ, তখন তাহাও হইবে। কিন্তু 
সে এখন নহে, আর তাহা এত সহজে হইবে না। তোমার যে 
নাতি হইবে, সে মহাদেবকে তপস্তায় তুষ্ট করিয়া তাহার সাহায্যে, 
গল্গাদেবীকে স্বৰ্গ হইতে পৃথিবীতে লইয়া আসিবে । সেই স্বর্গের নদী 
গঙ্গার জল লাগিলে তোমার খুড়াগণ উদ্ধার পাইবে, ইহাতে সন্দেহ 
নাই। এখন শীঘ্র ঘোড়া লইয়া দেশে গিয়া যজ্ঞ শেষ কর। 
তোমার মঙ্গল হউক 1” 

এইরূপে অংশুমান ঘোড়া লইয়। দেশে ফিরিলে, সগরের অশ্বমেধ 
শেষ হইল। 

অংশুমানের পুত্র দিলীপ গঙ্গাকে পৃথিবীতে আনিবার জন্য বিস্তর 
চেষ্টা করেন। কিন্তু তাহার চেষ্টায় কোন ফল হয় নাই। তারপর 
তাহার পুত্র পরম ধাৰ্মিক এবং সত্যবাদী মহারাজ ভগীরথ জন্মগ্রহণ' 
করিলেন। 

এই ভগীরথই তপস্তার বলে গঙ্গাদেবীকে পৃথিবীতে আনিয়াছিলেন। 
তাহার পবিত্র জল লাগিয়া সগর রাজার যাট হাজার পুত্রের 
উদ্ধার সাধন হইয়াছিল। 

এই জন্যই গঙ্গার অপর নাম ভাগিরথী। 


